
Prakalba 


Katalikų Bažnyčios liturgija yra jos bendrinio pamaldumo 
bei tikėjimo padarinys, jos vidinio gyvenimo žiedas ir vaisius. 
Liturgijos apeigose katalikai pareiškia savo tikybines pažiūras, 
jausmus, pareigas, jose atsispindi Kristaus, apaštalų, Bažnyčios 
tėvų, kankinių ir, apskritai, ilgų ilgų amžių katalikybės dvasia. 

Mūsų liturgija labai turtingas dalykas: jinai liečia visas 
mūsų tikybinio gyvenimo puses: tikėjimo tiesas, doros parei- 
gas, malonių gavimo priemones, meldimosi būdus, tikėjimo 
išpažinimą, tikybinį bendravimą, šventyklas, vyriausybę, Baž- 
nyčios praeitį ir t.t., žodžiu, liturgijoje suglaustai atsispindi visa 
katalikybė, kokia ji yra nuo Kristaus laikų, 

Liturgija, kaip mokymo dalykas, yra labai tinkama ir nau- 
dinga. Liturgijos dalykai konkretūs, vaizdūs; liturgijoje daug 
simbolizmo, atsiminimų, grožio; liturgija neatidalomai jungiasi 
su tikinčio kataliko gyvenimu. Liturgija savo apeigomis ir tu- 
tiniu veikia ne tik protą, bet ir jusles, vaizduotę, atmintį, jaus- 
mus ir valią — žodžiu, visą žmogų, įvesdama visą jo sielą į 
tikybinį virpėjimą, judesį. Liturgija, pati būdama tvirto tiky- 
binio gyvenimo padarinys, kelia ir žadina galingai tą gyvenimą 
tuose, kurie joje dalyvauja. 

Turėdami galvoje tas geras liturgijos ypatybes, daugelis 
pirmaeilių katalikybės atstovų, kaip Pijus X, kard. Mercier ir 
kiti, mato grįžime prie liturginio gyvenimo vieną galingiausių 
priemonių tikybos dvasiai atgaivinti. Yra jau balsų, kviečian- 
čių daryti liturgiją tikybos mokymo ir auklėjimo vidurinėje 
mokykloje centru, lyg liemeniu, iš kurio šakomis eitų tikybos 
mokslai, kaip, pav.: dogmatika, etika, Bažnyčios istorija, apo- 
logetika. Kad liturgija ne vienu žvilgsniu tam tinka, negali būti 
dviejų nuomonių. 

Šitas vadovėlis nori padėti mūsų mokyklų auklėtiniams 
įsigyti religinių žinių apie Katalikų Bažnyčios liturgiją. Jį 
rašydamas, norėjau bent trumpai išreikšti visą mūsų Bažnyčios 
išorinį gyvenimą, kiek jis reiškiasi įvairiose Dievo kulto for- 
mose. Dėl to čia kalbu ne vien apie pamaldas, bet ir apie asme- 
nis, kurie pamaldas laiko bei tvarko, apie vietas, kur jos atlie- 
kamos, apie tikybines eisenas, suvažiavimus. Iš tų dalykų miniu 
tai, ką numanau svarbesnį arba reikalingesnį esant. Vieną kitą 
dalykėlį, kur man atrodė sunkesnis išmokti ir ne taip būtinas 
žinoti, parašiau smulkesnėmis raidėmis, kad, reikiant, galima 
būtų ir praleisti. 

Paveikslėlius rinkdamas, žiūrėjau, kad jie atvaizduotų litur- 
ginius daiktus ir keltų aikštėn bažnyčių dailę ir stilių. Vietomis 
viename paveiksle sugretinu keletą dalykėlių, kas grožio atžvil- 
giu ne taip gražu, bet palengvina tiriamus dalykus lyginti ir 
geriau pažinti. 

Ypatingo keblumo turėjau su kai kuriais liturginiais ter- 
minais, nes ne visiems dalykams žinojau tinkamus lietuviškus 
pavadinimus. Kai kur tad pritaikiau Hetuviškus vardus, kitur 


palikau lotyniškus. 


Autorius 


Vilnius, 1922.1. 11. 


1. Dievo garbinimas apskritai 


Dievas ir žmogus. Mes atsiradome pasaulyje ne savo, bet 
V. Dievo noru ir galybe. Dievas mus pamilo ir leido, kad 
būtume. Ir ligi šiol mes čia esame, kad Dievas taip nori. Jei 
Dievas nepaturėtų mūsų savo visagalybe, jei nelaikytų daiktų, 
kurie reikalingi mūsų gyvybei, jei netvarkytų kenksmingų 
mums gamtos jėgų, — mes nustotume buvę. Mes tad savo bu- 
vimu bei gyvavimu visai priklausome V. Dievui; Jis yra pilniau- 
sia to žodžio prasme mūsų Viešpats, o mes — Jo rankų padaras 
ir Jo tarnai; V. Dievas — mūsų Valdovas, o mes — Jo valdiniai. 

O sukūrė, laiko ir valdo mus V. Dievas su meile ir tėvišku 
rūpestingumu. Kiekvieną dieną, kiekvieną valandą ir valan- 
dikę mes patiriame Jo gerumo, naudodamies Jo gėrybėmis. 
Šviesi saulutė, grynas oras, švelnus vėjelis, vėsus miškelis, gė- 
lėta pieva, varpotas laukas — tai vis Jo tėviškos širdies mums 
dovanėlė. Jis žino ir supranta visus mūsų reikalus, Jam brangu 
visa, kas mūsų yra. — Kristaus žodžiais, Jis yra suskaitęs mūsų 
plaukus ir nė vienam jų neleidžia kristi be savo žinios. — Jis 
mus myli, net kai mes Jam nusikalstame, ir gailėdamasis šau- 
kia grįžti po savo sparnais. Jis nuolat mus šelpia ir puošia savo 
malonėmis, o mums išganyti siunčią kentėti savo vienatinį 
Sūnų... ' 

Kaip geras ir teisingas Viešpats ir Tėvas, žiūri visa žinąs 
Dievas į mūsų darbus, kovas ir laimėjimus. Ką gera, teisinga, 
kilnu darome, patinka Jam, ir niekas tų dalykų nežus amžinu- 
moje, Jo nepastebėtas: teisingasis Viešpats už vėsa atlygins, le1s- 
damas arčiau mums save pažinti ir mylėti. 

O juk Dievas — pati tiesa, pati gėrybė, pati gražybė; Jį 
tobulai pažinti ir mylėti — didžiausias džiaugsmas, garbė ir 
laimė žmogui. Dievą turėdamas, žmogus visa turi, Dievu gėrė: 

damasis, daugiau nieko geisti negali. Dievuje žmogus randa 
savo siekimų galą, savo gyvenimo tikslą. 


Žmogus tad visokeriopai sujungtas su Dievu: Dievas žmo- 
gui — geriausia ir reikalingiausia Būtybė. „Jame mes gy- 
vename, judame ir esame“. (Ap. Darb. 17, 28). 

Dievo garbinimas. Kai visa tai mes suprantame ir gyvai 
įsivaizduojame, mūsų širdyse randasi įvairių Dievui jausmų. 
Mes tuomet Dievą mylime, gėrimės, džiaugiamės Jo tobulumu 
bei gerumu, tikime Jo žodžiais, pasitikime Jo žadėjimais, gaili- 
mės Jam nusikaltę, geidžiame ir ilgimės Dievo, su pagarba len- 
kiamės Jo didybei, klausome sąžiningai Jo įsakymų ir tt. To- 
kiu savo nusistatymu Dievui ir elgesiu žmogus garbina 
V. Dievą, tai yra Dievo garbinimas, arbakultas. 


Dievo garbinimo šaknys glūdi tad vidiniame mūsų sielos nusistatyme, 
būtent, Dievo garbinimas atsiranda, kai protu pažįstame Dievą ir 
pripažįstame:Jį Aukščiausiu Viepačiu bei Didžiausia Gė- 
rybe; kai tikėjimo, vilties, meilės, pagarbos ir tt. jausmais, aktais 
lenkiamės Jam, kai valia vykdome Jo įsakymus. Tai — 
pagrindiniai Dievo kulto dalykai; be jų tikro Dievo garbinimo negali būti. 
Tikras tad Dievo garbinimas nebus vien sausas poterių kalbėjimas, 
bažnyčion: vaikščiojimas, pasninkavimas, bet atsidavimas Dievui 
kaip didžiausiai Gėrybei per tikėjimą, viltį, meilę, per gerą 
gyvenimą. Dievo garbinimas tai ne žodžiai, tik kilniausi sielos jausmai, 
gražiausias jos veiksmas, šventi jos darbai. Taip daryti protingam žmogui 
labai tinka ir giažu. 


2. Išorinis Dievo kultas 


Išorinio Dievo kulto supratimas. Mylėdami Dievą ir ma- 
tydami Jame savo geriausiąjį Tėvą, nesitenkiname vien. išvidi- 
niais pagarbos, meilės ir t.t. jausmais, aktais, bet ieškome būdų 
ir iš viršaus išreikšti tai, ką širdis jaučia viduje. Ir imame akis 
kelti į dangų, muštis krūtinėn, klauptis arba veidu pulti prieš 
Dievą, žegnotis, tikybines procesijas rengti, giedoti, o kai kada 
iš džiaugsmo net šokti (pirmykštės tautos), deginti Dievui au- 
kas ir tt. Tuo būdu susidaro ištisa eilė ženklų bei veiksmų, 
kurie matomu būdu, daugiau ar mažiau iškilmingai, atliekami 
Dievo garbei; tai — išorinis Dievo kultas. (Išorinį 


ų 

Dievo kultą reikia skirti nuo išvidinio, kuris reiškiasi ne- 
matomais sielos jausmais). 

Išorinį Dievo kultą sudaro: 

a) Maldos — žodžiais reiškiame Dievui savo tikybinius jausmus bei 
nusistatymus: tikėjimą, viltį, meilę, baimę ir t.t., dėkojame už gautas malones, 
prašome naujų, atsiprašome už prasikaltimus. 

b) Sventės — susilaikome tam tikromis dienomis nuo sunkių darbų 
ir pavedame jas Dievui, maldai, sielos reikalams. 

c) Aukos — naikiname savo daiktą, dažniausiai degindami, ir tuo pa- 
reiškiame, jog mes prieš Dievą — niekas, jog Jis — mūsų gyvybės ir mir- 
ties Viešpats. 

d) Tikybiniai pratimai ir bendravimai — žegnojamės, rengiame reko- 
lekcijas, procesijas, steigiame tikybines draugijas ir t.t., kad tuo būdu su- 
žadintume ir palaikytume savyje gerus Dievui jausmus. 


Išorinis žydų kultas: kilnojamasis šventnamis. 


Išorinio kulto reikalingumas. Kad Viešpatį Dievą reikia 
išvidiniu kultu garbinti, kiekvienam aišku, kas jaučia norą san- 
tykiauti su Dievu. Bet ar reikia Dievui teikti išorinės garbės? 
Vienas kitas dėl to abejoja ir sako: Dievas — dvasia ir vien 
tik dvasiniu dūdu reikia Jį garbinti. Jų išmanymu, išorinis 
Dievo kultas esąs nenaudingas ir nereikalingas. Tačiau tai — 
netiesa. š 

1. Žmogui įgimta ir paprastus savo sielos jausmus bei nusi- 
statymus reikšti išoriniais ženklais. Vaikas, mylėdamas motiną, 
apkabina rankomis jos kaklą, bučiuoja, juokiasi ją pamatęs, 
verkia skirdamasis ir t.t. Tai vyksta savaime, jei tik vaikas 
jaučia tikrų meilės jausmų motinai. Ne kitoks turi būti ir mūsų 
santykiavimas su Dievu. Ir čia gyvas tikėjimas kels akis į 
dangų, viltis lenks kelius maldai, prasikaltimas lieps leisti akis 
žemyn ir muštis krūtinėn ir t.t. Tai visai natūralu. 

2. Per išorinį Dievo kultą žmogus gauna' progos pareikšti 
Dievui garbę visu savimi. Čia Dievą garbina jau ne vien siela 
Ar ne vien kūnas, tik abudu kartu, sutartinai. Ir maža to. Per 
išorinį kultą žmogus įtraukia į Dievo garbinimą visa, kas yra 
gera ir gražu gamtoje bei žmonių kūryboje. Taip, pavyzdžiui, 
mineralai, augalai, gyvuliai teikia medžiagos Dievo namams, 
bažnyčių indams, drabužiams siūdinti ir puošti. Menas: sta- 
tyba, lipdyba, tapyba, muzika, giedojimas, iškalba, poezija ir t4. 
įvairina, kelia mūsų pamaldų gražumą. 

3. Išorinis kultas primena žmonėms ir aiškina apčiuopiamų 
būdu tikėjimo ir doros tiesas, sakysime, mūsų puolimą, atpir- 
kimą, būsimąjį gyvenimą, Dievo malones, mūsų pareigas ir tt. 

4. Išorinis kultas buria žmones vienybėn, dildo luomų skir- 
tumus, lavina visuomenines dorybes, žodžiu, auklėja žmogų 
visuomenės nariu. Per bažnytines iškilmes renkasi draugėn 
kelios apylinkės, žmonės daro pažintis, keičiasi žiniomis. Čia 
dažnai prasčiokėlis meldžiasi šalia turtuolio, bemokslis Dievą 
garbina šalia mokyčiausio ir prisimena sau, jog prieš Dievą 
visi lygūs, o tarp savęs — broliai. 

5. Dalyvavimas išoriniame kulte žadina ir palaiko mumyse 
tikybinius jausmus, o pamaldesniųjų pavyztlys masina prie 
tikybos ir atšalėlius. 

Žodžiu, išorinis kultas tiek atskiram žmogui, tiek visuo- 
menei naudingas ir reikalingas. Turėdamas tai galvoje, šviesus 
ir geras katalikas vertina išorinį Dievo kultą ir dalyvauja jame, 
kur galėdamas. 


3. Apeigos 


Apeigų supratimas. Kai garbiname V. Dievą išoriniu būdu, 
darome įvairius veiksmus: stojamės, klaupiamės, lenkiame gal- 

vą, keliame akis, einame bažnyčion ir dalyvaujame ten pamal- 
dose (mišios, mišparai) ir t.t. Vėl, kai kunigas laiko pamaldas, 
atlieka daug įvairių dalykų: skaito arba gieda balsu maldas, 
žegnoja, kelia akis, rankas ir t.t. Tais veiksmais reiškiame savo 
išvidinį nusistatymą ir jausmus Dievui, o gražiai juos atlikdami, 
didiname pamaldų iškilmingumą. Vienus tų veiksmų paren- 
kame, reikalui esant, savo valia, kitus, būtent, viešųjų pamaldų, 
vra įsakiusi Bažnyčia ir jų mums keisti nevalia. Toki pamaldų 
veiksmai vadinami liturginiais veiksmais arba 
šventomis apeigomis. 

Taigi, apeigos yra tikybiniai ve iksmai ir 
žodžiai, kuriais mes per savo pamaldas reiš- 
kiame išorinį Dievo kultą. 

Apeigų atsiradimas. Apeigos atsirado labai seniai. Jau 
Kainas su Abeliu reiškė Dievui garbę išorinėmis apeigomis, 
kaip matyti iš jų aukos. Ilgainiui apeigų skaičius daugėjo ir pa- 
čios apeigos įvairiose tikybose įvairiai kitėjo. Kultūrai žengiant 
pirmyn, apeigos darėsi savo forma gražesnės ir turtingesnės. 
Kartais atsirasdavo apeigų ir nepadorių, paleistuvingų (bachana- 
lijos, luperkalijos), kurios veikiau Dievą įžeisdavo, negu garbin- 
davo. Tokios apeigos buvo tikybos žeminimas ir žmonių nelaimė. 
Norėdamas apsaugoti nuo to savo tikrąją religiją, V. Dievas 
pats nustatė žydams apeigas per Mozę, smulkiai nurodydamas 
statytinos bažnyčios, laikytinų pamaldų ir aukų tvarką. 

Jėzus Kristus, steigdamas naują tikybą su mišių auka ir šv. 
sakramentais, nurodė taip pat pagrindines mišių ir sakramentų 
apeigas. Steigdamas šv. mišias, ima Kristus duoną ir vyną, 
kelia akis į dangų, laimina, laužo, duoda mokiniams, o paskui 
liepia tai daryti Jo atminimui. 

Tolesniam Dievo kulto tobulinimui ir jo prižiūrėjimui 
Kristus įgaliojo Bažnyčios vyriausybę — popiežių ir vyskupus. 
Bažnyčios. vyriausybė ilgainiui daug ką nauja įvedė į mūsų 
išorinį kultą: mat, naujoms Kristaus tiesoms vaizduoti reikėjo 
naujų ženklų, joms įvilkti — tinkamų drabužių. Tuo reikalu 
Bažnyčia daug ką pati sugalvojo, daug paėmė iš Senojo Įsta- 
tymo ir įvairių tikybų apeigų. Visa, kas buvo kur apeigose gražu 
ir kilnų, liko sukrikščioninta ir įtraukta į naują Dievo tarnybą. 
Taigi, mūsų Bažnyčios apeigos — ilgų amžių ir daugelio tautų 

darbas. Jų šaknys ir liemuo — Dievo apreiškimas, o šakos ir 
lapai — žmonių tikybinio jausmo kūryba. 

Apeigų įvairumas. Kaip matome, ne visos apeigos yra Dievo nustaty- 
tos, žymi jų dalis — žmonių darbas. Šios paskutinės apeigos Dievo kultui 
nėra būtinos: jos galėtų būti ir nebūti, tokios ir kitokios būti. Tuo naudo- 
jos pirmųjų amžių vyskupai ir prie daugelio didesnių bažnyčių buvo su- 
darę savotiškas apeigas mišioms laikyti, arba atskiras liturgijas. Ži- 
nomesnės liturgijos buvo šios: Vakaruose Romos, arba lotynų, šv. Ambro- 
ziejaus, prancūzų, mozarabų, o Rytuose graikų, slavų, koptų, armėnų, sy- 
rų ir tt. Pagal vietą, kur kilo, tos apeigos dalinamos į dvi šeimas, būtent: 
vakarų ir rytų. Ilgainiui vienos tų apeigų nustojo būti vartojamos 
(prancūzų, šv. Ambroziejaus ir tt.), kitų šalininkai atskilo nuo Katalikų 
Bažnyčios (rytų apeigos), ir dabar mūsų Bažnyčioje kone visur vartojamos 
Romos apeigos. Kitų apeigų laikosi tik unitai, vadinasi, žmonės, kurie 
ištisomis vyskupijomis iš rytų tikėjimo grįžta į Katalikų Bažnyčią. To- 
kiems pargrįžėliams popiežius leidžia vartoti jų senąsias apeigas. 


Apeigų tvarkytojas. Apeigos — rimtas ir svarbus dalykas 
tikybai. Iš apeigų aiškėja tikybos tiesos ir dvasia. Netikusios 
apeigos piktina žmones ir žemina tikybą. Todėl mūsų Baž- 
nyčia rūpestingai žiūri apeigų grynumo bei tinkamumo,  Nau- 
jos apeigos įvesti draudžiama ne tik paprastiems žmonėms, bet 
ir atskiriems vyskupams. Tai gali daryti tik popiežius ir visuo- 
tinieji vyskupų susirinkimai. Apeigoms prižiūrėti ir joms tvar- 
kyti popiežius Sikstus V įsteigė XVI amž. Romoje atskirą kon- 
gregaciją iš kardinolų; ji vadinama Šv. Apeigų Kongre- 
gacija. Apeigų klausimais ten visuomet ir reikia kreiptis. 
Kongregacija svarbesnius nutarimus leidžia tik su popiežiaus 
žinia ir patvirtinimu. 

Apeigų simbolizmas. Tikybiniai jausmai ir tiesos — ne- 
medžiaginiai dalykai ir dėl to nematomi: Jiems atvaizduoti arba 
išreikšti matomu būdu ieškome pasaulyje tokių daiktų, kurie 
būtų šiuo tuo panašūs į tuos nematomus ir savo panašumu tiktų 
aniems priminti, o suradę imame kaip ženklus. Taip, sakysime, 
karštą maldą reiškiame akių ir rankų kėlimu, gailesį — mušimusi 
krūtinėn, pagarbą — galvos nulenkimu arba ir atsiklaupimu, 
tikėjimo šviesą ir Dievo meilę — degančia žvake, Šv. Dvasią -- 
karveliu, Dievo Apvaizdą — spinduliuota akimi trikampyje ir 
tt. Toki daiktai ir veiksmai, mūsų vartojami tikybos tiesoms 
ir jausmams reikšti, vadinami simboliniais, o jų ta nauja 

ypatybė (kad reiškia ir vaizduoja tikybos tiesas ir jausmus) 
simboliškumu. 

Mūsų apeigos ne vien teikia pamaldoms iškilmingumo, bet 
Bažnyčios paskyrimu jos vaizduoja tikėjimo tiesas ir reiškia 
mūsų jausmus Dievui, taigi jos simboliškos. Jųjų kai kurias 
Bažnyčia iškart įvedė simbolių prasme, kaip štai: akių ir rankų 
kėlimą, graikų ir lotynų abėcėlės asloje rašymą per Bažnyčios 
konsekraciją ir t.t.; kitos pradžioje buvo vartojamos iš reikalo, 
sakysime, rankų prausimas per mišias, žvakių deginimas ir t.t., 
bet ilgainiui ir jos gavo simbolinės reikšmės. Šiandien kone vi- 
sos mūsų Bažnyčios apeigos simboliškos. Apeigų simbolišku- 
mas kartais labai gilus ir gražus. Rūpinkimės tai suprasti, o ap- 
eigos virs mums iškalbingu žodžiu. 


Liturgika. Katalikų Bažnyčios apeigoms pažinti yra atski- 
ras apeigų mokslas, arba liturgika. Liturgika aiškina, kas ir kur 
laiko pamaldas; kurie indai, drabužiai ir priemonės vartojamos 
Dievo kultui kelti; kurios yra apeigos mišioms laikyti, sakra- 
mentams teikti ir t.t. ir ką jos reiškia; kurios yra Bažnyčioje 
šventės ir ką jose mini Bažnyčia. Pagal tai šis vadovėlis turės 
tris dalis: 


' 1; Liturginiai asmens, vietos, priemonės. 
2. Liturginiai veiksmai, arba apeigos. 
3. Liturginis laikas, arba Bažnyčios metai. 


Liturgikos vardas yra kilęs iš graikų kalbos. Graikai senovėje  li- 
turgijomis vadino viešas tarnybas. Naujajame Įstatyme liturgijomis žy- 
mima viešosios Dievui aukos ir, apskritai, pamaldos. Dabar dažniausiai 
liturgijos žodžiu vadiname šv. mišias. O liturgika yra liturgijos mokslas, 
arba mokslas apie liturgiją. : Ė 

Liturginiai asmens, vietos, priemonės 


4. Dvasininkai, arba kunigai 


Iš kur kunigai? Žiloje senovėje kiekvienas žmogus pats 
savo vardu degindavo aukas. Tuomet dar žmonės nedarydavo 
bendrų pamaldų. Ilgainiui žmonės išmoko gyventi ir melstis 
bendrai. Dabar reikalingi buvo žmonės, kurie galėtų tvarkin- 
gai ir gražiai laikyti viešąsias pamaldas ir būtų tarpininkai tarp 
Dievo ir žmonių. Toki žmonės vadinami kunigais, dvasininkais. 

Taip buvo įvairiose pagonių tautose, taip buvo ir žyduose. 
Tik žydams pats Dievas paskyrė kunigus, liepdamas per Mozę, 
kad Aaronas būtų vyriausiasis kunigas, jo sūnūs — kunigai, o 
Levio vaikai — bažnyčios tarnautojai, levitai. 

Naujajame Įstatyme vyriausiasis ir pirmasis kunigas buvo 
ir yra Jėzus Kristus. Jis pats save aukojo Dievui Kalvarijos kal- 
ne. Kristus savo kunigystės dalyviais padarė apaštalus, liepda- 
mas jiems skirti sau įpėdinius ir pagalbininkus. Kunigo galiai ir 
malonėms gauti Kristus įsteigė atskirą kunigystės sakramentą. 

Dvasininkų laipsniai. Katalikų dvasininkai yra įvairių 
laipsnių: jų vieni turi daugiau valdžios ir aukštesnę užima vietą, 
kiti mažiau. Senovėje kiekvienam bažnyčios patarnavimui buvo 
atskiro laipsnio dvasininkas. Taip, pavyzdžiui, bažnyčios duris 
darinėjo ir pamaldų laiką pranešinėjo ostiarijai; šv Raštą 
skaitydavo ir valgius laimindavo lektoriai; egzorcizmus, 
arba ypatingas ligonims ir piktojo apsėstiems maldas kalbėdavo 
egzorcistai; žvakes degdavo ir mišioms tarnaudavo a k o- 
litai. Buvo net ypatingi dvasininkai duobėms kasti (fossores), 
giedoti (cantores, confessores), ligonims slaugyti (parabolani). 


— Labdarybės dalykais rūpindavosi, iškilmingoms mišioms 
tarnaudavo, katechumenus mokydavo ir tt. diakonai ir jų 
pagalbininkai subdiakonai. Šalia diakonų būdavo ir dia- 
konės (diakonisos). Tai — senos moterys, kurios padėdavo 
katechumenes mokyti ir krikštyti. 

Mišias laikydavo, sakramentus teikdavo, žmones moky- 
davo kunigai ir ypač vyskupai, kurie būdavo tikra 
žodžio prasme ganytojai. Be paprastųjų kunigo pareigų, jie 
dar valdydavo vyskupijas, šventindavo kunigus ir teikdavo 
sutvirtinimo |sakramentą. Kai |kurie dvasininkų laipsniai — 
giesmininkai, diakonės — ilgainiui visai išnyko, kiti — ostia- 
rijai, lektoriai, egzorcistai, akolitai ir t.t. — liko tik kaip pereina- 
mieji laipsniai prie kunigo. Tų laipsnių pareigas šiandien eina 
pasauliečiai — zakristijonas, vargonininkas ir t.t. Visas kitas 
bažnytinių apeigų pareigas dabar atlieka tik kunigai ir vyskupai. 

Dvasininkų laipsniai: ostiarijus, lektorius, egzorcistas, ako- 
lita vadinami mažaisiais šventimais, o subdiakonas, 
diakonas, kunigas, vyskupas didžiaisiais, arba aukš- 
taisiais šventimais. Vyskupo, kunigo, diakono laps- 
niai yra Dievo įsteigti, visi kiti Bažnyčios. Visus dvasininkus 
dažnai vadina kleru (atskirtieji, išrinktieji), o šiaip tikinčius 
lajikais (graikiškai laos — liaudis). 

Kunigų pareigos ir privilegijos. Kas eina į dvasininkus, 
paveda save Dievo ir žmonių tarnybai: Viešpats — jo dalia. 
Kunigas — Dievo žmogus (I Tim. 6, 11) ir turi ginti Dievo 
reikalus žemėje; žiūrėti, kad žmonės Dievą pažintų, Jo valią 
pildytų, Jo malonių turėtų. Kunigas — Kristaus pagalbininkas: 
jis tęsia ir vykdo žmonių išganymą, Kristaus pradėtą. Kuni- 
gas — žmonių tarpininkas santykiuose su Dievu: jisai žmonių 
vardu turi aukas ir maldas siųsti Aukščiausiajam. Užtat, kas 
eina į kunigus, kilnaus ir naudingo darbo imasi, nes imasi 
vykdyti tai, kas Dievui ir žmonėms svarbiausia. 

Kad kunigas galėtų tas savo pašaukimo pareigas sėkmin- + 
gai atlikti, Bažnyčia stato jo gyvenimui ištisą eilę reikalavimų. 
Kunigas privalo būti maldos žmogus — jis turi kasdien kalbėti 
Bažnyčios vardu ypatingas maldas poterius, breviorium 
vadinamas. Be to, tikėjimo tiesų apmąstymai, sąžinės apyskai- 

tos, mišių laikymas ir įvairūs pamaldumo pratimai turi būti 
kasdieninis kunigo penas. Nevedimas ir visiška lytinė skaistybė 
— antra jo griežta pareiga. 

Pasaulinių dalykų — linksmybių, rūpesčių, darbų — atžvil- 
giu kunigui įsakoma kuo didžiausias atsargumas. Teatrai, 
restoranai, medžioklės, kortos, prekyba ir visa, kas nerimta, 
žema, ydinga, kur yra žiaurumo, godumo, supasaulėjimo, — 
visa tai ne kunigo dalykas ir tai jam daugiau ar mažiau 
draudžiama. Ilgas juodas drabužis, sutana, kurią jis nešioja, 
turi jam kasdien priminti pasaulio išsižadėjimą. 

Turėdami ypatingą pašaukimą ir pareigas, kunigai turi ir 
ypatingas teises, privilegijas. Nuo Konstantino Didžiojo 
laikų kunigai neteisiami pasaulinių teismų: juos gali teisti vien 
bažnytiniai teismai, o pasauliniai — tik leidus vyskupui. Dvasi- 
ninkus Bažnyčia ir krikščioniškos valstybės paleidžia nuo tokių 
valstybinių pareigų, kurios, kaip, pvz., kareiviavimas, atitraukia 
juos nuo tiesioginio darbo. Dvasininko išniekinimas — jį mu- 
šant, spiaudant ar kaip kitaip — laikomas šventvagyste ir bau- 
džiamas išskyrimu iš Bažnyčios. Tomis ir panašiomis išimti- 
nomis teisėmis Bažnyčia nori apsaugoti dvasininkus nuo paže- 
minimo ir patikrinti jiems reikalingą jų kilniam pašaukimui eiti 
pagarbą. 

Kunigų auklėjimas. Katalikų Bažnyčia ne bet ką ima i 
kunigus. Bažnyčia rinkdamasi žiūri, kad imamas būtų tinkamos 
išvaizdos, gero vardo, nekalto gyvenimo, kilnaus būdo; kad 
norėtų atsiduoti Kristaus tarnybai ir mėgtų kunigų darbą; kad 
turėtų reikalingą mokslą. Kunigams auklėti, lavinti ir tirti da- 
bar steigiamos ypatingos mokyklos — kunigų seminari- 
jos. Čia vyskupo paskirtų mokytojų priežiūroje einamas pla- 
čiai tikybos mokslas, lavinamas asketikos piemonėmis būdas, 
tiriamas per nuolatinį bendravimą, priežiūrą, išpažintį ir t.t. pa- 
šaukimas. Seminarijas prižiūri ir tvarko vyskupai. 

Kunigų auklėjimas amžių būvyje buvo įvairus. Apaštalus lavino pai- 
sai Kristus, laikydamas juos trejus metus prie savęs. Apaštalai taip pat 
turėjo savo mokinių ir tik jų tinkamesnius, nusimanančius Kristaus evan- 
gelijoje, skirdavo savo įpėdiniais. Antrame-trečiame amžiuje po Kristaus 
atsirado vienur kitur (Aleksandrijoje, Romoje, Cezarėjoje ir 44.) katechetų 

mokyklos, kurios, tarp kitko, paruošdavo ir tinkamų kandidatų į kunigus. 
Viduriniais amžiais kunigai lavindavosi vienuolynų ir katedrų mokyklose 
arba tiesiog prie vyskupo, o vėliau nuo XII amž. ir universitetuose. Tri- 
dento susirinkimas XVI amž. įsakė vyskupams steigti pas save kunigų se- 
minarijas. Dabar Lietuvos vyskupijos turi savo seminarijas kunigams. Į 
mūsų seminarijas imami kandidatai su 6 gimnazijos klasių išsilavinimu. 
Per 2-5 pirmuosius metus baigiama gimnazijos kursas, o per 4-6 mokinama- 
si filosofijos ir teologijos. Aukštesniam teologijos pažinimui įsteigtas 
yra teologijos skyrius prie universiteto. ž 

Į kunigus šventinami tik subrendusio amžiaus vyrai (nejaunesni kaip 
25 metų): mat, kadangi kunigo pašaukimas yra sunkus ir nemainomas, rei- 
kia rimto apsigalvojimo. 


5. Bažnyčios hierarchija 


Hierarchijos supratimas. Jėzus Kristus pavedė dvasinin- 
kams ne vien pamaldas laikyti, bet ir žmones mokyti ir Bažny- 
čią valdyti. Tam dalykui Kristus įgaliojo popiežių ir vysku- 


Bažnyčios hierarchija 
Kunigas. Kardinolas. Popiežius. Vyskupas. Diakonas. 


pus. Vyskupai pagalbininkais turi kunigus. Ilgainiui, kad 
valdymas patogiau ir tvarkingiau eitų, tiek vyskupų, tiek kunigų 
tarpe atsirado įvairių laipsnių su nelygia valdžia. Taip, vys- 
kupų tarpe atsirado sufraganai, arkivyskupai, metropolitai, pa- 
triarchai, o kunigų tarpe — klebonai, dekanai, kamendoriai (vi- 
karai). Visi dvasininkai, kurie dalyvauja mokyme ir Bažnyčios 
valdyme, sudaro Bažnyčios vyriausybę, arba hierarchiją (šv. vy- 

riausybę). Hierarchijos narių valdžia eina ne iš kunigystės sa- 
kramento, bet iš ypatingų Kristaus ir Bažnyčios įgaliojimų. Iš 
Kristaus įgaliojimų yra popiežiaus ir vyskupų valdžia, iš Baž- 
nyčios įgaliojimų — visų kitų hierarchijos narių. Iš kunigystės 
sakramento eina galia mišias laikyti ir sakramentus teikti. 

Bažnyčios valdymo sutvarkymas. Dėl patogumo valdyti 
Bažnyčia dalinama didesnėmis ir mažesnėmis bendruomenėmis. 
Mažiausioji tikinčiųjų bendruomenė, kuri turi savo ganytoją, 
vadinama parapija. Parapijos esti įvairaus didumo — nuo 
kelių šimtų iki kelių dešimčių tūkstančių tikinčiųjų. Parapijos 
reikalais rūpinasi vyskupo paskirtas ir jo priežiūroje esąs kuni- 
gas klebonas. Klebonas laiko pamaldas, teikia sakramentus, 
lanko ligonis, veda krikšto, vestuvių, mirimo, sutvirtinimo kny- 
gas. Klebonui padeda jaunesni kunigai, vikarais, arba kamen- 
doriais vadinami. 

Dešimt, o kartais ir daugiau, parapijų sudaro dekanatą 
su kunigu dekanu priešakyje. Dekanas yra drauge ir kle- 
bonas vienos žymesniųjų bažnyčių. Dekano pareiga — prižiū- 
rėti savo dekanato bažnytinį turtą ir klebonų darbą, Pastebė- 
tus trūkumus dekanas praneša vyskupui. 

Didesnis dekanų skaičius sudaro vyskupiją, arba 
dieceziją. Dieceziją valdo vyskupas. Vyskupas yra 
visiškas savo avijos ganytojas. Jis gali teikti visus sakramen- 
tus, leisti savo vyskupijai įsakymus, teisti ir bausti nepaklus- 
niuosius. Jei vyskupui daug darbo ir jis reikalingas pagalbi- 
ninko, tuomet jis skiriasi vieną kunigą generaliniu vi- 
karu. Generalinis vikaras pavaduoja vyskupą, vyskupiją val- 
dant, tuose dalykuose, kuriuos jam vyskupas paveda. Kai kada 
vyskupas gauna iš popiežiaus pagalbininku kitą vyskupą. Toks 
vyskupas vadinamas pavyskupiu, arba sufraganu. Su- 
fraganas turi ir savo vyskupiją, tik ji paprastai esti tose šalyse, 
kur jau ar visai nėra katalikų, arba jų yra labai maža. Sufra- 
ganas gali būti drauge ir generalinis vyskupo vikaras. 

Kelios vyskupijos paprastai jungiamos į bažnytinę provin- 
ciją, arba metropoliją, kurią valdo arkivyskupas, 
vadinamas ir metropolitu. Pirmas kurios vienos tautos 
metropolitas vadinamas dar primu. Metropolijos savo ruožtu 

jungiasi į patriarchatus, patriarchi jas, su patriarchu prie- 
šaky. Senovėje buvo žinomos šios patriarchijos: Romos, Alek- 
sandrijos, Antiochijos, Jeruzalės ir Konstantinopolio. Metro- 
politai ir patriarchai šiandien beveik jokios ypatingos valdžios 
ant vyskupų neturi, jų vieta šiandien yra pavirtusi kone vien 
„garbės vieta, 

Popiežius. Patriarchus, vyskupus ir drauge visą Bažnyčią 
valdo Romos vyskupas, popiežius“). Popiežiaus valdžia 
Bažnyčioje aukščiausia, visuotinė ir pilna: už ją didesnės nėra, 
Popiežius gali leisti visai Bažnyčiai privalomus įsakymus, žiū- | 
rėti jų laikymosi, teisti ir bausti nepaklusniuosius. Popiežiui 
priklauso teisė ir galia steigti naujas vyskupijas, skirti vysku- 
pus, patriarchus; kardinolus ir t.t. Popiežius tvarko pamaldas, 
įveda naujas, keičia senąsias, kanonizuoja šventuosius. Popie- 
žius yra drauge ir vyriausias mokytojas, kurio balsas tikėjimo 
ir doros dalykuose, kalbant iš katedros, esant jam Dievo 
globoje, yra neklaidingas. 

Tokia aukšta ir plati valdžia priklauso popiežiui dėl to, 
kad jis yra Kristaus vietininkas žemėje, šv. Petro įpėdinis ir 
Bažnyčios galva. 

Atsižvelgiant į jo aukštą vietą ir valdžią popiežius yra 
vadinamas tėvų tėvu, vyskupų vyskupu, aukščiausiuoju gany- 
toju ir kunigu, Jo Šventenybe. Patys popiežiai nuo Grigaliaus 
Didžiojo laikų (VI amž.) vadina save Dievo tarnų tarnais. Gri- 
galius tuo vardu norėjo priminti Konstantinopolio patriarchams, 
kad netinka jiems neteisėtai savintis visuotinio patriarcho vardą. 

Popiežiaus rinkimas. Pirmąjį popiežių šv. Petrą paskyrė 
pats V. Jėzus. Po apaštalų mirties ilgą laiką popiežius rinko 
Romos miesto dvasininkai, atsiklausdami vietinių žmonių nuo- 
monės. Nuo XI amž. popiežius renka kardinolai, žmonių neatsi- 
klausinėdami. Rinkimai vadinami konkliave ir atliekami 
tam tikruose rūmuose, kurių langai ir durys užmūrijami. Lieka 
tik vienos įeinamos durys ir kiekvienam kardinolui mažas lan- 
gelis. Nuo įeinamųjų durų raktą laiko rinkimų tvarkos žiūrįs 
kardinolas. Per rinkimus į rūmus niekas neįleidžiamas ir neiš- 

leidžiamas. Aplink stovi sargyba. Valgyti paduodama pro tan: 
tikras angeles mūre. Taip įtaisyti rūmai vadinami konkliave: 
(conclave, lot. slaptas kambarys). 

Rinkimai prasideda mišiomis į Šv. Dvasią ir eina korte- 
lėmis. Kardinolai rašo renkamojo vardą ir meta į taurę. Jei, 
suskaičiavus balsus, pasirodo, kad vienas renkamųjų gavo 2/5 
balsų, popiežius laikomas išrinktas. Tuomet rinkimų tvarky- 
tojas klausia naujai išrintąjį, ar sutinka būti popiežium ir kokį 
vardą imasi. Jei išrinktasis sutinka priimti popiežiaus pareigų 
naštą, surašomas rinkimų protokolas. Naujai išrinktasis čia pat 
aprengiamas popiežiaus drabužiais ir priima nuo kardinolų pir- 
mąjį pasveikinimą. Po to vienas kardinolas, išėjęs balkonan, pra- 
neša žmonėms linksmą naujieną. Susirinkusieji sveikina naujai 
išrinktąjį. Tuoj skambina bažnyčiose varpais ir šaudoma 
patrankomis. 


Popiežiaus vainikavimas. Pirmąją 
savaitę po išrinkimo esti popiežiaus vai- 
nikavimas. Popiežių neša iškilmingai 
ypatingoje sėdynėje (sedes gestatoria) į 
šv. Petro baziliką. Popiežius priima iš 
susirinkusiųjų pasveikinimą ir pagarbą. 
Apeigininkas uždeda ant kortelės linų 
pluoštelį ir, prinešęs prie popiežiaus, 
gieda: Šventasis Tėve, taip dingsta pa- 
saulio garbė! Popiežius laiko mišias, 
per kurias Rytų ir Vakarų Bažnyčių 
vienybės ženklan evangelija giedama lotyniškai ir graikiškai. 
Po mišių popiežių neša toje pat sėdynėje į balkoną prie bazili- 
kos durų: čia vienas kardinolas deda jam ant galvos tiarą (trijų 
vainikų kepurę), o popiežius atsistojęs laimina iškilmingai mies- 
tą ir pasaulį (urbi et orbi). 


Popiežiaus tiara. 


Į popiežius gali būti renkamas kiekvienas dvasininkas, bet jau nuo 
XIV amž. renkami vien kardinolai. ž 

6. Kapitula ir kardinolų kolegija 


Bažnyčios valdyme, be atskirų asmenį, dalyvauja dar ištisi dvasinin- 
* kų susibūrimai. Mūsų laikais vyskupai prie savo bažnyčių turi patarėjais 
kapitulas, o popiežius — kardinolų kolegiją. 

Kapitulos. Kapitulą paprastai sudaro keli vyresnieji vysku- 
pijos kunigai, gerai išmokslinti ir moką reikalus vesti. Jųjų 
aukštesnieji vadinami pralotais (prelatais), žemesnieji — kanau- 
ninkais. Kapitulos nariai turi savo įstatymus, savo teises per 
pamaldas ir skirtinus drabužius bei ženklus. Kapitulos pašau- 
kimas — padėti vyskupui pamaldas laikyti ir vyskupiją valdyti. 
Sunkesniais ir svarbesniais klausimais vyskupas tariasi su ka- 
pitula, tačiau kapitulos nuomonė paprastai nėra jam privaloma. 
Tik kai kuriems bažnytiniams turtams išnuomoti ir parduoti 
vyskupas reikalingas kapitulos sutikimo. Vyskupui mirus, ka- 
pitula per 8 dienas išrenka vyskupijai valdytoją, vadinamą k a- 
pitulos vikaru, kurs vyskupijos dalykais rūpinasi iki 
paskiria naują vyskupą. 

Kapitulų pradžia siekia žilą senovę, kai dar miestuose būdavo viena 
bažnyčia. Prie tokios bažnyčios gyvendavo vyskupas ir būrelis jo pagal- 
bininkų kunigų. Visi jie maistui gauti būdavo įrašomi į tos bažnyčios są- 
rašą, kanoną, ir nuo to vadinami kanauninkais. Šv Augustinas 
(V amž.) savo kunigams įvedė draugijinį gyvenimą su tam tikrais įstatais, 
arba kanonu. Tuomet kanauninko vardas ėmė ką kita reikšti, būtent, ku- 
nigą, kurs gyvena pagal įstatus. Toki kanauninkai rinkdavosi beveik kas- 
dien skaityti savo įstatų vieno skyriaus, lotyniškai vieno kapitulo, nuo ko 
ir gavo visas jų susirinkimas k apitulos vardą. — Bendras kanauninkų 
gyvenimas, labai išaugęs VIII-IX amž., vėliau, atvėsus  pirmykščiam jų 
uolumui, iširo. Šiandien kapitulų nariai gyvena paskirai, kaip ir kiti ku- 
nigai. 

Kardinolų kolegija. Popiežiaus kapitulą sudaro kardino- 
lai. Kardinolai yra aukščiausi po popiežiaus Bažnyčios nariai. 
Kas valstybėje kunigaikščiai, tas Baažnyčioje kardinolai. Kar- 
dinolų įtaka Bažnyčią valdant yra labai didelė: jie — arti- 
miausieji popiežiaus patarėjai ir bendradarbiai. Visais svarbes- 
niais klausimais popiežius tariasi su kardinolais tam tikruose 
posėdžiuose, konsistorijose. Be to, kardinolai darbuo- 
jasi kongregacijose, kurios, lyg valstybės ministerijos, rūpinasi 
atskiromis Bažnyčios valdymo šakomis. Kardinolams priklauso 
dabar ir teisė popiežių rinkti, 

Kardinolo vardas nuo cardo 2 vytis, kengė, „zaviesai“, nes jie — 
patarėjai tos bažnyčios, kuri 2 visų bažnyčių cardo, vytis. 

Kitų aiškinimu, taip buvę“ senovėje Romoje vadinami kai kurie kunigai 
dėl to, kad jie buvę visam laikui, lyg. durų 
vyzis, prijungti, priskirti prie tam tikrų baž- 
nyčių, kai kiti kunigai buvę kilnojami, 

Kardinolų turi būti 70, bet ne visuo- 
met tiek yra. Kardinolus skiria popiežius, 
žiūrėdamas, kad kiekviena didesnė tauta 
turėtų savo kardinolą. Kardinolų ypatin- 
gas ženklas — raudona plačiais bryliais 
skrybėlė, nešiojama ant priegalvio per kar- 
dinolo laikomas pamaldas. Ant galvos tos 
Kardinolo skrybėlė. skrybėlės kardinolai beveik nenešioja. 


7. Bažnyčios 


- Bažnyčios ir jų reikalingumas. Dievui garbinti ir pamal- 
doms laikyti statomės ypatingus namus — bažnyčias., Bažny- 
čios — Dievo ir maldos namai. 

V. Dievas visur yra, ir visas pasaulis — vienas puikus Jo 
namas. Užtat tinka ir reikia Viešpatį visur ir garbinti — na- 
mie, kelyje, lauke, miške ir t.t. Religingi žmonės taip ir daro, 
visą savo gyvenimą paversdami viena ilga garbės giesme Aukš- 
čiausiajam. Tačiau viešam ir bendram Dievo garbinimui tos 
šventyklos nepakanka. Atvirame ore nevisuomet patogu pa- 
maldas laikyti. Šaltis, karštis, lietus, vėjas dažnai trukdo. Be 
to, bažnyčia savo įtaisymu geriau tinka žmogaus sielai sutelkti 
ir prie Dievo pakelti, negu gamta. Gamta didinga, bet kasdie- 
niniame gyvenime mes su ja apsiprantame ir paskui ne kiek- 
vienas jau moka jos balsą nugirsti ir suprasti. Pats V. Dievas 
bažnyčių statymo nepeikia, o Senajame Įstatyme yra net liepęs 
ir mokęs tai daryti. Ž 

Mūsų žodis bažnyčia yra iš slavų božnica — Dievo namas. Lietuviai 
protestantai savo šventyklas vadina kirkomis. Tas žodis, kaip ir rusų cer- 
kov, vokiečių Kirche yra kilęs iš graikų kiuriakon — Viešpaties namas. 

Bažnyčių atsiradimas. Kol žmonės nemokėjo statyti tvirtų 
trobesių, nebuvo ir bažnyčių. Pamaldoms laikyti rinkdavosi 
žmonės kalnų viršūnėse, miškų tankumynuose, jūrų pakrantėse: 

mat, tos vietos geriau tiko jų tikybiniams jausmams žadinti ir 
palaikyti. Kalnai kėlė sielą į dangų, miškai skyrė ją nuo pa- 
saulio triukšmo, o jūrų platybės statė prieš nebaigiamybę ir 
amžinumą. Bet, vos tik žmonės pramoko lipdyti namukus, jau 
ėmėsi statyti Dievui ir dievams šventyklas. Ir pridygo žemėje 
bažnyčių — vienur daugiau, kitur mažiau. Žydai turėjo tik vieną 
bažnyčią; mat, jiems rodėsi, kad, jei vienas Dievas, turi būti ir 
viena bažnyčia. 


Šv. Petro Bazilika Romoje. 


Krikščionys savo išorinį kultą pradėjo paskutinės vaka- 
rienės kambaryje, namų svetainėje. Čia Kristus atlaikė 
pirmąsias mišias, čia ir apaštalai kurį laiką taip pat darė. Vė- 
liau pamaldoms buvo imami kiti panašūs kambariai Jeruzalėje 
ir už Jeruzalės. Labai dažnai, pagonims atvirtus, jų naminės 
koplytėlės virsdavo slaptomis Dievo kulto bažnytėlėmis. Ta- 
čiau jau gilioje senovėje buvo pradėta ir visai naujos bažnyčios 
statyti. Yra žinių, kad tai vyko dar gyvam esant šv. Petrui. 
Trečią amžių baigiant, bažnyčių buvo tiek, kad Dioklecijonas 
vienoje Romoje atėmęs ir sunaikinęs apie 40. Žinoma, tų laikų 
bažnyčios išoriniu pavidalu negalėjo skirtis nuo paprastų namų: 
mat, reikėjo slėptis nuo persekiotojų. Taigi pirmosios bažnyčios 
buvo Romos namų pavidalo su atrium ir peristilium tikintiesiems 

ir kunigams, o jų vestibulum buvo as ir katechume-. 
nams. 4 į 

Persekiojimai nėt privertė kaina krikščionis taisyti baž- 
nyčias požemiuose, vadinamose katakombose. Kata- 
kombų požemiai — ilgi, visaip išvadžioti koridoriai. Čia krik- 
ščionys laidojo savo kankinius, čia ant jų karstų (arkosolijų) i ir 
mišias laikė. IV amžiuje krikščionys atgavo laisvę ir pradėjo 
viešai statyti savo bažnyčias. 


Katakombos. 


Dabar, kaip išmanydami, dailino ir gražino jie savo baž- 
“ nyčias, ir jų pavidalas, kaskart tobulėdamas, vis lalias tolo 
nuo paprastųjų trobesių pavidalo. 

Bažnyčių išvaizda ir sutvarkymas. Krikščionys, atgavę 
tikėjimo laisvę, stengėsi taip statyti savo bažnyčias, kad jos 
pavidalu ir įvairiomis smulkmenomis reikštų jų tikėjimo dvasią 
ir tiesas: į bažnyčių statymą buvo įnešta daug simboliškumo. 

Bažnyčios esti kryžiško, apskrito ir keturkampio pavidalo. 
Kiekviena tų formų turi sawo simbolinę prasmę. Kryžius pri- 
mena Kristaus mirtį ir kančias, jis — mūsų tikėjimo ir išga- 
nymo ženklas. Bažnyčių kryžius būna dvejopas: vienur kry- 


žiaus išilginis ir sker- 
sinis lygūs — graikų 
kryžius; kitur išilginė 
dalis dukart ilgesnė už 
skersinę — lotynų kry- 
žius. — Apskritosios 
bažnyčios primena nė- 
pabaigiamybę ir amži- 
numą, o keturkampės 
— keturias pasaulio 
šalis. Pasitaiko bažny- 
čių ir šešiakampių (še- 
šios kūrimo dienos, to- 
bulybės skaitmuo), aš- 
tuoniakampių (8 palai- 
minimai) ir net 16- 
kampių (4xX4 — ketti- 
rios evangelijos, išpla- 
tintos keturiose pasau- 
lio šalyse). 

Visų gražiausiai 
įtaisomas bažnyčių 
priekis, įeinamoji dalis. 
Ji vadinama faciata, 
arba fasada. Faciata į viršų eina smailyn ir baigiasi kry- 
žiumi. Kryžius sako, kad čia krikščionių šventovė ir kad 
tik per kryžių, tikėjimą ir vargus kelias eina į dangų. Iš priekio 
esti taip pat vienas arba, du bokštai. Jie kreipia tikinčiųjų 
mintis ir jausmus į dangaus tėvynę. Apatinėje faciatos dalyje 
esti durys (portalis). Jos dvilypės (Senojo ir Naujojo Įsta- 
tymų ženklas) ir primena dangaus vartus. Ant jų viršuje ma- 
tyti kartais fundatorių ženklai (herbai), statymo metai ir koks 
gražus posakis, pvz.: Bonus intra, melior ėxi.— geras įeik, 
geresnis išeik, arba: Pax intrantibus, saulus exeuntibus — ra- 
mybė įeinantiems, išganymas išeinantiems. Prieš duris laiptai, 
visuomet nelygaus (3, 5, 7) skaičiaus pakopų. Kartais dar 
nuo bažnyčios priešakio eina pusračiu aplink kiemą daili, 
stulpais paremta pastogė — portikas. Taip yra prie šv. Petro 


Reimso katedra 
iš XIII amž. Faciata. Gotų stilius. 

bazilikos Vatikane. — Ant bažnyčios per vidų arba ten, kur 
kryžius susikerta, esti dažnai rutulinė kopula. Kartais ant sto- 
go gairike sukinėjasi gaidys. Jo uždavinys — žadinti prie “ 
budėjimo, kad pagundų išvengtume, 


Burgoso katedra, Ispanijoje, 


Bažnyčios statomos aukštose vietose, atstu nuo kitų tro- 
besių bei triukšmingų vietų ir taip, kad durimis būtų nukreip- 
tas į vakarus, o altorine dalimi į rytus. Mat senovėje buvo. 
paprotys melstis veidu nusikreipus į rytus, iš kur kilo Kristus, 
teisingumo saulė, Tačiau to bažnyčios nukreipimo, arba orien- 
tacijos, ypač mūsų laikais, griežtai nesilaikoma. Aplink baž- 
nyčią, kur galima, paliekamas kiemas — šventorius. Čia 

kitados laidodavo numirėlius, o nūnai per iškilmes cina proce- 
sija, o tarpumaldžiais ilsisi žmonės. Šventorius aplink apve- 
damas mūru arba griežtai aptveriamas ir apsodinamas medžiais. 
Šventoriaus viduryje statomos jubilėjinis ar šiaip kryžius. 

Viduje svarbiausia bažnyčios dalis yra toji, kur prieš di- 
džiąsias duris. Ten stovi didysis altorius, prie kurio kunigai 
laiko mišias ir kitas viešąsias pamaldas. Ji vadinama presbi- 
terija, arba kunigine. Presbiterija laipsniu ar dviem aukščiau. 
už kitas bažnyčios dalis ir nuo vidurio atsiskiria Dievo stalu. 
Viršuje Dievo stalo bažnyčios skliaute eina dažnai didelis iš- 
puoštas lankas — tri- 
umfo lankas su kry- 
žiumi per vidų. Jame 
buvo piešiamas ar Kri- 
staus triumfas dangu- 
je, ar per paskutinį 
teismą. 

Pats vidurys baž- 
nyčios skiriamas žmo- 
nėms. Jis pailgas ir 
vadinamas nava. Tas 
vardas nuo lotynų na- 
vis — laivas; mat, baž- 
nyčia savo išvaizda ir 
paskyrimu primena lai- 
vą, kuris neša žmones 
per pasaulio jūrą išga- 
nymo uostan. Jei baž- 
nyčia plati, jos vidurys 
eilėmis stulpų dalina- Kauno Įgulos bažnyčia. Bizantijos stilius. 
mas į tris arba penkias 
dalis, kurių kiekviena vadinama taip pat nava. Tuomet gauname, 
be vidurinės arba didžiausios navos, dar šalutinės. 

Bažnyčios dalelė po vargonais tarp vidurio ir durų laikoma 
bažnyčios prieangiu, priemene. Čia pirma rinkdavos atgai- 
lotojai ir katechumenai; vėliau moterys po gimdymo ateidavo + 
įsivesdinti (bobinčius); dabar čia kabinamas kryžius ir švęsto 
vandens indas, kad žmonės įeidami turėtų kuo persižegnoja. 


. 


— 26— > 
Tai senovės apsiplovimo einant bažnyčion liekana, Apsiplovimui 
būdavo kieme šaltinis (cantharos). 

Iš abiejų pusių prie presbiterijos esti du maži kambariai — 
zakristijos. Juose laikomi bažnytiniai indai ir drabužiai, 
o viename kunigai rengiasi pamaldoms. 

Bažnyčių stiliai. Bažnyčios išorinė ir vidinė išvaizda toli 
gražu nevienodos. Bažnyčios ne tik vienos didesnės, kitos ma- 
žemesnės, vienos turtingesnės, kitos mažiau turtingos, vienos 
gražesnės, kitos mažiau gražios, bet vienos vienaip statytos, 
Gerintos ir dailintos, kitos kitaip. Tie skirtumai ypač ryškiai ma- 
tyti skliautų sunėrime, stulpuose, bokštuose, durų, lubų ir langų 
lankuose, altorių įtaisyme ir t.t. Bažnyčias statant ir dailinant 
laikomasi penkių būdų, stiliais vadinamų. Stiliai yra: ba- 
zilikų, arba senasis romėnų, Bizantijos, romėnų, gotų ir rene- 
sanso, arbą atgimimo, su baroko ir rokoko atmainomis. 

Bazilikų stilius — visų seniausiasis, nuo IV iki VIII amž. 
Bažnyčios keturkampės, pailgos; stogas dažnai plokščias. Vidus be 
skliautų, jų vietoj medinės lubos arba ir vienas stogas. Kelios navos, 
atskirtos grakščiais Korinto stulpais; tarp stulpų pusračio arkados 
(lankas tarp dviejų stulpų); langai taip pat viršuje išlenkti pusračiu, Toms 
bažnyčioms pavyzdys buvo pagonių teismų ir biržų rūmai — bazilikos. 
To stiliaus bažnyžių yra likę Romoje. Jos papuošalas dažnai būna mozai- 
ka, arba iš spalvotų akmenėlių paveikslai. 

Bizantijos stilius (nuo VI iki XV amž.) atsirado Konstantino- 
polyje (Bizantijoje). Bažnyčios kryžiškos, pailgo ir lygaus keturkampio, 
be skliautų. Ant viršaus, per vidurį, didelė kopula, paremta iš vidaus 
stulpais, sujungtais arkadomis ir einančiais ratu. Kopula gražiai išpuoš- 
ta. Šalia didžiosios kopulos esti ir mažesnių. Bizantijos -stilius — kopu- 
lų stilius. Jis primena rusų cerkves. Visų gražiausioji to štiliaus bažny- 
čia — šv. Sofijos, Konstantinopolyje, dabar paversta muziejumi. 

Romėnų stilius (nuo VIII iki XII) kilo iš pirmųjų dviejų. Baž- 
nyčios didelės keturkampės, su skliautais, o kartais jau ir su bokštais. Vi- 
durinė nava dusyk aukštesnė už šonines ir nuo šiu apačioje «atskirta 
stulpais, o viršuje — mūrų ant arkadų. Arkadų lankas — taisyklingas 
pusratis. Langai mažučiai, iš oro siauresni, į vidų platesni ir visuomet su 
stulpeliu per vidurį. Tos rūšies bažnyčios turi tvirtovių pavidalą: jos 
kilo neramiais karų laikais, 

Gotų stilius (XII-XVI) atsirado šiaurės Prancūzijoje. Bažny- 
čios kryžiškos, aukštos (jų aukštis visuomet didesnis už plotį), dažnai 
su daugeliu šaunių bokštų bokštelių. Langai dideli su įvairių spalvų stik- 
lais. Dažnai langų stikluose piešti paveikslai, vitražai. Skliaustuose, 
duryse, languose ir tt. visur vyrauja smaili lankai. Daugybė simbolinių 


8. ankst. rom. kapitelis, 1. vėlyv. rom. kapitelis, 5. ankst. rom. langai, 6. 
pražydusio rom, langai, 7. gotiko langai, 11, 9a,b, c, rom, stil. papuoša- 
lai, 2. Rom, stiliaus durys, 3. ir 4. rom. arkados. 12. rom. skliautai. 


Gotiškojo stiliaus pradai. 

pagražinimų. Jų tarpe dažnai sutinkama penkialapė rožė ir trilapis dobi- 
las (šv. Trejybės simbolis). Visa bažnyčia pilna gyvybės judesio, rodos, 
šaute šauna į dangų. Gotų stiliaus bažnyčios gerai išreiškia krikščionių 
dvasią ir yra gražios. 

Renesanso sti- 
lius kilo Italijoje,  at- 
gimstant XV amž. seno- 
vės klasiniams graikų ir 
romėnų stiliams. Bažny- 
žios lotynų kryžiaus, kar- 
tais apvalios arba ir dau- 
giakampės. Skliautai pus- 
rutulio išvaizdos, dažnai 
piešti paveikslais. Linijos. 
tiesios, lygios, ramios, 
daugybė dailių stulpų su 
gražiomis galvikėmis (ka- 
piteliais). Langai dideli, 
viršuje taisyklingu pusra- 
čiu lenkti. — Septyniolik- 
tame amžiuje buvo pra- 
dėta tiesios ir ramios re- 
nesanso linijos visaip 
lenkti, sukti, dauginti be 
reikalo stulpų ir stulpelių 
(piliastrų), kimšti pagra- 
žinimų. Iš to susidarė 
baroko ir rokoko 
atmainos, kurios, 0 ypač 
rokoko, ne taip tinka 
rimtai ir ramiai krikščio- 
nių dvasiai. Dabar šių 
stilių rečiau  bhestatomos 
bažnyčios. 

Bažnyčių rūšys. 
Šių „dienų bažnyčios 
nėra sau lygios teisių 
ir garbės atžvilgiu: jų 
tarpe kai kurios yra vyresnės ar garbingesnės už kitas. Čia 
daug įtakos daro bažnyčios užimamoji vieta šalyje, senumas, 
jos dvasininkų hierarchinis laipsnis ir tt. Šiųo atžvilgiu baž- 
nyčios esti bazilikos, katedros, parapinės, filijos, koplyčios. 

a) Bazilikos. Seniau tuo vardu vadindavo kiekvieną didelę seną 
bažnyčią, bet dabar taip vadiname tik bažnyčias, kurioms popiežius su- 


Pažaislio bažnyčia, Renesanso stilius, 

teikia bazilikų teises. Popiežius tai daro tik dėl ypatingų priežasčių. Taip, 
pavyzdžiui, 1921 m. Žemaičių vyskupijos 500 metų jubiliejaus proga popie- 
žius suteikė bazilikos teises Kauno katedrai, o 1922 m. šv. Kazimiero 400 
metų kanonizacijos jubiliejaus proga — Vilniaus katedrai. Bazilikos esti 
didžiosios (basilica major) ir mažosios (b. minor). Didžiosios yra garbin- 
gesnės, jų viso yra tik 9, būtent, 7 Romoje, viena Asyžiuje ir viena Agna- 
nyje. Mažųjų skaičius didesnis, prie jų priklauso ir Kauno katedra. Ba- 
zilikų dvasininkai turi pirmenybę prieš kitų bažnyčių kunigus; per pro- 
cesijas prieš mažųjų bazilikų dvasininkus nešama paauksinta lazdelė su: 
dviem varpeliais ir ypatingas raudonomis ir geltonomis juostomis skėtis: 
padilionas (padiglione). 

Visų bazilikų ir, apskritai, visų pasaulio bažnyčių vyriausia, jų mo- 
tina, -yra šv. Jono Laterane bazilika. Tačiau gražumu, didumu, reikšme ją 
pralenkia šv. Petro bazilika Vatikane, prie kurios gyvena popiežius. Šioje 
telpa apie 70 tūkst. žmonių, o jos statymui išleista 350 milijonų frankų. 

b) Katedros. Katedra vadinama vyriausia kiekvienos vyskupijos 
bažnyčia. Prie katedrų gyvena vyskupas su kapitula. Savo pavadinimą ka- 
tedros gavo nuo paaukštinimo, nuo kurio vyskupas kitados mokydavo 
žmones. 

c) Parapijos bažnyčios (faros). Taip vadiname vyriausią pa- 
rapijos bažnyčią. Cia parapijiečiai kreipiasi savo tikybiniais reikalais: klauso 
mišių, krikštijami, veda, laidojami. Parapijos bažnyčia rūpinasi klebonas. 

č) Filijos — antra didesnių parapijų bažnyčia su nuolatiniu kunigu, 
bet dar visai neatsiskyrusi nuo savo motinos, parapijos bažnyčios. Filijos. 
neturi, kaip parapijos, krikšto, vedimo ir mirimo knygų. 

d) Koplyčios — mažutės bažnytėlės, kartais tik atskiri rūmų kam- 
bariai, kur galima mišias laikyti ir pasimelsti. Jei koplytėlėn įėjimas viešas 
ir visiems atviras, ji vadinama vieša koplyčia; jei koplytėlėje gali lankytis 
tik vieno namo ar vienos šeimynos gyventojai, koplytėlė vadinama privati- 
ne. Privatinėse koplyčiose pašaliniai (ne tos šeimynos) žmonės negali at- 
likti Bažnyčios įsakyto šventadieniais mišių klausymoi tam reikia bent vie- 
šos koplyčios. 

Bažnyčių gerbimas. Bažnyčia — Dievo namai: čia Dievas 
ypatingu būdu arti prašantiems; čia Jėzus Kristus gyvena Šven- 
čiausiajame Sakramente; čia atliekama Dievui mišių auka; čia 
teikiamos Dievo malonės per sakramentus: tad tinka ir būtina, 
kad mes bažnyčias gerbtume. Bažnyčių gerbimas — paties 
Dievo gerbimas. Todėl bažnyčiose tinkamai laikykimės, palai- 
kykime jų švarumą, jas puoškime. 

Bet kuris nepadorumas, juokai, nereikalingos kalbos, pusnuogis dra- 
bužis ir tt. žemina ir profanuoja bažnyčias. Šventvagystė būtų bažnyčioje 
paleistuvauti, pirkliauti, galvijus laikyti arba net ir teismų posėdžius ar 
mitingus šaukti. Bažnyčia — tylėjimo, maldos ir Dievo žodžio skelbimo 

vieta. Bažnyčios rimtumas reikalauja, kad arti bažnyčios nebūtų ir kas- 
dieninio triukšmo, taigi nei mugių, nei smuklių. 

Labai bažnyčioms netinka ir nešvarumas: Dievas yra skaisčiausias — 
ir Jo namai turi būti švarutėliai. Todėl negerai elgiasi, kas neša purvyną 
bažnyčion, spiaudo ant grindų, tepa sienas ir tt. 

Pamaldumas ir geras skonis reikalauja, kad mes bažnyčias dargi puoš- 
tume. Nes, jei mes puošiame savo ir savo žemės valdovų butus, tai juo 
labiau turime puošti dangaus Karaliaus butą, iš kurio visa turime. Gražiai 
išpuošta bažnyčia gyviau primena mums Dievo“ didybę, dangaus gražybes 
ir gyvenimo skaistumo pa- 
reigą. Pagaliau, graži baž- 
nyčia daugeliui — vienin- 
telė pasigėrėjimo vieta ir 
gero skonio mokykla. Tad 
garbė ir dėkingumas tiems, 
kurie puošia bažnyčias, nes 
jie gerą darbą atlie- 
ka (pl. Mk. 14. 6s.). 

Mūsų kryžiai ir 
koplytėlės. Lietuviai 
mėgsta savo sodyboje, 
laukuose, kryžkelėse, 
kapinėse kryžius ir 
koplytėlės. Kryžiams 
kančias, o koplytėlėms 
figūras drožia iš me- 
džio. Taip pat tų figū- 
rų yra visokių Lietu- 
voje populiarių šven- 
tųjų, bet ypač dažnai 
sutinkama „rūpintojė- 
lių, arba smūtkelių“ 
figūros: jos vaizduoja 
Kristų sėdintį i ir ranka 
parėmusį erškėčiais vainikuotą galvą, Kristaus veide didelis. 
muliūdimas. Mėgiama koplytėlių figūra — Dievo Motina so- 
pulingoji, arba skausmingoji, su mirusiu sūneliu ant kelių. 
Kryžiai turi įvairių papuošalų. Į kryžius ir koplytėles mūsų 
liaudis yra įdėjusi daug meno ir skonio, ir todėl jie yra aukštai 
vertinami tiek lietuvių, tiek kitataučių menininkų. 

Statydami juos, žmonės prašydavo sau Dievo ir šventųjų. 


Vilniaus šv. Onos ir Bernardinų bažnyžios. 

globos bei palaimos savo laukams, 
namams ir visam gyvenimui, mi- 
nėjo jais įvairius savo gyvenimo 
įvykius (gimimą, mirti, derlių ir 
tt.), o iš dalies reiškė savo liūdną 
vargdienio likimą. Lietuvio „rūpin- 
tojėlis“ — tai jo sielos išraiška: 
kenčianti, bet kartu ir kilni, nu- 
kreipta į dangų. 

Lietuviai ir dabar 
šventųjų metų proga yra 
pastatę daug naujų kry- 
žių, koplytėlių. Vilniaus 
krašto lietuviai kryžiais, 
kaip paminklais, yra pa- 
žymėję ne tik šventuo- 
sius metus, bet ir Vy- 
tauto D. 500 metų jubi- 
liejų. Kryžiuose jie sten- 
gėsi pažymėti savo tiky- 
bą ir tautybę: apie tai 
kalba įrašas, pavidalas, 
spalva. 


Kryžius-koplytėlė, 


8. Altorius 


Kas yra altorius? Jau gilioje senovėje aukoms deginti 
žmonės darydavo paaukštinimus, aukurais vadinamus. Auku- 
rai vieni būdavo nuolatiniai prie šventyklų, ir tie pasižymėdavo 
tvirtumu ir gražumu, kiti tik tam kartui sudaromi iš lauko 
akmenų arba velėnų. Žydams pats Dievas įsakė pasistatyti 
aukurą ir nurodė jo statymo smulkmenas. Naujajame Įstatyme 
Kristus save aukojo Dievui, mirdamas ant kryžiaus: kryžius 
buvo Jam aukuras. Tai kryžiaus aukai kartoti ir prisiminti 
Kristus įstatė dar šv. mišių auką, kurią atlaikė pirmą kartą per 

paskutinę vakarienę prie valgomojo stalo; stalas tad buvo savo 
rūšies aukuras. Kristaus pavyzdžiu pasekė apaštalai ir jų įpė- 
diniai vyskupai. Ir šiandien mišias laikome bažnyčioje prie 
stalo ar karsto išvaizdos paaukštinimų,. vadinamų iš lotynų 
kalbos altoriais. Jie atstoja senovės aukurus. 

Altorių pavidalas: a)-seniau. Pirmieji krikščionių alto- 
xiai buvo paprasti valgomieji stalai. Jie būdavo iš medžio, 
akmens ir žalvario. Jų pavidalas nevienodas: kartais apskriti, 
kartais pusapskričiai, kartais keturkampiai. Kojos dažnai tik 
trys. Romos katakombose altoriais būdavo ir kankinių kars- 
tai — arkosolijos. Sienoje iškaldavo ir išmūrydavo įdubimą, 
viršuje lanku išvestą, čia dėdavo kankinio kūną ir pridengdavo 
iš viršaus akmenine plyta. Ant šios plytos ir laikydavo mišias. 
Vėliau altoriais būdavo dideli keturkampiai akmens, arba vėl 
akmeninė plyta ant vieno ar kelių stulpelių, kartais tam tikra 
nešiojama dėžė, stalas. Tuomet altorius paprastai statydavo 
arba bažnyčios viduryje, kur sueina kryžium išilginė ir skersinė 
mavos, arba presbiterijos viduryje. -Altorių statymas gale pres- 
biterijos prie sienos įsigalėjo tik apie XVI amž. Kiekvienan 
'altoriun būdavo dedamos kankinių relikvijos, o kartais kanki- 
nių kūnams laikyti statomos buvo po altoriumi ypatingos kop- 
lyčios — kriptos. Pradedant nuo XI amž. relikvijos imta 
statyti ir užpakaly altoriaus, tarp altoriaus ir sienos. Kad ne- 
būtų matyti relikvijų, altoriaus užpakalyje atsirado lenta, o 
kartais rėmai su paveikslu, Ilgainiui šis priestatas imta visaip 
puošti ir įvairinti, ir pamažu susidarė nauja altoriaus dalis — 
priestatas. Altoriaus taisymas vidury bažnyčios labiau 
tiko jo paskyrimui — būti tikinčiųjų bendruomenei aukos ir | 
pamaldų centru. Kol altorius buvo viduryje, darydavo ant jo 
stogelį, vadinamą kiborion (lotoso vaisiaus lukštas, iš ko vėliau 
kilo ciborijos vardas, vedamas dabar nuo cibus — valgis). 

b) Dabar. Šių dienų altoriai jau daug kuo skiriasi nuo 
"senųjų. Jie dabar iš“ dviejų dalių: tikrojo altoriaus ir jo prie- 
stato iš užpakalio. Tikrasis altorius nūnai — pailgas stalas, 
kartais iš priekio karsto pavidalo. Altoriaus apačią sudaro arba 
mūras, arba akmens stulpai, o viršų — akmens plyta, vadinama 
mensa. Iš priekio altorių dažnai dengia išpuoštas audeklas 

rėmelitose — antependium (ir antepedium). -Mensos 
viduryje, o kartais pačiame altoriaus mūre daromas įdubimas 
(sepulchrum), kur dedamos šventųjų relikvijos. Nuo kata- 
kombų laikų mišios laikomos tik ant šventųjų relikvijų. Jei 
altorius medinis ir neturi akmeninės mensos su relikvijomis, 
tuomet viduryje altoriaus mišioms laikyti įtaisoma marmurinė 
plytelė su relikvijomis — portatilis. 


Dabartinis altorius, ant jo tabernakulis. 


Užpakaly altoriaus laipteliu iškyla padėklas (padėlis) žva- 
kėms, gėlėms, relikvijoms statyti, o už jo stačiai į viršų nuo 
altoriaus priestatas. Čia įvairūs stulpeliai, arkadomis sunerti, 
tarp kurių paveikslai ir statulos; čia bokštai bokšteliai, čia viso- 
ki pagražinimai, o visa ko viršuje kryžius. Altorių priestatai 
esti vieno ir daugiau aukštų — kondįgnacijų. Kai kur 
priestatai taip įtaisyti, kad vidurys nejudinamas, o sparnai su- Ž 
daromi, tai — triptikai. Triptikų sparnuose iš abiejų pusių 
esti įvairių paveikslų. Atidarius arba uždaiius triptiką, altoriaus 
išvaizda ir paveikslai kinta. Triptikai sutihkami gotų stiliaus 
bažnyčiose. i23d) | 

Tabernakulis. Altoriaus viduryje esti mažas namukas ar 
spintelė Švenčiausiam Sakramentui laikyti — tabernakulis (šė- 
tra), arba ciborija. Ant tabernakulio dažnai matyti dar gražus 
stogelis, keturiais stulpeliais paremtas, tai sostas Šv. Sa- 
kramentui išstatyti pėr iškilmingas pamaldas. Prieš taber- 
nakulį su Šv. Sakramentu visuomet turi degti lemputė — amži- 
noji ugnis, meilės ženklas. S 

Altorių gerbimas. Altorius — vyriausias daiktas ir vieta 
bažnyčioje. Ir visa bažnyčia ne kam kitam statoma, tik pri- 
dengti altoriui ir apie jį susirinkusiems žmonėms. Bažnyčios 
visa garbė nuo altoriaus: kur nėra altoriaus; nėra ir bažnyčios. 
Altorius — Jėzaus Kristaus sostas ir Kristų mums primena baž- 
nyčioje. Todėl katalikai kaip galėdami gražina altorius, kad 
tuo išreikštų didžiausią pagarbą jiems. Altoriai ypatingu būdu 
vyskupo konsekruojami ir paskui nuolat būna pridengti trimis 
drobės marškomis (Kristaus karsto marškos). Nuo bažnyčios 
altorius skiriamas grotelėmis, kad bet kas jo liesti negalėtų. Ant 
altoriaus niekas neturi būti ir dedama, išskyrus mišioms reika- 
lingus daiktus. Taigi, tikintieji kur kas geriau darytų, jei ne- 
dėtų nešamų bažnyčion dovanų ant altoriaus. Tam reikalui ge- 
žiau tinka zakristija ir bažnyčios prieangis. Kitados nusikal- 
tėlis, prisiglaudęs prie altoriaus, jau būdavo laisvas nuo su- 
ėmimo. Altorius turi ir mums likti šventenybė. Prieš altorių 
eidami mes bent galvą nulenkime, o jei ten laikomas Šv. Sa- 
kramentas, tai ir atsiklaupkime. 


9. Liturginiai padargai 


Liturginiams veiksmams, pvz.: krikštyti, išpažintims klausyti ir tt. 
reikalingi tam tikri prietaisai. Kiekviena bažnyčia ir turi daugiau ar mažiau 
tų prietaisų. Mes čia juos žymime bendru liturginių padargų vardu. 


Sakykla. Pamokslams sakyti“ reikalinga aukštesnė vieta: 
tuomet lengviau sakyti ir toliau girdėti. Tuo tikslu dabar baž- 
nyčiose' taisomos prie sienų ar prie stulpų sakyklos, vadinamos 
dar ambonomis. Jo apskritos arba kampuotos, o kartais lyg 

" laiveliai ar taurės. Ant sakyklos balsui atsimušti — stogelis su 
kryžiumi. Po stogeliu — karvelis, Šv. Dvasios Apšvietėjos sim- 

bolis. Iš šonų kartais matyti keturių evangelistų paveikslai: mat, 
sakykla — evangelijos skelbimo vieta“). z 


Krikštykla. Pirmiau krikštydavo panėrimu. Tam būdavo 
atskiri trobesiai — krikštyklos su vandens šaltiniu, Dabar kūdi- 
kiai krikštijami prie didžiųjų bažnyčios durų arba zakristijoje. 
Kai kur krikšto vandeniui laikyti yra ypatingi indai, taurės ar 
piestikės pavidalo. Tai — irgi krikštyklos. Krikštyklas pri- 
dengia viršelis su Kristaus krikšto paveikslu ar kryžiumi. 


Klausyklos. Kunigai išpažinčių klauso klausyklose. Jos 
turi viduryje kunigui sėdėti suolelį, o iš abiejų šalių „sienelėse 
langelius 'nuodėmėms sakyti. Klausyklose esti atgailos pa- 
veikslų: verkiąs šv. Petras, paklydėlis sūnus, atgailojanti Magda- 
lietė, o kartais koks parašas, pvz.: Eik ir nebenusidėk (žr. 
„Atgaila“). 5 


Vėliavos. Kaip pasaulio ir jo pagundų nugalėjimo ženklą, 
bažnyčiose laikome ir per procesijas nešiojame vėliavas. Vė- 
liavų audeklas, gražiai papuoštas, turi iš abiejų pusių šventus 
paveikslus, o kartelė baigiasi kryželiu. Vienos vėliavos prika- 
binamos viršutiniu kraštu tiesiog prie kartelės: išilgai, o kitos 
pirmiau pritvirtinamos prie lazdikės ir taip jau prikabinamos 
prie kartelės. = 


Altorėliai. Iš senų laikų yra paprotys nešioti per procesijas 
paveikslus. Šie paveikslai dabar esti įtaisomi į gražius išpuoš- 


tus rėmus ir pritvirtinami prie staliuko. Juos pas mus vadina“ 


altorėliais, o kitur feretronais. Altorėlius nešioja dažniausiai 
mergaitės, persikišusios iš abiejų šalių lazdelės. 


Baldakimas. Šv. Sakramentas procesijosė nešamas potam 
tikru skėčių ar stogeliu — baldakimu. - Baldakimo viršus. iš 
brangios medžiagos, siuvinėtos ir visaip puoštos. Baldakimui 
nešti kampuose įtaisytos gražios lazdos. Paprotys baldakimą 
nešti atėjo į mus iš Rytų kryžiaus karų metu. 


*) Senovėje pamokslus vyskupas sakydavo iš sosto, kurs stovėjo ab- 
sidoje (įdubime), dabartinio altoriaus vietoje, o ambonos buvo, kur dabar 
Dievo stalas; iš vienos jų diakonas skaitydavo evangeliją, o iš antros sub- 
diakonas ar lektorius — lekciją. 

= Baldakimas. 4 

Žirandėlis. Kad bažnyčiose per vakarines pamaldas būtų 
šviesu, taisšomi žirandėliai, arba sietynai. Žirandėliai turi dau- 
gybę (iki 1000) žvakidžių tarp įvairių pagražinimų, Jie gran- 
dine pritvirtinami prie navos skliautų. 

Katafalius.: Numirėlis bažnyčioje statomas ant katafaliaus. 
Katafalius — kelių pakopų paaukštinimas. Karsto priekyje prie 
katafaliaus statomas kryžius; o ant pakopų aplinkui — žvakės 
ir gėlės. 

Svarbų dar dalyką sudaro mūsų bažnyčiose vargonai. 
Vargonai taisomi ant bažnyčios prieangio lubų priešais didįjį 
altorių. Vargonais grojama per pamaldas giedojimui palaikyti. 
Vargonai buvo žinomi dar pagonių pasauliui, bet iki XV amž. 
buvo tiek netobuli, kad bažnyčiose buvo vartojami tik giesmi- 
ninkams tonui paduoti. Pradėta vargonai statyti bažnyčiose 
apie VI-VIII amž. 


10. Liturginiai rūbai 


Kas jie yra? Pamaldoms laikyti vartojami tam tikri rūbai: 
jie vadinami liturginiais rūbais, arba drabužiais. 
Savo pavidalu ir madžiaga liturginiai rūbai daug. kuo skiriasi 
nuo šiaipjau rūbų — tiek kasdieninių, tiek išeiginių. Pirma to 


skirtumo nebuvo, ir kunigai per pamaldas vartojo tokius pat. 
rūbus, kokius nešiojo kiti žmonės, rūpindamiesi tik, kad būtų“ 

gražūs ir.švarūs. Bet ilgainiui (VI amž.) bažnytiniai ir pasau- 
liniai rūbai ėmė kistisir skirtis: Pasauliečiai, keisdami drabu- 
žius, žiūrėjo patogumo ir mados, o kunigai — pamaldų iškil- 
mingumo, simbolingumo ir iš dalies patogumo. Liturginiai rū- 
bai, pagal Bažnyčios norą, turi žadinti tikybos mintis bei jaus- 
mus, gyvai vaizduoti atliekamas paslaptis ir tuo būdu drauge 
mokyti ir auklėti. Liturginius rūbus krikščionys laiko didelėje 
pagarboje: prieš vartodami juos šventina ir netikybiniams reika- 
lams nevartoja. 


Liturginių rūbų spalvos. Bažnyčios iškilmės nevienodos 
prasmės ir tono (nuotaikos). Jųjų vienos — linksmos, kitos 
liūdnos ir graudingos; vienos mini tyliuosius nekaltybės lai- 
mėjimus, kitos kankinių kentėjimus ir mirtį. Pagal tai turi 
keistis taip pat liturginių rūbų spalva ir taikintis prie šventės 
nuotaikos bei prasmės. Liturginiai rūbai esti šių spalvų: žalios, 
baltos, raudonos, žydros ir juodos. 

Žalia spalva — vilties spalva, per ją reiškiame išganymo 
ir dangaus ilgesį. Ji skiriama sekmadieniams ir šiokioms“ die- 
noms nuo Sekminių iki Advento ir nuo Trijų Karalių iki Už- 
gavėnių. Tačiau, jei tomis dienomis pasitaiko kurio šventojo 
iškilmė, spalva taikoma prie šio paskutiniojo. 

Balta spalva, kuriai prilygsta ir geltona aukso spalva, 
reiškia nekaltumą ir džiaugsmą. Šios spalvos drabužiai varto- 
jami per Viešpaties, Šv. Panelės ir išpažinėjų šventes. 

Raudona spalva — kraujo ir ugnies spalva. Imama Šv. 
Dvasios atėjimo dieną ir kankinių šventėmis. 


Žydra, tamsiai mėlyna (fioletinė) — skausmo ir atgailos 
spalva, todėl ir vartojama Gavėnios, Advento ir pasninkų -die- 
nomis, 


Juoda spalva — nuliūdimo ir gedulo spalva. Juodais 
rūbais laidojame numirėlius ir laikome už juos pamaldas. Di- 
dijį penktadienį — Kristaus mirties dieną — taip pat esti juoda 
spalva. 

Iki VI amž. liturginiai rūbai buvo baltos spalvos. Nuo VI iki XIII 
amž. spalvų simbolingūmas ir jų vartojimas nebuvo griežtai nustatytas. 
Tai padarė Inocentas III (+ 1216). 

Kunigo rūbai. Liturginiai rūbai kitoki yra skiriami kuni- 
gui, kitoki vyskupui, kitoki diakonui ir subdiakonui. Kunigui 
mišiomis laikyti ir sakramentams teikti skiriami šie rūbai: 

Humerolas (antpetė). Balta lininė skarikė raišteliais 
surišama ant krūtinės. Kitados ji dengė kunigui galvą ir kaklą 
nuo šalčio, šiandien dengia apykaklę ir pečius. Humerolu riš- 
damasis, kunigas prašo Dievą, kad suteiktų jo galvai išganymo 
šalmą pagundoms atremti. 

Alba — baltasil- 
gas ir platus lininis rū- 
bas, lyg dideli marški- 
niai, dengia visą kunigą 
nuo kaklo ligi kulnelių. 
Kitados albą nešiodavo 
romėnų bajorai ir ja iš- 
siskirdavo nuo žemes- 
nių luomų: ji buvo sy- 
kiu ir vestuvių rūbas. 
Alba savo baltumu pri- 
mena, kad Dievo tarny- 
bai reikia nekaltumo ir 
šventumo, o savo ilgu- 
mu moko rimtumo ir iš- 
tyeuasss Jau žydų ir pa- Kunigas, apsirengęs alba, juosta, stula ir 
(gonių kunigai rengda- -manipuliu, dedasi arnotą. 
vosi pamaldoms baltai. . 

Juosta reikalinga 
albai sujuosti, kad gražiai gultų aplinkui stuomenį. = 
juosdamasis prašo Dievą išnaikinti jame gašlumą ir suteikti 
susiturėjimą bei skaistybę. d 

Manipulis — lyg mažutė stula, nešiojamas ant kairės 
rankos. Manipulis atsirado iš rankšluosčio prakaitui ir ašaroms 
šluostytis, kurį seniau kunigai nešiodavo 'persimetę per ranką. 
Ilgainiui jo krašteliai įvairiai buvo giažinami, ir manipulis virto 
papuošalu. Netekęs savo pirmykščio paskyrimo, manipulis, su- 
mažėjo: iš rankšluosčio liko vienas papuoštas kraštelis. Ma- 
nipulis ženklina skausmą ir atgailą (ašaros), gerus darbus ir 
kunigavimo vargus (prakaitas). 

Stula — lyg ilga juosta, kunigo nešiojama iš priekio už- 
sidėjus ant kaklo. Stula seniau buvusi pailga drobės skarytė 
lūpoms šluostytis. Ją nešiodavę tik aukštesnių luomų romėnai. 
Dabar stula — kunigo valdžios ženklas, ir dėl to kunigui be 
stulos draudžiama atlikinėti šventos apeigos. Š 


Kapa. Dalmatika, 


„"Arnotas seniau buvo ilgas platus be rankovių ir suse- 
gimo apsiaustas, tik su skyle viduryje galvai įkišti, Ilgainiui 
patogumo dėlei iškarpė jam šonus ir tuo pakeitė visą jo iš- 
vaizdą. Šiandien arnotas yra gražiausias viršūtinis mišių rūbas. 
Jis ženklina Kristaus tarnybos jungą ir naštą, ber kuriuos eina 
kelias į malonę ir garbę. 

Kapa — kitados toks pat apsiaustas, kaip arnotas, tik su 
gaubtuvu užpakalyje nuo lietaus: Dabar puikus apsiaustas, su“ 
segamas iš priekio. Kapą kunigas dėvi pėr mišparus, procesijas, 
laidotuves ir t.t. 

-Kamža — sutrumpinta alba, 

Biretas — maža, juoda kampuota kunigo kepuraitė, 

Veliumas — šilko apdanga, per kurią kunigas ima mon- 
stranciją su Šv. Sakramentu laiminti arba nešti. 

Diakonas, mišioms iškilmingai tarnaudamas, velkasi ant 
albos dalmatiką. Šis rūbas kilo-iš Dalmatijoje vartojamo 
išeiginio apsiausto. Jis dabar panašus į arnotą, tik su trum- 
pomis rankovėmis. 

Subdiakonas tam pačiam reika- 
lui turi tuniką iš senovės. romėnų ap- 
siausto. Tunika šiandien dažnai pa- 
naši į dalmatiką. Žemesniųjų laips- 
nių dvasininkai nešioja tik kamžą. 

Vyskupo rūbai. Vyskupas, lai- 
kydamas mišias, velkasi subdiakono, 
diakono ir kunigo drabužius ženklan, 
kad jame telpa visi tie laipsniai. Be 
to, vyskupas turi dar savo vyskupiš- 
kus rūbus, kurių žymesnieji šie: 

Infula, arba mitra — ypatin- 
ga vyskupo kepurė. Jos viršus pra- 
skėstas, dvilypis, užpakalyje du kas- 
pinu, iš priekio kryžius, viršus smai- 
las. Daroma iš siuvinėto šilko. Infula 
— ženklas bažnytinio vadovavimo. 

“ Pastoralas — ganomoji laz- 
da su riesta viršūne, visaip išpuošta. 
Pastoralas — vyskupo ganomosios valdžios ženklas: 


Vyskupas. 


Per iškilmingas mišias vyskupas vartoja dar pirštines 
ir sandalus. Pirštinės turi raginti prie nekaltų darbų, o san- 
dalai — prie uolaus apaštalavimo. Šiaipjau gyvenime ir per 
pamaldas Krakupos dėvi žydrą sutaną, kryžių ant krūtinės, 
žiedą su relikvijomis ir pusrutulinę ke- 
puraitę — piusę.. Kryžius kviečia vys- 
kupą prie atsidavimo Kristui ir ieško- 
jimo vien Jo garbės, o žiedas yra susi- 
jungimo su vyskupija simbolis. 

Kitų laipsnių rūbai. Arkivyskupai 
nešioja palijų. Palijus buvęs pirma 
„garbės apsiaustas, nešiojamas aukščiau- 
sių valdininkų. Dabar — balta vilninė 
trijų pirštų“ pločio juostelė su juodais 
kryželiais, kilpon sujungta, su-galiukais;, 
iš priekio ir iš užpakalio. Palijai daromi 
iš vilnų avinėlių, popiežiaus palaimintų, ir primena ganytojo 
pareiga iešoki paklydusių avelių. 

Kardinolų garbės ženklas yra skrybėlė. Ji raudonos spal- 
vos su plačiais bryliais, apvesta aukso virvele, kuri nusileidžia 
dviem pynėm. Kardinolai tos skrybėlės nesideda, ji per pa- 
maldas nešiojama prieš juos ant priegalvio (žr. 6 $). 
Popiežius per iškilmingus palaiminimus dedasi ant galvos 
" tiarą. Tai yra trijų vainikų kepurė. Trys vainikai popiežiui 
priklauso, iš vienos pusės kaip vyskupui, patriarchui ir popie- 
žiui, iš kitos kaip besilinksminančios, kenčiančios ir kovojan- 
čios Bažnyčios viršininkui (žr. 5 $). 


11. Liturginiai- indai 


Kas jie yra? Mišioms laikyti, sakramentams teikti ir, ap- 
skritai, išoriniam Dievo kultui atlikinėti reikalingi yra tam 
tikri indai. Jie vadinami liturginiais“indais. Vieni 
liturginiai indai liečia betarpiškai Šv. Sakramentą ir tie yra 
eucharistiniai, kiti betarpiškai neliečia Šv. Sakramento ir šie 
yra paprastieji liturginiai indai. 

Eucharistiniai indai yra: 


"is 
Taurė ir purifikatorius.  Patena su ostija. Palė. 
Taurė — mišių indas, kuriame vynas konsekruojamas. 


Taurės viršus atrodo kaip nedidelis puodelis, o apačia lyg ko- 

telis su plačia pėda pastatyti. Taurės daromos iš metalo, o 

“ viršus iš aukso ar sidabro. Taurės vidus visuomet turi būti pa- 

ksuotas. Iš oro taurė esti visaip papuošta: šventais paveiks- 
tis gėlių ir lapų pagražinimais, dovanotojų ženklais ir tt. 

Einant mišių laikyti, prie taurės imami dar šie jos apdarai: 

purifikatorius — mažas baltas drobės rankšluostėlis tau- 


Taurė apdengta vėliumu. 


rei, lūpoms' ir pirštams nušluostyti; 
palė — keturkampė kieta drobinė tau- 
rės apdanga; korporalas — ketur- 
kampė drobinė staltiesėlė, ant kurios 


stovi per mišias taurė ir ostija; bursa, 


— makštis dviėm kietais šonais, korpo- 
ralui įdėti, iš arnoto medžiagos; V e- 
liūmas — keturkampis arnoto me- 
džiagos apdangalas su kryžium. vidury- 
je, kuriuo dengiama taurė iš visų šonų. 

Patena — lėkštelė ostijai padėti. 
Ji turi būti taip pat iš aukso arba si- 
" dabrinė paauksuota. 

Komuninė — didelė taurė su 
antvožu iš viršaus komunijai laikyti. 
Komuninę paprastai dengia baltas šil- 
kinis gaubtuvėlis su išsiūtais eucharisti- 
niais simboliais (Kristaus širdimi, avi- 
nėliu, pelikanu ir tt.). 


Monstrancija. 


Indas švęstam Smilkytuvas ir smilkynė. 


ACE, Monstran- 
cijayraostijai iš- 
statyti. Monstran- 
cija esti saulės, 
žvaigždės ir bokšto 
pavidalo; mat, 
Kristus, kaipo *tie- 
sa, yra mūsų saulė, 
kaipo doros moky- 
= - tojas — kelią ro- 
„Ąsotėlis vynui ir vandeniui ir jiems lėkštelė, danti žvaigždė, kai- 
O š po malonės davė- 
jas — mūsų tvirtybės bokštas. Monstrancijos vidurin tarp dvie- 
jų stikliukų įdedama šv. ostija.*Ostiją laiko metalinis mėnulio 
delčiagalis, melkizedėku vadinamas. š ; 
Viatikinė — dėžutė arba iš viršaus uždaroma patena, 
kurioje nešamas ligonims Šv. Sakramentas — viatikas. 
Paprastieji liturginiai indai dažniau vartojami yra šie: 
Pacifikolas — metalinis indas monstrancijos pavidalo. 
Jame laikomos šventųjų relikvijos. Jis vadinamas dar relikvi- 
joriumi. ž 
Smilkytuvas — nedidelis metalinis katilėlis su virše- 
liu ir grandinėlėmis smilkalui deginti. Smilkalas paduodamas 
tam tikroje pastatomoje valtelėje su šaukšteliu arba smilka- 
linėje. = 
Vandeninė — indas švęstam vandeniui laikyti ir ne- 
šioti per pašlakstymą. Šlakstymas atliekamas šlakstytuvu. 


5 S *= 


r 


452 


Ampulės — du mažu ąsotėliu vynui ir vandeniui per 
mišias paduoti. 

Aliejinės — trys apvalios dėžutės šventiems aliejams 
laikyti. Aliejai yra katechumenų (krikšto), ligonių ir krizma. 

Švyturiai — spalvotų stiklų lempos, ar žibintai, su 
dailiais kotais, nešami' per procesijas. 

„Liturginių indų gerbimas. Liturginius indus turime gerbti: 
mat, jie Dievo tarnybai padaryti, o kai kurie tiesiog liečia Šven- 
čiausiąjį Sakramentą. Visus: liturginius indus Bažnyčia liepia 
šventinti, o taurę ir pateną — konsekruoti. Pašventinti liturgi- 
niai indai negali būti vartojami netikybiniams reikalams; O 
eucharistiniai net liesti pasauliečiams draudžiama. Kas netin- 
kamai apsicina su liturginiais indais, juos profanuoja, nusikals- 
ta šventvagyste. Svarbiame reikale, pvz., per gaisrą, imti eucha- 
zistinį indą į rankas nešti nėra nuodėmės. 


12. Liturginės knygos ir kalba 


Liturginės knygos. Viešosios pamaldos laikomos, iš litur- 
ginių knygų. Tose knygose yra nurodoma, kaip kurios „pa- 
maldos laikyti, kurie žodžiai tarti, kurios maldos kalbėti ar 
giedoti. Liturgines knygas rašo ir leidžia Bažnyčios vyriausybė, 
Iš liturginių knygų žinomos šios: 

Mišiolas — mišių knyga. Čia sura- 
šyti nurodymai, kaip mišios laikyti-ir, be to, 
atskirų mišių maldos, kadangi beveik kiek- 
viena diena turi savo mišias. 

Rituolas — apeigų knyga; joje sura- 
šytos apeigos ir maldos, teikiant sakramentus, 
sakramentalijas ir palaiminimus. 

Pontifikolas — vyskupo atliekamų 
apeigų ir maldų knyga. 

Breviorius — kunigų potierių knyga.“ 

Kancionolas — giesmynas; jame surašyti giedamieji 
per pamaldas dalykai i ir jų gaidos. 

Evangelijos — knygelė su evangelijų ištraukomis (pe- 
rikopomis), skaitomomis per visus metus šventadieniais prieš 
pamokslą. 


Mišiolas. 


MG 


Liturginė kalba. Krikščionijos pradžioje pamaldos buvo 
laikomos žmonėms, suprantama kalba; tuomet kiekvienos šalies 
kalba galėjo būti liturginė kalba. Tačiau jau ir anuomet dau- 
giausia vartojamos per pamaldas buvo graikų ir lotynų kalbos; 
mat, jos buvo žodingesnės ir labiau išplitusios. Ilgainiui abi 
tos kalbos apmirė, žmonių nebevartojamos; jų vietoje atsirado 
naujos kalbos, bet Bažnyčia ir toliau anų laikėsi. Plisdama 
krikščionija ėmė savo įtakon vis naujas tautas, tačiau tų tautų 
kalbos nebuvo vartojamos liturgijoje. Taip Katalikų Bažny- 
čioje kone visur ir išliko pamaldose lotynų kalba. Kitos kal- 
bos (graikų, slavų, armėnų) galima užtikti tik unituose, kurie 
nesilaiko Romos liturgijos. Katalikų Bažnyčia vartoja visur 
lotynų kalbą dėl šių priežasčių: 


1. Viena kalba geriau reiškia ir gyviau vaizduoja tikėjimo 
vienybę. Vienas Dievas, vienas tikėjimas, viena ir pamaldų kal-, 
ba. Katalikas, į bet kurią šalį nuvykęs, visur randa tas pačias 
pamaldas ir gali jaustis, lyg būtų savo.krašte. : 


2. Kasdieniniame gyvenime nevartojama kalba teikia pa- 
maldoms rimtumo bei slėpiningumo ir tuo būdu giliau veikia 
žmonių tikybinius jaušmus. Šiuo atžvilgiu Bažnyčia, kad ir lei- 
džia kur į liturgiją ne lotynų kalbą, vis dėlto žiūri, kad nebūtų 
gyva kalba. 3 S 

3. Lotynų kalba labai patogi liturginių knygų grynumui iš- 
laikyti. Ji nesikeičia, jos žodžiai nesensta ir todėl kitos prasmės 
neigyja. Lotynų kalba rašytų knygų beveik niekad nereikia 
taisyti. 

4. Lotynų“kalba saugoja Bažnyčią nuo pragaištingų tau- 
tinių ginčų, kadangi ji nėra kurios vienos tautos kalba; ji ne- 
gyva ir tuo pačiu neutrali. - * 


Ž 13. Dievo kultas ir grožis 


Tikyba ir grožis. Dievas yra ne tik amžina tiesa ir didžiau- 
sia gėrybė, bet ir grožis. Visa, kas gražu, iš Dievo yra ir prie 
Dievo turi vesti. Ir iš tikro, grožis žmogui ne tik malonus, bet 


ir žmogų žavi ir kelia 
jo mintis bei jausmus 
aukštyn, prie idealo, 
o tuo pačiu ir prie 
Dievo. Nuo grožio 
"tiesus kelias prie .tie- 
sos. Todėl tikyba, ku- 
rios tikslas vesti žmo- 
nes prie Dievo, tiesos 
ir prie gėrio, negali 
pamiršti grožio. Gro- 
žis visuomet buvo ir 
bus geriausias tiky- 
bos draugas ir pagal- 
bininkas. Mūsų Baž- 
nyčia gerai tai su- 
pranta ir nuo pat pir- 4 
mųjų savo dienų rū- 
pinasi. Dievo kulto 
gražumu: iš vienos 
pusės — .puošdama 


bažnyčias, o iš ant- Regensburgo katedra, Bavarijoje. 
ros — keldama pamaldų grožį. + 
Bažnyčių papuošimas: Krikščionims bažnyčia — Dievo namai ir dan- 


gaus atvaizdas, tad ji bet kaip atrodyti negali. Krikščionys, statydami baž- 
nyčias, ne vien to žiūri, kad jos patogios būtų susirinkti ir tvirtos stovėti, 
bet ypač kad gražios būtų, kad tikybos dvasią gyvai vaizduotų, kad Dievo 
tiesas skelbtų. Prieš krikščionių dailininką sunkus uždavinys — pagaminti 
iš dangaus atneštai meilės ir idealo tikybai tinkamus rūmus, negyvai me- 
džiagai suteikti gyvybės, nebylei duoti kalbą, akmeniui įskiepyti dvasią. 
Krikščionių kuriamasis genijus, turėjo didelio darbo, bet, žadinamas gyvo“ 
tikėjimo, karšto pamaldumo, nugalėjo visas kliūtis, Ir iškilo į padanges 
šaunios, didingos krikščionių Dievo bažnyčios, tikti meno tobulybės kūri-. 
niai. Amžius jau jos išstovėjo ir amžius dar stovės/'skelbdamos vaikų vai- 
kams mūsų senelių pamaldumą bei tikėjimą ir keldamos mūsų sielas prie 
amžinojo grožio, tiesos ir gėrio idealo. 

Bažnyčių statyme ir puošime daugiausia darbo, nuopelnų turėjo ir 
turi statybos, tapybos ir lipdybos meno šakos. Jos sunėrė ir išpuošė didin- 
gus mūsų katedrų skliautus, pagamino puošnius karnizus, išvedė šaunius, 
dailiomis galvikėmis stulpus, įkvėpė gyvybės sienoms, padengdamos jas 

įvairiais piešiniais, paveikslais. Motyvų kūrybai krikščionių dailininkams 
netrūko: jų gausiai buvo Šv. Rašte ir gamtoje. Sv. Raštas davė daug me- 
džiagos paveikslams, o gamta papuošimams. Geometrijos linijos, medžių 
šakelės, lapai, žiedai įvairiai jungiami, pinami virto neišsemiamu šaltiniu 
mūsų bažnyčių ornamentacijai. Krikščionija priglaudė net pagonių mito- 
logijos išgalvotas būtybes. Jųjų vienos gavo savo pežiais sunkumus lai- 
kyti, kitos turėjo gerklėmis vandėnį nuo stogų nuleisti, o trečios: nuodė= 
mių biaurumą rodyti ir tt. Katalikų Bažnyčia, kaip tikroji pasaulio ir 
Dievo tarpininkė, pačmė visa, ką tinkamo rado, savo globon ir atvedė 
prie Aukščiausiojo altoriaus Jam priklausomos garbės ir padėkos reikšti. 
Kilnus ir garbingas darbas! 


Giedojimas. Mūsų pamaldoms daug grožio ir kilnumo 
suteikia 'giedojimas, muzika ir varpai. Giedojimas Bažnyčioje 
lygiai sefas, kaip ir ji pati. Jau Kristus po.paskutinės vaka- 
rienės gieda su apaštalais himną (Mat. 26, 30). Netrukus gie- 
dojimas per pamaldas tiek įsigali; jog jau II amž. pradžioje 
sudarė žymią jų dalį: krikščionys tuomet, jų pačių . žodžiais, 
rinkdavęsi anksti rytą giedoti giesmių Kristui, kaipo Dievui 
(Jaunesniojo Plinijaus laiškas). Ketvirtame ainžiuje Bažnyčios 
tėvai jau deda pastangų giedojimui patobulinti ir sutvarkyti 
(Atanazas, Chrizostomas, Augustinas, Ambroziejus). ' Iškart 
giedojime dalyvavo visa bažnyčia, bet toks giedojimas, žinoma, 
negalėjo būti labai tobulas ir gražus: trūko išsilavinimo. Tuo- 
met imta rūpintis chorais, kurie pamažu ir atsirado. Bet geras 
choras brangus, ir ne kiekviena bažnyčia jį gali turėti: netur- 
tingoms bažnyčioms teko nuo jo atsisakyti ir pakeisti jį vargo“ 
nininku. Dabar dažniausiai yra taip, kad+sunkesnius dalykus 
gieda arba choras arba vargonininkas, o lengvesnius — patys 
žmonės. 

Giedojimas — labai brangintinas Dievo kulte dalykas. Per 
giedojimą siela gauna prėgos išlieti giliausius savo tikybinius 
jausmus; giedojimas ramina ir žavi sielą, o kartais ją graudina. 
Šv. Augustinas, klausydamas psalmių giedojimo, liejęs grau- 
džias ašaras „Milano katedroje. (Giedojimas buvęs vienas jo 
atvirtimo veiksnių. Kas gieda, anot senių, dvigubai meldžiasi. 


Giedojimui Bažnyčia turi nemaža jautrių, galingų ir kilniai 
gražių dalykėlių. Čia paminėtina Jeremijo raudos, pasijos, Dies 
irae, Stabat mater (Pergolese), Lauda Sion, Te: Deum ir tt. 

Bažnytiniame giedojime būdinga zimtumas, paprastumas ir jaus- 
mo galingumas; kasdieninio lengvo džiaugsmo jis vengia. 

Bažnyčios giedojimui išdirbti ir sutvarkyti daug yra padarę 
šv. šv. Ambroziejus ir Grigalius Didysis (VI amž.). Šis pa- 
starasis tiek daug padaręs, jog pats giedojimas liko pramintas 
nuo jo vardo grigaliniu. Mūsų laikais grigaliniam giedojimui 
atgaivinti daug pasirūpino Pijus X ir benediktinai. 

Muzika. Be giedojimo, bažnyčiose randame ir“/muzikos, 
kuri papildo giedojimą. Muzika į bažnyčią perėjo iš,žydų. Iš 
karto skambinimui buvo vartojami įvairūs instrumentai, suda- 
rant iš jų kai: kur labai gražų orkestrą; ilgainiui orkestrų vietą 
užėmė vargonai, kurie šiandien kone išimtinai mūsų bažnyčiose 
viešpatauja. Vargonai labai lengvina giedojimą ir suteikia pa- 
1maldoms daug iškilmingumo. Galingi ir švelnūs vargonų balsai, 
kaip nereikia gėriau, tinka mūsų didingoms šventykloms ir jų 
slėpiningoms pamaldoms, 

Varpai. Varpų tiesioginis tikslas — 
šaukti žmonės į pamaldas, pranešti jiems mal- 
dų laiką. Betgi tuo vienu jų reikšmė nesi- 
baigia: varpai vartojami dar pačiose pamal- 
dose, o jų sutartinis skambėjimas suteikia 
daug iškilmingumo ir didybės mūsų pro- 
<esijoms. Kitados varpais skambindavo ir per 

* audras. 

Varpus Bažnyčia krikštija. Tuomet šlaksto švęstu 
vandeniu, tepa šventais aliejais, kalba maldas. Vienoje tų maldų | 
prašo Bažnyčia, kad Dievas per varpų balsą nukreiptų nuo 
mūsų audras, perkūnus, krušą ir pragaištingus lietus. Tos mal- 
dos vaisingumo pasitikėdami, krikščionys ir skambindavo au- 
drų metu. Per krikštą varpas gauna vardą, paprastai kurio šven- 
tojo, kad, varpui skambinant, lyg pats šventasis.šauktų tikinčiuo- 
sius maldoms ir Dievo tarnybai. Varpus Bažnyčia ėmė vartoti 
apie VI-VIII amž. Pirmoji varpus ėmusi vartoti Irlandija, 
paskui Italija. Varpų liejimu išgarsėjusi pirmiausia Italijos pro- 
vincija Kampanija, kur buvo kilniųjų metalų kasyklos. Varpų 
paskyrimą gražiai išreiškia lotynų parašas: Vivos voco, mortuos 
plango, fulgura frango — šaukiu gyvuosius, raudų numirėlių, 
perkūnus laužau. 
Liturgika, 4 

Liturginiai veiksmai, arba apeigos 
Sventosios mišios | 
14. Mišių auka 


š Aukos sąvoka. Tikėjimą ž žmogus Viešpačiui Dievui reiškia 
keleriopu j jausmu: meile, pasigėrėjimu, dėkingumu, pasitikėjimu, 
baime ir taip toliau. Taip jausdamas, žmogus ima ieškoti ir 
būdų savo jausmams 
“ išreikšti. 

Tie būdai labiau- 
siai žinomi ir išsipla- 
tinę nuo seniausių lai- 
kų — tai malda ir au- 
ka. Auką tautos taip 
atlikdavo: imdavo ku- 
rį savo daiktą — gyvu- 
Jį, žemės vaisius, vyną 
irtt., — dėdavo jį ant 
akmenų aukuro (alto- 
riaus) ir degindavo. 
Kartais degindavo visą 
daiktą, kitą kartą tik 
dalį, o dalį patys val- 

„ gydavo su, šeimyna. 
Jei vyną aukodavo, pil- 
davo jį ant aukuro. 
Pradžioje kiekvienas 
pats už save darydavo Auka senovėje. 


Za 


auką, vėliau tai darė tik šeimos vyresniėji, o pagaliau teisė aukas 
daryti perėjo dvasininkams... Zydams pats Dievas išskyrė Aaro- 
“ ną ir jo sūnų ir pavedė jiems aukas deginti. 

Taip aukodami savo daiktus, žmonės norėjo padėkoti Die- 
vui už patirtas gėrybes, paprašyti naujų malonių, atsiprašyti už 
įžeidimus, o ypač pareikšti Dievui savo visišką Jam atsidavimą. 
Degindamas aukas sakėsi sau žmogus: „Aš turiu taip, kaip šis 
daiktas, nykti prieš Dievą. Dievas man davė gyvybę, Dievas 
gali ją ir atimti, Jis — mano gyvybės ir mirties Viešpats“. Ir 
buvo ta apeiga Dievui garbinga, o žmogui naudinga. Žmogus 
gaudavo progos Sužadinti savyje tikybinių jausmų, prisiminti 
savo priklausomybę nuo Dievo ir ją tobuliausiu būdu pareikšti. 
Zmogus pamėgo aukomis kreiptis į į Dievą, o Dievas nepeikė jų. 
Net pats jas tvarkė ir įsakinėjo žydams. Ir sutapo auka su reli- 
gija: kur yra religija, ten turi būti ir auka. 

Kristaus auka. Kristus, steigdamas naują ržisiją, aukos 
nepasmerkė, tik ją patobulino. Jis žinojo, kad ligšiolinės aukos 
nieko neduodavo, kas tikrai Dievui būtų brangu, ir ryžosi Jo 
garbei patį save paaukoti už žmones. Kristaus mirtis ant kry- 
žiaus buvo tikra Jo auka, kruvina auka. Čia Jis pats save Die- 
vui aukojo, mirdamas už žmones. Tobuliausiu būdu išreiškė 
žmonių nusilenkimą prieš Dievo didybę, atsiprašė ir atkentėjo 
už nuodėmes, padėkojo už malones ir išprašė naujų. Daug buvo 
iš to Dievui garbės, o.žmonėms naudos. 

Ir panorėjo Kristus, kad ta auka nuolat būtų kartojama Jo 
tikyboje. Didžiajame ketvirtadienyje, prieš mirdamas, paėmė 
Kristus per paskutinę vakarienę duoną ir pakeitė ją į savo 
kūną, paėmė vyną ir pakeitė jį į savo kraują, aukodamas tai Die- 
vui Tėvui, o apaštalams duodamas valgyti kaip komuniją. 

Čia buvo irgi tikra auka: buvo aukojamas daiktas — Jė- 
zus Kristus, pasislėpęs po matomais duonos ir vyno pavidalais; 
buvo teisėtas aukotojas — tas pats Jėzus Kristus, Vyriausiasis 
Kunigas, buvo Dievo pagarbinimo tikslas, buvo ir aukos sunai- 
kinimas, nes Jėzus Kristus, slėpdamasis po duonos ir vyno pavi- 
dalais, turėjo netekti savo jau ne vien Dievo, bet ir žmogaus 
pavidalo; be to, du pavidalai — duonos ir vyno — ryškiai vaiz- 
davo Kristaus mirtį ant kryžiaus, kur Jo kraujas buvo atsi- 
skyręs nuo kūno, 

Atlikęs tą auką, Kristus įgaliojo apaštalus dažniau ją da- 
“ryti, sakydamas: „Tai datykite mano atminimui“ (Luk. 22, 19), 

Apaštalai ir jų įpėdiniai paklausė Kristaus, ir lig šiol ta 
auka kartojama mūsų bažnyčiose. Ją dabar atlieka Bažnyčia 
įvairiomis apeigomis ir maldomis, kurių vienos turi rengti prie 
tos svarbios aukos, o kitos padėką reikšti po aukos ir komu- 
nijos. Tą auką dabar vadiname šv. mišiomis. Ji yra tikra ir 
vienintelė Naujojo Įstatymo auka. Per ją pakartojame Kristaus 
auką ant kryžiaus; tik nekruvinu būdu. Auka, aukotojas, tikslas 
tas pats čia, tas pats ten, tik aukojimo būdas kitas: ten — fizi- 
nė mirtis, čia — ta pati simbolinė mirtis, sakramentu pridengta. 

Dalys. Visos mišių apeigos bei maldos dalinamos į 5 
dalis: prisirengimą, arba įžangą, atnašavimą, konsekravimą, ko- 
muniją, pabaigą. Trys vidurinės dalys sudaro mišių branduolį, 
dėl to kai kas jas laiko viena trilype dalim ir tuo būdu mišiose 
skaito nebė penkias dalis, o tik tris. 

Rūšys. Mišios esti laikomos giedant kai kurias jų dalis 
„kunigui i ir chorui arba be to — visa skaitant vienam kunigui. 
Pirmuoju būdu laikomos mišios vadinamos giedotinėmi S, 
o antruoju — skaitytinėmis. Skaitytinės yra atsiradimo 
atžvilgiu vėlyvesnės už giedotines. Gicdotinės savo iškilmingu- 
mu nelygios; čia daug įvairumo, pradedant nuo paprastųjų už 
numirėlius, o baigiant iškilmingomis popiežių mišiomis. Iš-“ 
kilmingos parapijų mišios šventadieniais vadinamos suma, 
Prieš sumą didesnėse parapijose esti dienai auštant primari ja 
(pirmosios mišios), o vėliau votyva. Mišios už numirėlius, 
juodais rūbais laikomos, vadinamos gedulinėmis. 


15. Mišių laikymas 


Prisirengimas. I dalis. Mišias kunigas pradeda prie alto- 
riaus laiptų kryžiaus ženklu, Kryžiumi pradedame, kadangi 
mišios — kryžiaus aukos pakartojimas. Dėl tos pačios prie- 
žasties kryžius vartojamas ir toliau mišiose, ypačiai jų viduryje, 
per kanoną. 

Pirmoji mišių malda yra 42-oji Dovydo psalmė — Daryk 
man teisybę, o Dieve, ir gink mano bylą. Šioje“ 

“ psalmėje reiškiamas iš vienos pusės ilgesys bei troškimas ateiti 

“prie Dievo altoriaus ir paties Dievo, kuris teikia jaunatvei 

džiaugsmo, o iš kitos — nevertumo ir kaltybės nujautimas, Die- 
vo baimė ir pagaliau pasitikėjimas Dievu. Misi tie jausmai turi 
būti kunigo ir žmonių sielose, kai jie stoja prieš mišių auką. 
Tuos pačius jausmus mes, lietuviai, 
gražiai reiškiame giesme: Pulkim 
ant kelių, visi krikščio- 
nys! 4 

Kaltybės nusijautimas verčia ku- 
nigą ir žmones ieškoti Dievo gailes- 
tingumo, ir jie, nusilenkę pakaito- 
mis — pirmiau kunigas, o paskui 
žmonės — kalba visuotinę išpažintį — 
Confiteor. Mušdamiesi krūtinėn, 
prisipažįsta nusidėję mintimi, žodžiu, 
darbu ir prašo Šv. Panelę, šventuo- 
sius ir kits kitą melsti Dievą gailes- 
tingumo. Tą prašymą toliau tęsda- 
mas, kunigas žengia prie altoriaus, Mišių pradžia. ' 
bučiuoja jį vietoje, kur šventųjų re- 
likvijos, ir eina altoriaus kairėn (skaitant nuo kryžiaus). Čia 
kunigas vėl žegnojasi ir skaito introitą. Pirmaisiais amžiais, 
kunigui einant iš zakristijos mišių laikyti, giedama buvo viena 
kuri psalmė. Ji vadindavosi įėjimo psalmė, arba tiesiog įėji- 
mas, lotyniškai introitus. Dabar iš psalmės liko tik anti- 
fona ir vienas posmelis su Garbė Dievui. 

Po introito kunigas grįžta į altoriaus vidurį ir kreipiasi į 
šv. Trejybę, sakydamas: K y rise gleison, Christe elei- 
son, Kyrie eleison, kas reiškia: Viešpatie, pasigailėk, 
Kristau, pasigailėk, Viešpatie, pasigailėk. Kitados šio kreipi- 
mosi skaičius nebuvo griežtai nustatytas: dabar kiekvienas Tre- 
jybės, asmuo šaukiamas triskart taip, jog viso išeina 9 kartai. 
Tuo primenama devyni angelų chorai danguje. 


Žodis — Kyrie ir kt. yra graikų kalbos. Juos Bažnyčia paliko mi- 
šiose, neversdama kaip ir Alleliuja,hosanna, amen, norėdama tuo 
pažymėti, kad Kristaus tikėjimas skiriamas visoms tautoms ir kad šiomis 
kalbomis buvo pradėta krikščionybė skelbti. | 

. 

Po Kyrie giedama arba skaitoma Gloria in excel- 
sis Deo — Garbė Dievui aukštybėse. Šis himnas 
reiškia Šv. Trejybės asmenims garbę ir savo prasme atitinka 
trumpą kasdieninę maldelę — Garbė Dievui, Tėvui ir Sūnui... 
Baigdamas Glorias kunigas žegnojas, bučiuoja altorių ir, atsi- 
gręžęs į žmones, sveikina jiios linkėjimų — Dominus vo- 
biscum — Viešpats su jumis. Sveikindamas skečia rankas 
ir vėl tuoj jungia, kas reiškia karštą, nuoširdų linkėjimą. Šis 
pasveikinimas imtas iš Šventojo Rašto: ten Boozas sveikina 
panašiai piovėjus. Vyskupas sveikindamas taria — Pax vo- 
bis. — ramybė jums, kaip kad Kristus sveikindavo apaštalus. 

Toliau seka maldos, vadinamos kolektomis (rinki- 
mais), ir pradedamos kreipimosi: oremus — melskimės. Ko 
lektose surenkami žmonių prašymai ir siunčiami Dievui per 
Jėzų Kristų. Šios ir kai kurios kitos maldos kalbamos išskės- 
tomis ir iškeltomis rankomis. Toks meldimas primena Dievui 
Kristų nukryžiuotą ir yra iš pirmųjų amžių. 

Pasimeldus skaitomas šv. Raštas. Tam reikalui imamos 
ištraukos dažniausiai iš šv. Povilo laiškų, o kartais iš kitų Se- 
nojo ir Naujojo Įstatymo knygų. Tas 
skaitymas vadinamas iš lotynų le k- 
cija arba iš graikų epistole — 
laiškas. , 

„ Tuoj po lekcijos kitados buvo 
giedama psalmė su aleliuja gale. Ją 
giedodavo giesmininkai, sustoję ant 
katedros (sakyklos) laiptų, nuo to ji 
vadinos gradulas (lot. laiptai — gra- 
dus). Atgailos dienomis šis giedoji- 
mias“turėdavo liūdną gaidą ir: būdavo 
'pratęsiamai atliekamas, nuo ko jį pra- 
minė traktus — tęsimas. ' 

Po gradulo ar trakto mišiolas 

Evangelija. keliamas dešinėn pusėn ir giedama 
„arba skaitoma evangelija, vadi- 

nasi, ištrauka iš kurios vienos keturių evangelijų. Visi susirinku- 
sieji stojas pareikšti pagarbos Dievo žodžiui ir savo pasiryžimo 
ji ginti. Pradėdamas giedoti, kunigas daro kaktoje, lūpose 

ir krūtinėje kryžiaus ženklus, ką pakartoja ir žmonės. Šia 
apeiga 'žadamės Kristaus evangeliją tikėti protu, skelbti žo- 
džiu, mylėti širdžia. Per evangelijos skaitymą kai kur 


“kaip Lenkijoje, buvo keliami kardai ženklan pasiryžimo ko- 


voti už evangeliją, kitur, tinkamiau Kristaus dvasiai, ginklai 
nuimami, nes Kristaus mokslas ne tiek „prievarta, kiek kantrybe 
ir meile reikia platinti, Šventadieniais daugelyje bažnyčių esti 
tuoj ir aiškinama žmonėms Evangelija per homiliją arba 
jos vieton sakomas tinkamas pamokslėlis. 


Tuo baigiasi pirmoji prirengiamoji mišių dalis, per kurią 


“ senovėjė, be tikrųjų Bažnyčios narių, būdavo dar kAtechumenai, 


arba rengiamieji krikštui. Nuo jų visą šitą mišių dalį vadindavo 
katechumen ų mišiomis, Po pamokslo katechumenus ir 
atgailotojus išsiųsdavo už durų: mišių paslaptyse anais laikais 
dalyvavo tik tikrieji katalikai. Katechumenų mišios nuo svar- 
biausio savo dalyko evangelijos vadinamos dar evangelija. 
Atnašavimas. Po evangelijos ir 
pamokymo susirinkusi tikinčiųjų ben- 
druomenė reiškia savo tikėjimą gie- 
dodama ar,kalbėdama Credo — 
Tikiu. Susirinkusieji teisingai jau- 
čia, kad mišių auka jie tik tuomet 
pasinaudos, kai tikės Kristų, ir Jo 
mokslą. Šis paprotys atsirado Vaka- 
ruose apie VI amž. ir pamažu paplito. 
Tačiau ir šiandien Credo-giedama ar 
kalbama ne per kiekvienas mišias. 
Atnašavimą kunigas atlieka 
viduryj altoriaus. Pirmiau aukoja pa- 
kėlęs su -patena duoną, paskui vyną. 
Duona turi būti kvietinė, nerauginta, Atnašavimas. 
kaip kad Kristus vartojo per pasku- 
tinę vakarienę, o vynas — tikras, vynuogių. Tačiau popiežius 
gali leisti ir raugintą duoną, kaip kad yra padaręs su rytų uni- 

tais. Vynan įpilama, Kristaus pavyzdžiu, keletas lašų vandens; 
kuo simboliškai žymima dvi Kristaus prigimtys: Dievo ir 
žmogaus. ž 

Aukodamas duoną ir vyną, kunigas meldžia Dievą, kad 
teiktųs tai priimti visų tikinčiųjų — gyvųjų ir mirusiųjų — išga- 
nymui ir padaryti juos Kristaus Dievybės dalyviais. 

*. Pirmaisiais amžiais šioje vietoje žmonės įteikdavo kunigui atneštas 
aukas:'duoną, vyną, vaisius ir tt. Kunigas su diakanu jas priimdavo ir 
dėdavo ant altoriaus ar šalia. jo ant stalo. Dalis tų atnašų imama buvo 
mišioms laikyti, kita likdavo bažnyčiai laikyti ir kunigams su beturčiais. 
misti. Už geradarius aukotojus per mišias ypatiūgai melsdavosi.š to ilgai- 
niui išaugo paprotys mišioms duoti, kai, būtent, kas tikinčiųjų prašo 
kunigą atlaikyti už jį mišias ir duoda jo pragyvėnimui pašalpą. Išsireiški- | 
mas: užpirkau mišias — netinkamas ir vengtinas. Mišios neparduodamos. 

Imdanfas iš žmonių dovanas, kunigas kitados sutepdavo * 
rankas ir turėdavo jas prausti. Dabar jau to nesti per atnaša- 
vimą, tačiau senas paprotys liko, tik jau su nauja prasme: jis 
primena kunigui ir žmonėms darbų nekaltumą, kaip tai rodo 
ir kalbamieji psalmės žodžiai. + 

Rūpindamasis daromos aukos priėmimu, kunigas dar kartą 
tuo reikalu meldžiasi Dievui vidury. altoriaus ir, gręždamasis 
į žmones, kviečia juos prie to paties žodžiais: Ortae fra- 
tres... Melskitės, broliai, kad mano: ir jūsų 
auka būtų priimtina Dievui Tėvui Visa- 
galiui. 

Truputį pasimeldęs tyliai (sekretos), kunigas balsu baigia 
savo maldą ir pradeda dėkojimo ir garbės himną — prefa- 
ciją (įžangą). Jos pradžioje kunigas sveikina žmones paprastu 

„ „Dominus vobiscum“ ir tuoj taria: Sursum cordal — 
Aukštyn širdis! — Habemus ad Dominum — Turime į Viešpatį 
(atsako žmonės). — Gratias agamus Domino Deo 
hostro! — Ačiū tarkime Viešpačiui savo Dievui! — Dig- 
num et iustum est — Verta ir teisinga (patvirtina žmo- 
nės), E“) 

- Eina pats dėkojimas ir garbinimas Dievo per Kristų, bai- 

giamas angelų žodžiais: Sanctus, sanctus.,, Šventas, 

Šventas... Tuo Bažnyčia jungia savo balsą su dangaus dvasių 

balsais. 

Konsekravimas. Po prėfacijos kunigas susikaupia, kelia 
akis ir rankas į dangų ir tyliai meldžiasi. Vėl prašo Dievą pri- 
imti auką už Bažnyčią, už popiežių, už vyskupą, už tuos, kurie 
mišioms davė, už susirinkusius ir apskritai už visus krikščionis 
(gyvųjų memento), o prašo per užtarymą Dievo Gimdy- 
tojos ir šventųjų, pirmoje eilėje. apaš- 
talų ir 12 kankinių, kurie Romoje pir- 
maisiais amžiais laimėjo kankinio 
vainiką. 

Per vieną čia kalbamų žaaldi ku- 
nigas tiesia rankas ant aukos. Apeiga 
imta iš žydų liturgijos. -Kitados žy-- 
dai, atvėdę gyvulį aukai, dėdavo ant 
jo savo rankas, ženklindami tuo, kad 
aukoja jį Dievui už save ir savo kal- 
tybes. Ta pat prasme ir kunigas tiesia 
rankas ant ostijos ir taurės, 

Atkalbėjęs paskirtas maldas, ku- 
nigas pasakoja Šv. Rašto žodžiais Šv. 
Sakrameto įstatymą ir tuo pačiu. lai- Konsekracija. 
ku ima ostiją, kelia akis į kryžių, 
laimina ją ir pasilenkęs taria Kristaus žodžius: Imkite ir 
valgykite visi, nes tai yra mano kūnas (palyg. 
1 Kor. 11, 24), 

Tų žodžių dieviška galybe nematomu būdu duonos esmė 
virsta Kristaus kūno esme (esmėkaita), arba kitaip, duona virsta 
Kristumi. Kristui pagarbinti kunigas klaupiasi ir tuoj kelią Šv. 
Sakramentą žmonėms parodyti. 

Dabar ima taurę, laimina ir pasilenkęs sako: akiie ir 
gerkite visi, nės tai mano kraujo taurė... ku- 
ris už jus ir už daugelį bus išlietas nuodė- 
mėms atleisti. Vėl nematoma atmaina, ir vėl kunigas klau- 
piasi ir iškėlęs rodo žmonėms pagarbinti. 

Kristaus žodžius 'prie duonos ir vyno kunigas taria taip, 
lyg pats Kristus tartų, užmiršdamas čia save ir leisdamas veikti 
vyriausiam mišių aukotojui, kurs yra Kristus. Tais Kristaus. 
žodžiais kunigas konsekruoja ostiją ir vyną, tai — kon- 


„sekravimo žodžiai. 

Po konsekracijos vėl tylios maldos. Kunigas, pavesdamas 
Dievui auką, prašo gyviesiems palaiminimo, malonių ir dalies 
Su šventaisiais, o mirusiems atilsio (mirusiųjų memento). 

Konsekracijos žodžiai ir maldos prieš ją ir po jos iki ko- 
munijos niekados ar beveik niekados nekeičiamos, jos yra pa- 
stovios, dėl to jas iš graikų kalbos vadiname kanonu. Pats 
šitas žodis pirmykšte prasme reiškia svambalą, vadinasi, prie- 
taisą, kuriuo sekamas vedamų sienų tiesumas. 


Kanonas iki IV amž. kalbėta balsu, bet šiuo laiku imta 
teisingai manyti, kad paslaptimis, kurios-vyksta per konsekra- 
ciją, geriau dera tylus balsas, ir kalbėjimas balsu pakeistas tyliu 
kalbėjimu. Rytuose tūto pačiu tikslu imta kunigas net uždangalu 
skirti nuo žmonių. š 


Kėlimas ostijos ir taurės tuoj po konsekracijos atsirado 
XII amž. Apie tą laiką Berengarijus klaidingai skelbė, jog nesą 
; 2 Sv. Sakramente Kristaus, ir peikė 

žmones, kad jie savo priešingą nusi- 
statymą reiškia po konsekracijos žo- 
deliu amen (taip yra). Berengarijaus 
mokslą Bažnyčia pasmerkė ir, norė- 
1dama palaikyti bei sutvirtinti gerą 
žmonių paprotį, įvedė Šv. Sakramento 
kėlimą tuoj po konsekracijos. Žmo- 
nės, dabar matydami Šv. Sakramentą, 
savo tikėjimą, kad ten yra Jėzus Kris- 
tus, reiškia šv. Tomo apaštalo žo- 
džiais: Mano Viešpats, mano Dievas. 
Seniau pakėlimas buvo pabaigoje 
šios dalies prieš Pater noster. 
Komunija. Dabar čia yra tik mažas kilste- 

lėjimas. 


Komunija. Rengimasis prie komunijos prasideda malda — 
Pater noster — Tėve mūsų. Ji trumpai suglaudžia visus 
mūsų sielos bei kūno reikalus, kurių patenkinimo galime laukti 
iš Dievo per mišių auką, o kasdienės duonos prašymu apima ir 
šv. Komuniją, : 

“ 


EE 


Kunigas ima ostiją ir laužia į tris dalis, kurių vieną įleidžia 


“ taurėn. V. Jėzus, pakonsekravęs duoną, laužė ją ir dalino mo- 
“ kiniams. Pirmųjų amžių Bažnyčia darydavo taip pat. Dalį 


konsekruotos duonos valgydavo kunigas, kitą dalindavo žmo- 
nėms, o kartais ir atidėdavo ligonims. Anuomet atskirų ostijų 
kunigo ir žmonių kominijai nebuvo dar daroma, ir todėl reikė- 
davo ostiją laužyti. Dabar to reikalo nėra, ir ostijos laužymas, 
kaip sena apeiga, pasilieka jau kita prasme — jis turi vaizduoti 
Kristaus mirtį, o ostijos dalelės ileidimas taurėn — Kristaus 
sielos su kūnu susijungimą per atsikėlimą. 

Prirengęs ostiją komunijai, kunigas kreipiasi. su maldomis 
jau į.patį Jėzų Kristų ir pradeda jas triskartiniu — Agnus 
Dei — Dievo Avinėli, kursai naikini pasaulio 
nuodėmes, pasigailėk mūsų. Tose maldose prieš 
komuniją prašo ramybės ir gerų komunijos vaisių amžinam ir 
laikinam gyvenimui, 3 


* Kunigas' ima: ostijos daleles kairėn rankon, o dešine mušas 
krūtinėn, kartodamas trissyk: Domine, non sum dig- 
nus — Viešpatie, nesu vertas, kad eitum mano 
pastogėn, bet tark vien žodį, o pasveiks mano 
siela; daro ostija kryžių prieš save su žodžiais: Mūsų 
Viešpaties Jėzaus Kristaus kūnas tesaugo 
mano sielą amžinam gyvenimui, ir nusilenkęs ko- 
munikuoja. Truputį pasimeldęs tylumoje, panašiu būdu ima 
Šv. Sakramentą vyno pavidalu. 

Kad taurėje neliktų konsekruotų lašelių, plauna vynu taurę, 
o vėliau vynu ir vandeniu pirštus, kuriais Šv. Sakramentą laikė, 
ir tuodu plovimu išgeria. 

Iššluostęs ir aptaisęs taurę, kunigas eina altoriaus kairėn 
ir iš atkelto čia mišiolo skaito Šv. Rašto ištrauką — co mm u- 
bio, kuri kitados buvo giedama, dalinant komuniją žmonėms, 
ir imaldas po kumunijos — postcommunio. 

Pabaiga. Mišias baigdamas, kunigas dar kartą sveikina 
žmones Dominus vobiscum ir atleidžia namo formule: 
Ite, missa est — Eikite, jau po mišių, arba, jei 
žiūrėti pirmykštės tų žodžių prasmės, eikite, atleidžiami esate. 
Po to laimina susirinkusius, žegnodamas Šv. Trejybės vardan. 

Mišios jau pabaigtos, bet kunigas 
neina nuo altoriaus, jis dar skaito 
evangeliją, paprastai šv. Jono evange- 
lijos pradžią. Šis evangelijos skaity- 
mas atsirado vėliau, o privalomas liko 
nuo Pijaus V (XVI amž.). 

Atgailos dienomis, kai mišios lai- 
komos žydra spalva,. vietoje Ite, 
missa est, sakoma Benedica- 
mus Domino — Laiminkime 
Viešpatį, nes kitados tomis dienomis 
po "mišių eidavo mišparai ir, sūširin- 
kusieji buvo kviečiami likti. Gedu- 
linės mišios baigiamos prašymu — 
linkėjimų vėlėms: Reguiescant 
in pace — Teilsie ramybėje. 

Leono XIII įsakymu, po skaitytinių mišių kalbama tris Svei- 
Ka Marija, Sveika karaliene... ir kelios kitos maldos, o gale: 
Saldžiausioji Jėzaus Sirdie, pasigailėk mūsų. 


Mišių pabaiga. * 


A 
16. Mišių klausymas 


Mišių klausymo vertė. Mišių vertė begalinė, kadangi per 
jas aukojamas Dievui pats Jo Sūnus Jėzus Kristus. Didesnio 
ir brangesnio Dievui daikto. patiekti negalime, Per mišias ir 
vien tik per jas Dievas gauna tinkamą sau garbę. Iš to seka, 
kad mišių laikymas ir klausymas yra labai kilnus ir aukštos 
vertės darbas, su kuriuo lygintis negali joks kitas. Tai supras- 
dami, uolūs katalikai mišių klauso dažnai, kiek tik pareigos 
leidžia, o ypač rūpinasi jų niekados neapleisti šventadieniais. 
Naudokimės ir mes stropiai mišių verte! 

Laikymasis per mišias. Per mišias reikia laikytis rimtai, 
su pagarba ir pamaldumu. To reikalauja vykstančios paslaptys: 
" Dievas žengia žemėn, Kristaus karičia vaizduojama, Jo kryžiaus 
auka kartojama. Prie tokių paslapčių netinkamas laikymasis 
būtų šventvagystė. Per mišias reikia vengti viso, kas nerimta, 
kas blaško dvasią, kas traukia nuo Dievo, kaip štai: juokavimai, 

kalbos, „dairymasis. Mišiomis netinka taip pat nekuklus, pus- 


nuogis drabužis. -Painaldūs žmonės visą mišių laiką, išskyrus 
evangelijas, ar bent nuo konsekravimo iki komunijos, klūpo, 
kadangi klūpojimu“ geriausiai reiškiami mūsų atsidavimas ir 
pagarba Dievui. Tačiau nedraudžiama per mišias ir stovėti bei 
sėdėti, by tik rimtai ir pamaldžiai. Tik jau per konsekravimą 
krikščioniškas pamaldumo jausmas reikalauja būtinai klūpoti, 
ir peiktina būtų be rimtos priežasties to nesilaikyti, 

Meldimasis per mišias. Mišiose reikia dalyvauti ne vien 
kūnu, bet ir dvasia. Vienas buvimas bažnyčioje nėra dar mišių 
klausymas. Tik dvasia dalyvaudami ir uoliai melsdamiesi, tu- 
rėsime iš mišių naudos ir nuopelnų. Kiek patys prisidėsime, 
tiek ir turėsime. 

Melsdamiesi per mišias, arba skaitome iš knygų mišių mal- 
das, sekdami jų turinį ir keldami atitinkamus jausmus, arba 
kalbame sopulingą ražančiaus' dalį, svarstydami jos paslaptis,“ 
arba tiesiog mąstome apie Kristaus kančią, jos priežastis, savo 


„sielos reikalus ir t.t. Paskutinis būdas būtų visų naudingiau- 


sias; | jei tik žmonės sugebėtų jį vartoti. Be to, tam tikrose 
vietose atliekame šiuos aktus: 


Kunigui einant į altorių, žadiname norą mišių klausyti ir 
nustatome intenciją ar tikslą. Čia pat prisimename savo nuo- 
dėmes ir gailėdamies kalbame drauge su kunigu visuotinę iš- 
pažintį. Per evangeliją iš pagarbos Dievo žodžiui stojamės, 
žegnojamės kaktą, lūpas ir krūtinę mažais kryželiais ir darome 
čia pat pasiryžimą Kristaus mokslą tvirtai tikėti, drąsiai išpa- 
žinti, karštai mylėti ir uoliai vykdyti gyveniman. Per atnaša- 
vimą pavedame save ir savo jėgas Dievui. Per konsekravimą 
klaupiamės, su pagarba ir lenkiame galvą žengiančiam iš dangaus 
Kristui, o kai kunigas kelia Švenčiaušiąjį, žiūrime su pamaldumu 
į:ji ir tariame tikėjimo žodžius: Mano Viešpats ir ma- 


„no Dievas. Per komuniją einame prie Svenčiausiojo Sakra- 


mento arba bent dvasia jį imame. Tuo tikslu darome tikėjimo 
aktą; kad Šv. Sakramente tikrai yra Jėzus Kristus, gailimės už 
nuodėmes ir žadiname karštą troškimą Jį priimti komunijoje, o 
po to dėkojame Jam už suteiktas ir teikiamas malones. Per ku- 
nigo palaiminimą priklaupę žegnojamės. 

Mišias reikia klausyti ištisas. Apleidimas šventadieniais 
ilgesnės dalies, sakysime, prisirengimo iki 'atnašavimo, būtų 
sunki nuodėmė, jei atsitiktų be pateisinamos priežasties. 

"Kai bažnyčioje laikomos vienu metu kelios mišios, galima 
visų klausyti, bet laikytis reikia taip, lyg vienų klausytumei. 


Sakramentai 


17. Sakramentai apskritai 


Malonės sąvoka. Gimdami gauname iš Dievo daug įvairių 
dovanų. Žymiausios jų — kūnas ir nemirtinga siela su protu, 
valia ir jausmais. Jos mums reikalingos, kad galėtume gyventi 
ir įgimtojo tikslo siekti, būtent, kad Dievą iš Jo darbų pažin- 
tume ir mylėtume. Tos dovanos vadinamos įgimtomis. 
Dievo dovanomis. ž į 

Tačiau be įgimtojo tikslo mes turime dar kitą. Dievas dėl 
savo gerumo mus išaukštino ir paskyrė mums save matyti dan- 
guje antgamtiniu būdu „veidas veidan“. Tas paskyrimas aukš- 
čiau mūsų prigimties, jos reikalavimų ir galių, tai antgamtinis 
tikslas. Jo siekiant reikalingi antgamtiniai darbai, o šiems nu- 
veikti — antgamtinės jėgos. Gailestingas ir geras Viešpats tas 
jėgas surado mumyse ypatingomis savo dovanomis — malo- 
nėmis. Jų vienos apšviečia mūsų protą, atmintį, vaizduotę, 
pažadina ir sutvirtina valią ir tuo būdu padeda atlikti antgam- 
tinius išganymo darbus, tai — stiprinamosios Dievo 
malonės, kitos pakeičia mūsų sielą, suteikia jai naują ypa- 
tybę, per kurią mes tampame šventi ir nekalti, panašūs į Dievą; 
tai — pašvenčiamoji malonė. „Vienos ir antros rūšies 
malonės,yra, trumpai tariant, antgamtinės Dievo“ 
dovanos mūsų išganymui. 

Sakramentų sąvoka. Antgamtiniam sielos gyvenimui rei- 
kalinga Dievo malonė. Dievo malonė pradeda, palaiko, plėtoja 
ir tobulina antgamtinį gyvenimą. Malonei į sielą įvesti ir lai- 
kyti Kristus parinko septynis juslėmis pastebimus ženklus. 

Savo dieviškąja valia ir galybė Jisai nustatė, kad kiekvienas, 
kuris tikėdamas priims tuos ženklus, gaus Dievo malonių, Kurie 
yra tie ženklai ir kaip juos reikia kitiems teikti, Kristus nurodė 


- apaštalams. Juos ir įgaliojo tuos ženklus tikintiesiems teikti. 


„Be to, Kristus nurodė, kas ir kaip nusistatęs ir prisiruošęs turi 
eiti tų ženklų imti. Tuo būdu Katalikų Bažnyčioje atsirado re- 
gimyjų, juslinių ženklų, kurie, Kristaus nurodymų teikiami,. 
duoda tikintiesiems reikalingų antgamtiniam gyvenimui malo-- 
nių. Tuos šventus ženklus Katalikų Bažnyčia vadina sakramen-- 
tais (šventais dalykais). 

Sakramentų skaičius. Kiek sakramentų Kristus įsteigė,“ 
nieko tikro šv. Raštas nesako. Ten tik vietomis kalbama, kaip: 
Jėzus Kristus vieną kitą sakramentą teikti įgalioja apaštalus,. 
Tačiau Bažnyčios padavimai nuo katakombų laikų mokina, 
kad tikrųjų sakramentų yra septyni, Visuotinis Tridento susi-“ 
rinkimas, remdamasis Tais padavimais, tą skaičių patvirtino ir 
kaip tikėjimo dogmą (tiesą) paskelbė. Sakramentai yra šie: 
Krikštas, Sutvirtinimas, Švenčiausiasis Sa- 
kramentas, Atgaila, Paskutinis Patepimas, 
Kunigystė ir Moterystė, 

Pirmaisiais amžiais katalikai nemėgo kalbėti apie savo šventenybės, 
jie slėpėsi, nenorėdami, kad jas pagonys pašieptų. Vis dėlto iš katakombų. 
piešinių ir parašų galima gauti žinių bent apie penkis sakramentus: nema- 
tyti tik paskutinio patepimo ir moterystės. Bet ir šie sakramentai buvo- 
žinomi ir „vartojami, kaip matyti iš senų Bažnyčios tėvų raštų. 

Tačiau iki XII amžiaus sakramento sąvoka nebuvo griežtai apibrėžta, 
Bet kuris šventas daiktas. arba apeiga, kaip, pvz., pašventintos verbos, 
pelenai, karaliaus palaiminimas ir t.t., gaudavo sakramento vardą. Užtat. 
sakramentų priskaitoma buvo kartais 12, 20 ir daugiau. Paskiau, nustačius 
griežtą sakramento sąvoką, netikrieji sakramentai (sakramentalijos) buvo 
išskirti iš sakramentų skaičiaus, ir nuo XII amž. Katalikų Bažnyčioje sak- 
ramentų beliko septyni. 

To paties septynių skaičiaus laikosi i ir kiti senovės krikščionių tikėji- 


r mai, kaip stačiatikiai, nestorininkai, monofizininkai ir tt., kurie atskilo nuo 


i 


mūsų Bažnyčios vieni XI amž., kiti V. ir IV. Toks visuotinis senųjų krikš- 
čionijos tikėjimų sutikimas sakramentų klausimu negalima kitaip išaiškinti, 
kaip tik priimant, kad tiek, ne daugiau, sakramentų Kristus įsteigė. Juo 
labiau, kad senaisiais laikais nebuvo girdėti jokių ginčų dėl naujų sakra- 
mentų įvedimo, kaip „ir apskritai dėl jų skaičiaus. Ginčijamasi buvo. tik 
dėl teikimo būdų. O sakramentai .— gan svarbus ir kasdieninio vartojimo. 
dalykas; nejučiomis į juos atmainų įvesti nebūtų buvę galima. 


7 


E 


Septyni sakramentai taip pat, kaip nereikia geriau, atitinka mūsų ant- 
gamtinio gyvenimo reikalus. Per krikštą mes lyg gimstame antgamtiniam 
gyvenimui, per sutvirtinimą tvirtėjame Dievo malonėje, per Komuniją Š 
maitinamės, per atgailą ir paskutinį patepimą „gydomės žaizdas ir atgauna- 
me po ligos jėgas. Per kunigystę gauname dvasios vyriausybę, 0 per mote- 
rystę ėsti pašventinamas žmonijos dauginimasis, be ko yisuomenė išsilaiky- 
ti negalėtų. ž 

Senajame ir prigimties Įstatyme tikrųjų sakramentų nebuvo, bet buvo 
tam tikrų apeigų 'ir ženklų, kaip Velykų avinėlis, įvairūs apsiprausimai, per- 
maldavimai, kuriuos galima vadinti sakramentais platesne žodžio prasme. 
Jie patys savaime malonių neduodavo, tik žadindavo tikybos jausmus ir 
pamaldumą ir tuo būdu išgaudavo iš Dievo malonių. - 


£ 18. Krikštas 


Krikštas teikiamas su apeigomis, kurių vienos yra Kristaus nurodytos, 

* kitos Bažnyčios įvestos. Apeigų tikslas prie krikšto, kaip ir prie kitų sakra- 

mentų, yra iškelti bei priminti sakramento reikšmę, imamas pareigas ir ža- 

dinti pamaldumą. Krikšto apeigos yra kitokios suaugusiems, kitokios vai- 

kams. Čia „kalbėsime vien apie vaikų krikšto apeigas, kadangi dabar daž- 
niausiai tik jos tebūna. - 

Apeigos prieš krikštą. Krikštatėviai, atnešę vaiką krikštyti, 
stoja su juo bažnyčios prieangyje prie didžiųjų durų: vaikas 
dar nėra Bažnyčios narys ir netinka jam eiti į Dievo namus. 
Be to, tuo dar pabrėžiama, kad į dangų negalima įeiti be krikšto. 
Ši apeiga mūsų šalyje dažnai apleidžiama, ir vaikas nešamas 
tiesiai zakristijon, kur krikštas atliekamas. 

Kunigas išeina krikštyti su kamža ir su fioletine stula. -Pa- 
sitikęs vaiką, klausia jį vardo. Už vaiką atsako krikštatėviai, 
nurodydami tėvų duotą vaikui vardą. Vardai paprastai ren- 
kami šventųjų, kad vaikas turėtų gyvenumui pavyzdį ir užta- 
rėją pas Dievą. Sužinojęs vardą, kunigas jau jį vardu klausia 
toliau: 

— N., ko nori iš dievo Bažnyčios? — Tikė- 
jimo. — Jei nori laimėti amžinąjį gyvenimą, 
laikykis įsakymų: Mylėk Viešpatį savo Die- 
vą visa savo širdimi, visa savo siela, visu 
savo protu, ir savo artimą kaip patsai save. 
Tuo pasakoma vaikui, kad išganymui vieno tikėjimo maža, kad 
reikalingi dar geri darbai. 

Po to krikštytojas pūsteri tris sykius vaikui į burną, liep- 
damas piktai dvasiai išeiti ir užleisti vietą Šventajai Dvasiai. 
Tuo pūstetėjimu Žeyklinamas naujos gyvybės įkvėpimas per 
krikštą. 

Kunigas žymi kryželiu vaikui kaktą ir krūtinę, kad pa- 
krikštytasis nesigėdytų Kristaus mokslo prie žmonių išpažinti 
ir širdim mylėti. 

Dabar, kalbėdamas maldą, kur prašo, kad vaikas Dievui 
tarnautų „meiliu kvapu“, deda ranką ant galvos. Tuo rankos 
uždėjimu ima vaiką Bažnyčios žinion ir pašventina Dievo tar- 
nybai. Seniau taip daroma buvo su aukomis. 

Kad pavesto Dievo tarnybai vaiko gyvenimas būtų „ma- 
lonus kvapas“, jis turi vengti nuodėmių ir netikrų pasaulio links- 
mybių, o mėgti Dievo išmintį. Tuo tikslu kunigas deda krikšti- 
jamajam į lūpas pašventintos druskos, kuri vadinama čia išmin- 
ties druska. Druskos dėjimo paprotys bus gal kilęs iš Senojo 
Įstatymo papročių — pabatstyti druska atnešamą Dievui auką. 
Jis tad pradžioje galėjo reikšti vaiko pašventimą Dievo tarnybai. 

Per gimtąją nuodėmę įsigalėjo žmonėse nuodėmingumas, 
o su juo ir piktosios dvasios įtaka ir valdžia. Krikštas veda 
žmones iš šio pažeminimo ir paveda Dievui; tai išreiškia kuni- 
gas, skaitydamas egzorcizmus, kur liepia Kristaus vardu apleisti 
piktajai dvasiai Dievo tarną ir niekad nedrįsti niekinti to kry- 
žiaus, kuriuo dabar žymima vaikui kakta. 

Po to kunigas duoda vaikui stulą ir veda jį bažnyčion, va- 
dinasi, ima Dievo, Kristaus ir Bažnyčios globon. Krikštatėviai, 
nešdami vaiką į vidų, kalba jo vardu tikėjimo išpažinimą — 
Tikiu... ir Viešpaties maldą — Tėve mūsų. 

Prie krikštyklos kunigas liečia seilėmis vaiko ausis ir nosį, 
tardamas: effeta — atsiverk. Čia sekamas Kristus, kurs, gy- 
dydamas kurčią nebylį, seilėmis lietė jo ausis ir liežuvį. Šia 
apeiga reiškia iš vienos pusės krikštijamojo pareiga klausyti 
Dievo žodžio ir jį mėgti, o iš antros — krikšto malonės šiam 
reikalui. 

Apeigos krikštijant. Kadangi niekas negali = ponam 
tarnauti, kunigas, prieš krikštydamas, reikalauja iš vaiko atsi- 

žadėti velnio ir jo puikybės — Ar atsižadi velnio? — 
Atsižadu. — Ir visų jo darbų? — Atsižadu. — I rvisos 
jo puikybės? — Atsižadu. . 

Tas iškilmingas atsižadėjimas yra krikšto sutartis tarp 
Kristaus ir vaiko dorai gyventi. 

Bet žmogaus, atsižadėjusio pitkosios dvasios, laukia ilga ir 
sunki kova su nuodėmingumu. Jai laimėti krikštas teikia vai- 
š singos pašalpos per Dievo. 
malones. Tai reikšdamas, 
kunigas tepa šv. aliejumi 
(katechumenų aliejus) krikš- 
tijamajam krūtinę ir petelius. 
Alyva daro žmogaus kūną“ 
miklesnį ir tvirtesnį grum- 
tynėms, ir dėl to senovės. 
grumtinininkai tepdavosi, ei- 
dami imtynių. 

Tačiau krikščioniui ma- 
ža velnio atsižadėti — tai tik 
viena jo pareigų dalis — jis 
turi dar Kristui atsiduoti, ir, 
štai, kunigas toliau klausia 
krikštijamąjį, ar tiki Dievą 
Tėvą, Sūnų, Šv. Dvasią, 
Kristaus Bažnyčią ir t.t. 
Krikštatėviai pareiškia vai- 
ko tikėjimą. 

Dabar krikšto sutartis pilna, ir kunigas, dar kartą paklau- 
sęs, ar nori pasikrikštydinti, pila trimis kryželiais šv. vandenį 
vaikui ant galvelės, sakydamas: 


Krikštas. 


N., aš tave krikštiju vardan Tėvo ir Sū- 
naus ir Šv. Dvasios. * 
Apeigos pakrikštijus. Pašvenčiamoji krikšto malonė pa- 
darė vaike didelę atmainą: jis dabar Dievo vaikas, Kristaus“ 
mistinio kūno sąnarys ir, panašiai kaip Kristaus, skiriamas būti 
savo gyvenimui karalius, kunigas, pranašas. Tam išreikšti ku- 
nigas tepa šv. krizma vaikui viršugalvį, kaip kad Senajame- 

Įstatyme darydavo karaliams, kunigams ir pranašams, kai j juos 
skirdavo į jų pareigas. 


Atgauta per krikštą pirmykštė rojaus nekaltybė vaizduo- 


„ jama yra baltu drabužėliu, kurį kunigas teikia pakrikštytajam, 


liepdamas nesuteptą nunešti į Kristaus teismą. 

Kad vaikas per krikštą, gavo Dievo dorybių — tikėjimo, 
vilties ir meilės — užuomazgą, to ženklan kunigas duoda jam 
degančią žvakę, kuri šviečia kaip tikėjimas, kyla liepsna į viršų 
kaip viltis ir dega karščiau kaip meilė. Vaiko pareiga — tas 
dorybes išlaikyti ir su jomis išeiti pasitikti vestuvių Viešpaties. 

Skirdamasis su pakrikštytuoju, kunigas taria: N., eik 
ramybėje ir Viešpats teesie su tavimi. Krikš- 


tatėvis už pakrikšytąjį atsako žodeliu: Amen. 
"4 


19. Sutvirtinimas 


Sutvirtinimo apeigos. Sutvirtinimo sakrametą teikia vys- 
kupas. Apsitaisęs kamža, stula, kapa, tiesia jisai abi rankas 
ant norinčių imti sakramentą ir meldžiasi į Šv. Dvasią, kad su- 
teiktų tvirtinamiesiems savo 7 dovanas. Po to dedasi mitrą ant 
galvos, ima pastoralą ir, eidamas pro tvirtinamuosius, kurie 
dabar klaupiasi, tepa jiems kryžiškai kaktas šv. krizma, saky- 
damas: N. N., (mini krikšto ir naują sutvirtinimo vardą) 
ženklinu tave kryžiaus ženklu ir tvirtinu 
tave išganymo krizma vardan Tėvo ir Sū- 
naus ir Šv. Dvasios. Po to dešine ranka lengvai suduoda 
per veidą, linkėdamas ramybės: Pax tecum — ramybė su tavimi. 

Suteikęs tokiu būdu visiems norintiems sutvirtinimo sakra- 
mentą, vyskupas grįžta į altorių ir čia dar kartą meldžia Šv. 
Dvasią apsigyventi sutvirtintųjų širdyse ir visus laimina, 

Prie sutvirtinimo reikalingas yra sutvirtinimo tėvas ar 
motina, destis, berniukas ar mergaitė yra tvirtinami, Sutvir- 
tinimo tėvas ar motina per sakramento ėmimą laiko dešiniąją 
ranką ant tvirtinamojo dešiniojo peties. 

Sutvirtinimo apeigų prasmė. Sutvirtinimo apeigos ir me- 
džiaga pirmoje eilėje kelia to sakramento malones ir pareigas. 

Sutvirtinimo vaisius gerai reiškia krizma. 

Krizma susideda iš alyvos ir balzamo; ją vyskupas šven- 
tina Didįjį ketvirtadienį. Alyva stiprina žmogaus kūną, sutvir- 
tinimo sakrAmentas stiprina sielą, kiek tai reikalinga tvirtam 
Kristaus kareiviui. Alyva degdama duoda šviesos, sutvirtinimo 
malonės apšviečia protą Dievo tiesoms ir -savo pareigoms pa- 
žinti. -Balžamas saugo nuo puvimo ir duoda malonų kvapą. 
sutvirtinimas saugo sielą nuo 
dorinio gedimo ir palaiko . 
dorybių kvapą. 

Kryžiaus ženklas, daro- 
mas kaktoje, moko, kad 
krikščionys nesigėdytų Kris- 
taus kryžiaus ir viešai reikš- 
tų savo tikėjimą. Kristaus 
kareivis 'Kristaus ženklą. 
drąsiai turi nešti priešais 
save. > 

Rankosuždėjimas 
ženklina, kad sutvirtinta- 
sis, kaip Kristaus kareivis, 
tampa Jo nuosavybe ir kad 


TAKTTAANAKTTMŲŲ tuo pačiu imamas Jo globon. 
STT TTTITTĖ Smūgis per veidą pri- 

mena, kad Kristaus kareivio 

laukia kentėjimai ir panie- 

kinimai, o ne linksmybės, ir 
kad jis turi  nesmagumus pats kentėti, o ne kitiems daryti. 
Smūgio apeiga bus parėjus iš riterių papročių. Naujokas, ima- 
mas į riterius, gaudavo per kaklą ar veidą smūgį kardo plokš- 
tuma arba ranka. Seniau vietoje smūgio buvęs meilės pabučia- 
vimas, kaip rodo ir šiandien per smūgį tariami žodžiai: Pax 
tecum. 


SAS 


| 


Sutvirtinimas. 


20. Komunija 


Komunijos dalinimo apeigos nesudėtingos, bet reikšmin- 
gos. Einantieji prie komunijos arba jų vardu tarnautojas kalba 


kunigas daro su ja viršum | 


visuotinę išpažintį. Ta išpažintis turi nuolankiai nustatyti 'sielą 
Dievui ir per gailesį už nuodėmes ją apvalyti. 

Kunigas atidaro tabernakulį ir, atsigręžęs į žmones, prašo 
Dievą jiems pasigailėjimo ir atleidimo. Ima Šv. Sakramentą į 
rankas ir, rodydamas jį, kalba: ž 

Stai Dievo avinėlis, kurs naikina pasau- 
lio nuodėmes (Ecce Agnus Dei..!)). Viešpatie, 
nesu vertas, kad užeitum mano pdstogėn, bet 
tark vieną žodį, o pasveiks mano siela, 

Duodamas komuniją, 


komuninės kryželį ir deda 
imančiam į burną, tardamas: 
Mūsų Viešpaties Jė- K 

zaus Kristaus kū- [— Si 
nas tesaugoja tavo 
sielą amžinam gyvė- 
nimui: Amen. , 

Padalinęs Šv. Sakramen- 
tą, kunigas grįžta į altorių, 
stato komuninę tabernakulin 
ir laimina susirinkusius. 

Einančiųjų prie komu- 
nijos laikymasis. Eidami 
prie komunijos, žiūrime kad 
drabužiai būtų švarūs, ir Korinija 
nuo pusiaunakties nieko ne- 
geriame ir nevalgome. | a 

Komuniją imame prie Dievo stalo, kuris skiria presbiteriją 
nuo mMavos. Čia atsiklaupę, kalbame visuotinę išpažintį, gailė- 
damies už nuodėmes. Kunigui žegnojant, žegnojamės, o per 
žodžius Domine non sum dignus, nulenkę galvą, 
mušamės triskart krūtinėn, sakydami: Viešpatie, nesu 
vertasi++ . 

Kunigui duodant komuniją, rankas -dedame kryžiškai ant 
krūtinės, staltiesę prispaudžiame prie savęs taip, kad lygiai 
eitų su Dievo stalu, pakeliame galvą ir tiek išsižiojame, kad 
komuniją patogu būtų dėti burnon. Liežuvis turi būti ant dantų 


|| 
|| 

sujungtas (neiškištas) su lūpa, akys nuleistos, bet neužmerktos. 
Komuniją priėmę, lenkiame galvą ir taip laukiamė, kol mūsų 
artimasis kaimynas priims. Tuomet keliamės ir einame savo 
vieton melstis. Komuniją nuryjame tuoj, bet iš pagarbos Šven- 
čiausiam nekramtome ir pirštais neliečiame, tik, jei prilimpa prie 
gomurio, laukiame, kol atidrėks. Po komunijos tuoj nespiau- 
dome, "kadangi. seilėse gali dar būti Šv. Sakramento dalelių. 
Meldžiamės po komunijos, jei niekas netrukdo, bent 15 minučių, 
kadangi taip ilgai Šv. Sakramento pavidalai, taigi ir Jėzus 
Kristus, pasilieka mumyse. 

Pirmųjų amžių -papročiai. Iškart komunija buvo imama 
dviejuose pavidaluose ir pavalgius, vakare. Bet jau II amž. imta 
iš pagarbos Šv. Sakramentui nevalgyti prieš komuniją. "Kai dėl 
dviejų pavidalų, tai komunija abiem pavidalais niekad nebuvo 
visiems privaloma“ Jau pirmaisiais amžiais vaikai ir ligonys 
imdavo vienu pavidalu: vaikai vyno pavidalu, o ligonys — 
duonos. Nuo XII amž. dėl patogumo įsigalėjo vieno pavidalo 
komunija, ir šiandien tik kunigams leista per mišias komuni- 
kuoti abiem pavidalais. Pirmaisiais amžiais komuniją imdavo 
žmonės stati, ir kunigas dėdavo ją ne tiesiai į burną, bet ant 
rankos. Vyrai imdavo nuoga ranka, o moters pridengta skarele. 
Šie pirmykščiai papročiai jau iš pagarbos Šv. Sakramentui, jau 
dėl nepatogumo liko pamažu pašalinti ir pamiršti, 


21. Atgaila 


.„ Sunkiai nusidėję po krikšto, nuodėmių atleidimą „galime 
gauti per atgailos sakramentą. 

Atgailos apeigos. Kas nori imti atgailos sakramentą, mel- 
džia Š. Dvasią pagalbos, prisimena visas dar neatleistas per 
atgailos sakramentą nuodėmes, gailisi už jas dėl bausmės ir 
Dievo meilės, pasižada daugiau nenusikalsti ir eina išpažinties. 

Prieš išpažintį susikaupia ir nusilenkęs kalba visuotinę iš- 
pažintį iki žodžių: mano kaltybė... Ištaręs šiuos žo- 
džius, laukia, kol kunigas kryžium laimins. Tuomet, persižeg- 
nojęs ir taip priderinęs savo veidą, kad. balsas eitų tiesiai ku- 
nigui į ausį ir iš šalies nebūtų girdimas, sako: 


“savo nuodėmes, nieko neslėp- 


“ išpažinęs, baigia šiais ar pa- 


= 


Garbė.Jėzui Kristui. Paskutinę išpažintį 
esu atlikęs, pvz, prieš mėnėsį (nurodyti apytikris 


| laikas), komuniją priėmęs, paskirtą atlygį pa- 
"daręs. Po to esu nusikaltęs Dievui šiomis 


nuodėmėmis... 
Dabar sako atvirai visas 


damas ir nemažindamas. Visa 


našiais žodžiais: Daugiau 
neatsimenų, už šias 
ir visas kitas savo 
kada nors padarytas 
nuodėmes  gailiuos, 
žadu pasitaisyti ir 
prašau jas atleisti. 

Čia klauso kunigo pa- 
mokymo ir nurodymų dėl 
atsilyginimo Dievui ir žmo- 
nėms. Ko nesuprasdamas, 
klausia. Kunigui liepus muš- 
tis krūtinėn, lenkia“ galvą ir 
mušdamasis triskart sako: 
Dieve, pasigailėk mas 
nęs nusidėjėlio(ės). 

Kai kunigas išrišęs pabarškina, atgailotojas žegnojasi, ke- 
liasi ir eina-tinkamon sau vieton melstis. 

Išpažintį nuolankumo ženklan nusidėjėlis atlieka klūpoda- 
mas, jei tik gali ir siekia klausyklos langelio, kitoniškai, gali 
stovėti, o ligoje sėdėti ar gulėti, 

Kunigas, klausydamas išpažinčių, yra teisėjas, dėl to jis 
sėdi. Ant jo balta-kamža ir žydra stula. Ta spalva Bažnyčia 
nori priminti kunigui ir atgailotojui skausmo ir vilties reika- 
lingumą per atgailą. 

Pirmųjų amžių atgailos drausmė. Pirmaisiais amžiais Baž- 
nyčia labai žiūrėjo, kad jos nariuose nebūtų sunkiai nusidedan- 
čių žmonių, kurie savo blogais darbais vien Bažnyčios vardą 
terštų pagonių akyse. Knikščionis, viešai sunkiai nusidėjęs, 


Išpažintis. 


— 72 — 


būdavo išskiriamas iš Bažnyčios. Jei norėdavo pasilikti, turė- 
davo atlikti ilgą viešą mėginimą. Mėginimas prasidėdavo pelenų 
dieną viešu nuodėmių išpažinimu, kurį išklausęs vyskupas skir- 
davo atitinkamą bausmę. Nusidėjėlis turėdavo per nustatytą 
laiką pasninkauti, susilaikyti nuo pasilinksminimų, pokylių, 
vestuvių, šelpti elgetas, slaugyti ligonis ir t.t. Be to, jis apsivilk- 
„davo ypatingu atgailos drabužiu, nusikirpdavo plaukus, pasi- 
barstydavo galvą pelenais ir, atsistojęs prie bažnyčios durų ar 
jos prieangyje, prašydavo įeinančius melstis už jį. Toks mėgi- 
nimas trukdavo penkis, dešimt, dvidešimt ir daugiau metų, 
kartais iki gyvos galvos. Kas jį atlikdavo, gaudavo atleidimą 
amžinos ir laikinės bausmės už nuodėmes. -Mėginimui pasi- 
baigus, paprastai Didijį ketvirtadienį, vyskupas, parpuolęs veidu 
prieš altorių, kalbėdavo drauge su atgailojančiais 7 atgailos 
psalmes, melsdamasis dėdavo ant jų rankas ir tuo būdu tai- 
kindavo su Bažnyčia. , 

Atlaidai. Šitą bausmę ir mėginimą kartais vyskupas trum- 
pindavo arba ir visai dovanodavo. Vienas tatai gaudavo už 
uolumą atliekant atgailą, kitas dėl kankinio užtarimo, o dar 
kitas dėl kilusio persekiojimo. Mat, kilus persekiojimui, grėsė 
krikščionims mirtis; kad ji neištiktų krikščionių nesustiprintų 
komunija, vyskupai pagreitindavo atgailojančių sutaikinimą su 
Bažnyčia. Toki laikinės bausmės mažinimai bei dovanojimai 
buvo vadinami "indulgencijomis, 'atlaidais. „Indul- 
gencijos būdavo 100 dienų, vienerių metų, 7 metų ir 7 kvadra- 
igėnų (40 dienų pasninkas) ir tt. , 

Ilgainiui indulgencijų (atlaidų) teikimas vis labiau plito ir 
darėsi lengvesnis. Dabar joms gauti paprastai reikalaujama 
tik šių dalykų: išpažinties (kad būtų bent sunkiosios nuodėmės 
atleistos), komunijos, maldos Bažnyčios. intencija. 

Laikinė bausmė, kurią atlaidai mums dovanoja, mesti 
šiandien jau Bažnyčios aiškiai, kaip kitados, nustatoma per 
atgailos sakramentą; tačiau atlaidų dydis apibrėžiamas viešosios. 
atgailos terminais, būtent, atlaidai esti 100, 300 dienų, metų, 
7 metų ir 7 kvadragėnų. Šimto dienų ir t.t. atlaidai reiškia, kad 
Bažnyčia Dievo vardu dovanoja tokią bausmę, kuri kitados iš- 
lyginama būdavo 100 dienų viešosios atgailos. 

Jubiliejus. Kas 25 metai ir per didesnius Bažnyčios gyve- 
nime įvykius ar jų sukaktuves esti skelbiami ištisi atlaidų metai, 
jubiliejumi vadinami. Per tuos metus kiekvienas, kas 
atlieka popiežiaus nustatytas sąlygas, gauna visuotinius atlaidus, 
arba visos laikinės bausmės atleidimą. Per jubiliejų kunigai 
turi ypatingų įgaliojimų “/nuodėmėms atleisti, būtent, jie gali 
tuomet atleisti taip pat kone visas tas nuodėmes, kurios šiaip- 
jau yra popiežiaus ar vyskupo atleidžiamos. Jubiliejaus metus 
pradeda popiežius šiomis apeigomis: Kūčioje (Kalėdų vigilija) 
popiežius, susirinkęs su aukštesniais dvasininkais Siksto koply- 
čion, gieda Veni Creator ir eina į vadinamuosius Šven- 
tuosius Vartus. Tie vartai užmūryti; popiežius triskart 
muša į juos aukso plaktuku, mūrininkai ardo mūrg. Šventas 
Tėvas atsiklaupęs gieda Te Deum ir su kryžium eina pir- 
mas į bažnyčią ir čia skelbia jubiliejaus metus. 

Kitais metais tuo pačiu laiku įvyksta tų vartų užmūrijimas. 

* Popiežius laimina plytas ir kalkės, pats deda pirmąją plytą ir 
sidabriniu drėbtuvėliu kalkių. Užmūrijus vartus, jų viduryje 
kabinamas varinis kryžius. Apeigos baigiasi iškilmingu papie- 
žiaus palaiminimu urbi et orbi. 

Jubiliejaus atlaidai pirmą kartą paskelbti buvo 1300 metais 
popiežiaus Bonifaco VIII. 


22. Viatikas ir. Paskutinis patepimas | 


Ligoniui pavojingai sergant, teikiamas jam yra viatikas“ ir 
paskutinis patepimas. ' 

Kambario prirengimas. Laukiant kunigo, pas ligonį reikia 
išvalyti kambarį ir švariai prirengti ligonį. Netoliese nuo ligo- 
nio, bet kokioje vietoje, kur ligonis lengvai matytų, statomas yra 
baltai apdengtas staliukas. Ant staliuko dedamas kryžius (ne 
paveikslas) su dviem žvakėm iš šalių, stiklinė su vandeniu ir 
šaukštu, lėkštė su 6 vatos ar pakulų rutuliukais, su trupučiu “ 
druskos ir duonos riekute. Turint galima padėti švęsto van- 
dens ir šlakstytuvą. Kunigui įvažiuojant, reikia degti žvakes ir 
eiti pasitikti. 2 

Viatikas. Kunigas paprastai atvažiuoja su Šv. Sakramentu.. 
Įeidamas sako: Ramybė šiems namams ir visiems 
čia gyvenantiems; deda Šv. Sakramentą ant staliuko ir 
. šventina butą su ligo- 
niu. Po to eina klau- 
syti ligonio išpažinties. 
Susirinkusieji, 'kad ne- 
trukdytų kunigo besi- 
kalbant su ligoniu, iš- 
eina kitan kambarin ir 
gieda Šv. Sakramentui 
giesmes. Išpažinčiai pa- 
sibaigus, žmonės vėl 
sueina, o kunigas duo- 
da ligoniui -amžinajai 
+ kelionei komuniją, va- 
dinamą lotyniškai vi a- 
tikų, arba kelio- 
nine. Duodamas sa- 
ko: Imk, brolau, 
(ar. sesuo) mū- 
sų Viešpaties 
Jėzaus Kristaus. 
kūnoviatiką, ku- 
ris tegu/tave sau- 
4 go nuo piktojo 
priešininko ir nuveda '/amžinan gyveniman 
Amen. - 
Paskutinis patepimas. Paskutinį patepimą kunigas pradeda 
malda už ligonį. -Paskui ligonių aliejumi tepa jam akis, ausis, 
nosį, lūpas, rankas ir kojas, šakydamas: Per'tą šventąjį 
patepimą ir savo tėviškąjį gailestingumą te- 
atleidžia tau Viešpats, ką esi nusidėjęs*'re- 
gėjimu, girdėjimu ir tt., destis, kurią juslę tepa. Pa- 
“ teptą sąnarį čia pat šluosto vata ar pakulomis. 
Pabaigęs tepti, kunigas valo sau pirštus duona, druska ir 
vata, o poto dar meldžiasi už ligonį, prašydamas jam malonių 
ir sveikatos. 


Stalas laukiant kunigo pas ligonį. 

Prieš apleisdamas ligonį, kunigas žadina jį gailėtis už nuo- 
dėmes, sutikti su Dievo valia bei kantriai kentėti ir šauktis 
| Jėzaus vardo. Ligoniui sutinkant tai daryti, kunigas teikia po- 
“ piežiaus palaiminimą mirties valandai. Per šį palaiminimą mirš- 
tantysis gali gauti visuotinius atlaidus. Kartais, vietoje palaimi- 
* bimo, atlaidams. gauti duodamas bučiuoti atlaidų kryželis su 
Šv. Tėvo palaiminimu. 2 


Vata, duona ir druska, vartota per patepimą, reikia su- 
deginti. Bir i = 

Ė Pask. patepimo apeigų reikšmė: Tepama juslės, kadangi. 
“per jas žmogus dažnai nusideda, Alyva savo veikimu tinkamai 
vaizduoja to sakramento vaisius sielai. Alyva, būtent, stiprina 
kūną, gydo žaizdas; paskutinis patepimas sustiprina ligonį ken- 
tėjimams bei pagundoms, atleidžia kasdienines, o kartais ir sun- 
kiąsias nuodėmes (kai jų negalima išpažinti), mažina bausmę 
už nudėmes,' naikina nuodėmių likučius, kaip antai: palinkimą 
nusidėti, baimę, nefimą ir t.t., taigi lyg gydo sielą nuo žaizdų. 
. Vartojami žodžiai yra jautri malda į Dievo gailestingumą. 


23. Kunigystė 


. 

Kunigystės sakramentas teikiamas trimis laipsniais: „diakono, kunigo 
ir vyskupo: Kiekvienas tų laipsnių turi gražių simbolingų apeigų. Čia dės- 
tysime tik kunigo ir vyskupo šventimo apeigas. 


Kunigo šventimo apeigos. Kunigai šventinami per mišias. 
Vyskupas, kaip viršininkas, sėdasi suolelin ant altoriaus pakopų, 
o šventintini diakonai“ priešais pusračiu. Vienas vyresniųjų 
kunigų, archidiakonu vadinamas, pristato vyskupui diakonus, 
sakydamas, kad motina Bažnyčia reikalauja įšventinti juos į | 
kunigus. Vyskupas klausia archidiakoną, o vėliau bendrai visus 
susirinkusiuosius, ar verti yra pristatomieji diakonai kunigo 
šventimų. 

Gavęs teigiamą atsakymą, vyskupas moko šventinamuosius, 
kokios yra kunigo pareigos. Po to visi gulasi kryžiumi, o vys- 
"kupas kalba visų šventųjų litaniją ir triskart juos laimina. 

Po litanijos “diakonai klaupiasi prieš vyskupą, o vyskupas 
deda jiems rankas ant galvos. Tai — svarbiausioji ir seniausioji 
kunigo šventimų apeiga, per ją suteikiama Šv. Dvasia ir kunigo 

galia iš pagrindų. Šven- 
tinamasis gauna stulą ir 
arnotą — stulą vysku“ 
pas sukryžiuoja ant krū- 
" tinės, o arnotas kol kas 
palieka užpakalyje su- 
rištas. Ė 
Tuo tarpu giedama 
„Veni Creator“ į Šv. 
Dvasią, o vyskupas te- 
pa aliejais šventinamųjų 
delnus, suteikdamas ku- 
| nigui laiminimo galią. 
Ženklan, kad šventina- 
mieji gauna taip pat 
: galią mišias laikyti, vys- 
kupas duoda jiems į rankas taurę su vynu ir pateną su ostija. 

Prasideda antroji mišių dalis — aukojimas. Nauji kunigai 
drauge su vyskupu laiko pirmąsias savo mišias, tardami vienu 
laiku su vyskupu tuos pačius mišių žodžius. Ima abiejų pavi- 
dalų komuniją, o po jos vyskupas taria jiems jautrius Kristaus 
žodžius: Aš jau nevadinu jūsų tarnais... aš jus 
pavadinau prieteliaiš (Jono 15, 15). 4 

Baigdamas mišias, vyskupas dar kartą deda rankas ant 
galvos, duodamas tuo galią nuodėmes atleisti ir sulaikyti. Ka- 
dangi dabar šventinamasai turi jau visą savo laipsnio valdžią, 
vyskupas atriša ir išskleidžia arnotą. Po to ima kunigo rankas 
į savąsias ir klausia, ar žada būti paklusnus savajam vyskupui. 
Kunigui patvirtinus, bučiuoja jį veidan tardamas: Viešpa- 
ties,ramybė teesie su tavimi! 


Kunigo šventimas. 


Vyskupo šventimo apeigos. Vyskupo šventimas vadinamas 
konsekracija. Konsekracijoje dalyvauja trys vyskupai: 
vienas šventina, o kitu du jam asistuoja. Naujai šventinamas 
vyskupas vadinamas elektu, arba išrinktuoju. 


Laikina iaė 


Vienas iš vyskupų pristato vyskupui šventintojui elektą, pa- 
žymėdamas, kad Bažnyčia reikalauja jo į vyskupus. Tuomet 
šventintojas klausia, ar yra tam apaštalų (popiežiaus) įsakymas, 
ir liepia jį skaityti. . > 

Paskaičius popiežiaus bulę (raštą), elektas prisiekia iškil- 
mingai ištikimybę ir paklusnybę Bažnyčiai ir popiežiui, o po to 
šventintojas ima kvosti jo tikybos pažiūras bei žinias, duodamas 
įvairius klausimus. 

Prasideda mišios. Šventintojas ir elektas laiko jas iki au- 
kojimo atskirai, kiekvienas prie savo altoriaus, o nuo aukojimo 
drauge. Po evangelijos elektui išdėstomos jo būsimosios parei- 
gos, kurių išklausęs jis gulasi kryžiumi, o vyskupas šventintojas 
skaito su kitais visų šventųjų litaniją. 

Elektui atsikėlus, dedama jam ant pečių evangelijų knyga 
ženklan, kad jis turi gyventi pagal Kristaus įstatymą. Po to 
vyskupai deda rankas ant galvos, tardami: „Imk Šv.Dva- 
sią“... Giedant Veni Creator, tepamas elektui viršu- 
galvis ir rankos krizma. Toliau įteikiami jau vyskupo pareigų 
ir valdžios ženklai: pastoralas, kad ganytų tikinčiūosius, žiedas, 
kad ištikimas būtų, evangelija, kad ją skelbtų žmonėms, mitra, 
kad vadovautų tikintiesiems. 

Po mišių naujas vyskupas su visais savo valdžios ženklais 
yra vedamas per bažnyčią ir pristatomas žmonėms. Grįžęs i 
altorių, suteikia pirmą kartą iškilmingą palaiminimą ir, dėko- 
damas vyskupui šventintojui, triskart priklaupdamas gieda jam: 
Ilgiausių metų. 

Mišiose per vyskupo konsekraciją aukojimo metu elektas 
įteikia šventintojui dvi degančias žvakes, du kepalus duonos ir 
dvi šuleles (statinaites) vyno. Tai — pirmųjų amžių plačiai bu- 
vusio papročio liekana. 


24. Jungtuvių, arba Moterystės, sakramentas 


Rengimasis jungtuvėms. Jungtuvės — labai svarbus ir rim- 
tas žmogaus gyvenime žingsnis. Kas veda, pasižada rimtai 
gyventi, iki gyvos galvos viens antram ištikimas būti 

ir t. t., o tai sunkūs ir.svarbūs dalykai. Tad kiekvienas, kurs 
mano tuoktis, turi rimtai rengtis, 

Vienas svarbiausiųjų čia dalykų — arčiau susipažinti su 
viens antru prieš vestuves, ištirti ir išaiškinti „savo būdą, pažiū- 
ras, siekimus ir tt. Priešingai darant, galima susijungti su žmo- 
gumi visai kitokių pažiūrų ir būti nelaimingam visą gyvenimą. 
* Ieškant tinkamo žmogaus, pirmon eilėn reikia statyti jo dorą ir 
būdą. Kas veda dėl grožio ar turto, tas greit ir dažnai gailisi. 

Kad ketinantieji tuoktis galėtų arčiau pasipažinti, Bažnyčia 
leidžia daryti jiems prirengiamąją sutartį, arba sužieduotu- 
ves. Sužieduotuvės daromos prie kunigo arba bent prie 
dviejų liudytojų ir raštu, kitaip padarytos neturi jokios galios 
Bažnyčios teisme. Sužieduotuvės yra tik pasižadėjimas vesti 
ar tekėti, jos galutinai žmogaus neriša ir gali būti dėl rimtų prie- 
žasčių išardomos. Ž 

Bažnyčios įsakymu, jungtuvės gali būti reikšmingai daro- 
mos tik su bažnyčios žinia. Todėl besituokiantieji turi savo norą 
pranešti klebonui. Kunigas, prieš leisdamas tuoktis, klausi- 
nėja tikybos dalykų, norėdamas ištirti, ar besituokian- 
tieji pakankamai turi žinių savo būsimajam tėvų ir mokytojų pa- 
šaukimui. Išegzaminavęs įrašo juos į knygas ir-per tris šventa- 
dienius viešai visai parapijai u žs ak o ketinamas vestuves, kad 
visi žinotų ir, jei turi ką prieš vestuves, praneštų Bažnyčiai. 

Kadangi moterystė — gyvųjų sakramentas, besituokiantieji 
prieš ją atlieka išpažintį pašvenčiamajai maloniai įgyti. 

Jungtuvių apeigos. Jaunieji reiškėjų ir palydovų būrelyje 
atvyksta bažnyčion ir stoja prie altoriaus pakopų taip, kad jau- 
noji būtų jaunojo dešinėje. Jaunieji esti su laimėjimo ženklais: 
jinai su vainikėliu ant galvos, o jisai su gėlėmis prie krūtinės. 
Kunigas, apsivilkęs kamža, stula ir balta kapa, išeina prie alto- 
riaus ir, suklaupus visiems, gieda Veni Creator. 

Pasimeldęs taip į Šv. Dvasią, atsigręžia į jaunuosius ir 
klausia juos, ar apgalvoję ir laisva valia tuokiasi. Jei jaunieji pa- 
tvirtina, kunigas laimina žiedus ir deda jaunojo žiedą jaunajai, 
o jaunosios anam. Žiedas, būdamas apskritas, neturi galų, jis — 
amžinos meilės bei ištikimybės ženklas, o jo apsimainymas 
reiškia kits kitam atsidavimą ir ištikimybės pažadėjimą. 

Žiedo davimas mergaitei labai senas — siekia laikų prieš Kristų, bet 
tada prasmė buvo kitokia: vyras (tik jis) duodavo mergaitei geležinį žie- 
44 ženklan, kad ji tampa per santuoką jo verge. Krikščionija įnešė čia ly- 
gybės ir meilės pradą. 2 


“ Jaunieji kaip sveikindamies, paduoda sau rankas, o kuni- 
gas, perdėjęs aplinkui stulą, ženklan moterystės neardomybės, 
klauso jų daromos sutarties. Šioje jungtuvių sutartyje žada jau- 
nieji vienas antrą mylėti, ištikimi būti, iki mirties viens antro 
neapleisti. Pasimeldęs už jaunavedžius, kunigas šlaksto juos 
vandeniu ir duoda bučiuoti kryžių. Tuo. baigiasi jungtuvės, 
kurios daromos be-mišių. 

Tačiau Bažnyčia geidžia ir pataria jungtuves daryti su mi- 
šiomis, ir, jei kas prie to taikosi, tuoj po jungtuvių sutarties 
prasideda už jaunavedžius mišios, per kurias kunigas dukart 
juos laimina ir suteikia komuniją. 

Po 25 „metų bendro „gyvenimo susituokusieji daro kartais 
namų iškilmes, vadinamas sidabro vestuvėmis, o po 
50 metų aukso vestuves bažnyčioje. 

Per aukso vestuves kunigas, išėjęs į senelius, klausia jų, ko 
jie geidžia iš Bažnyčios, o kai šie atsako, kad geidžia palaimi- 
nimo, tuomet visi klaupiasi, o kunigas gieda Veni Creator. 
Po maldos kunigas įteikia seneliams lazdeles su kryželiais, kaip 
ramstį senatvėj, ir primena garbę ieškoti vien Kristaus kryžiuje. 
Tuojau laikoma mišios, o po jų giedama Te Deum. 


Sakramentalijos 


25. Apie sakramentalijas apskritai 


Bažnyčia gali laiminti ir piktąsias dvasias varyti. Jėzus 
Kristus, gyvendamas žemėje, kartas nuo karto laimindavo žmo- 
nes ir daiktus. Taip, sakysime, Kristus dėjo rankas ant vaikų 
ir laimino (Mk: 10, 16; Mt. 19, 15), žengdamas į dangų ištiesęs 
rankas laimino mokinius (Lk. 24, 50), laimino duoną ir žuvis, 
jas padaugindamas (Mk. 6, 41). 

Tą laiminimo galią suteikė Kristus ir apaštalarūs. Siųsda- 
mas juos tarp žmonių, liepė atsilankius į namus laiminti anuos 
žodžiais: Ramybė teesie šitiems namams (Lk. 10, 
5s). Be to, Kristus suteikė apaštalams galybę ir valdžią 
ant visų velnių (Lk. 9, 1; 10, 17). Nuo apaštalų ta val- 
džia perėjo jų įpėdiniams — vyskupams ir kunigams. Kai Baž- 
nyčia šventina kunigus, aiškiai pažymi, kad teikia jiems laimi- 
nimo galią. 

Vykdymo būdai ir apeigos. Gautąja (laiminimo ir ant pik- 
tujų dvasių) galia Bažnyčia nuo pat pirmųjų amžių plačiai nau- 
dojasi; Daro tai įvairiais būdais: laimina' žmonių vartojamus 
daiktus: laukus, butus, javus (sėklas), ugnį, vandėnį, vyną, 
valgius, žvakes, pelenus ir t.t.; laimina pačius žmones: kaip šit, 
pieš išpažintį, po mišių, po komunijos, jaunavedžius per ir po 
jungtuvių, moteris po gimdymo, ligonis ir numirėlius, -vaikus 
ir t.t.; draudžia piktąją dvasią, liepdami jai Jėzaus vardu trauk- 
tis nuo daiktų ir žmonių, — tos rūšies yra egzorcizmai krikš- 
tijant, šventinant druską, vandenį ir t.t. 

Kai kuriuos daiktus ir žmones Bažnyčia ne tik laimina, bet 
ir išima iš kasdieninio vartojimo, paveda Dievo tarnybai. Šios 
rūšies palaiminimai vadinami pašventinamaisiais; tokie yra pa- 
šventinimas bažnyčios, altoriaus, taurės, aliejų, kryžių, paveikslų, 
ražančių ir tt., pašventinimas abato (vienuolyno viššininko), 
subdiakono, akolito, karaliaus ir t.t. Per šį palaiminimą daiktai 
ir asmens tampa. tam tikra prasme šventais daiktais ir 
asmenimis. Visi tie laiminimai bei egzorcizmai, Bažnyčios 
įvesti, vadinami sakrametalijomis. 

Kad sakramentalijos būtų atliekamos kaip reikiant, tinkamu 
Dievui ir žmonėms būdu, Bažnyčia yra joms nustačiusi rituo- 
luose maldas ir apeigas, kurių keisti be Bažnyčios leidimo 
niekam nevalia. Sakramentalijų apeigas kunigas atlieka, apsi- 
rengęs kamža ir stula. Apeigos paprastai esti šios: kunigas žeg- 
nojasi vardan Šv. Trejybės ir žegnoja daiktus, asmenis, deda 
rankas, melsdamas atitinkamų malonių, šlaksto švęstu vande- 
niu, kartais smilko, o per kai kuriuos vyskupo atliekamus palai- 
minimus yra dar patepimas šventais aliejais. Visa tai Bažnyčia 
atlieka Jėzaus vardu, pasitikėdama Jo nuopelnais, pažadėjimais 
ir savo malda. 

Sakramentalijų daviniai. Palaiminimai ir egzorcizmai, tin- 
kamai atlikti, turi savo vaisių. Per sakramentalijas Dievas su- 
teikia jų ėmėjams stiprinamųjų geriems darbams malonių, atlei- 
džia esant geram nusistatymui mažąsias nuodėmes, gina sielą ir 
kūną nuo piktosios dvasios antpuolių (pagundų ir varginimų), 
teikia palaimos mūsų sveikatai ir gyvenimui, šalina nuo mūsų 
gresiančias nelaimes. Tų malonių sakramentalijos teikia visuo- 
met; bet jų gauna ypačiai tie, kurie eina prie sakramentalijų be 
sunkių nuodėmių, su geru, pamaldžiu nusistatymu — ir juo 
kieno geresnis nusistatymas, juo daugiau gauna malonių. 

Iš kur sakramentalijų vaisius? Tačiau nereikia manyti, kad 
sakramentalijų visas vaisius priklauso vien nuo imančio žmogaus. 

Geras ėmėjo nusistatymas tai — tik būtina sąlyga, kad 
sakramentalijos galėtų veikti. Lygiai ir ne nuo kunigo priklauso, 
ar bus iš sakramentalijų malonių, ar ne. Kunigo pamaldumas 
"gali tik pagausinti malonių, padaryti sakramentalijas vaisinges- 
"nes, bet pagrindinis sakramentalijų vaisius eina iš jas 
iturgika, 6 

atliekančios Bažnyčios prašymo bei galios. 
Šiuo atžvilgiu, ir ne vien tik šiuo, sakramentalijos labai panašios 
į sakramentus, kurių daviniai taip pat nepriklauso nei nuo ėmėjo, 
nei nuo teikėjo, o yra jau iš Kristaus valios bei įstatymo. 


Sakramentalijų apibrėžimas. Žinodami sakramentalijų atsi- 
zadimą, davinius, veikimo būdą, mes dabar galime jas taip api- 
brėžti: Sakramentalijos yra šventi ženklai 
(veiksmai bei daiktai), kuriuos Bažnyčia nustatė ir 
kurie teikia žmonėms antgamtinių malonių 
iš juos atliekančios Bažnyčios galios bei 
prašymo. 

Taip apibrėždami sakramentalijas, mes jas atskiriame ir nuo 
sakramentų, kurie yra Kristaus įsteigti ir malones teikia savaime 
dėl Kristaus įstatymo, ir nuo įvairių maldų, bei gerų darbų, kaip 
va: Tėve mūsų, Confiteor, išmalda, žegnojimasis, kurie arba 
nėra Bažnyčios nustatyti arba malones teikia ne dėl jos nusta- 
tymo, tik dėl gero jų atlikimo ir Kristaus pažadėjimų. 


Sakramentalijų vartojimas nėra Bažnyčios įsakytas, bet, kadangi sak- 
ramentalijos yra žmonių išganymui naudingos ir Kristaus Bažnyčiai su- 
teikta galia pagrįstos, katalikai dažnai jomis naudojosi. Tikintieji šventina 
butus, valgius, nešioja pašventintus kryželius, agnosėlius, žegnojasi švęs- 
tu vandeniu ir tt. Eikime ir mes jų takais! 


26. Žymesnės ir dažnesnės sakramentalijos 


1. Bažnyčios pašventinimas: a) Kertinisakmuo. Pra- 
dedant statyti bažnyčią, didžiojo altoriaus vietoje statomas kry- 
žius ir dedami pamatai. Padėjus pamatus, šventinamas kertinis 
akmuo. Jis esti kubas su kryželiais visuose šešiuose šonuose, o 
kartais ir su iškaltais parašais, kur žymimi statymo metai, fun- 
datorių vardai ir t.t. 

Šventindamas vyskupas arba kunigas šlaksto švęstu van- 
deniu altoriaus vietą, pamatus, daro kertiniame akmenyje kry- 
želius ir deda jį sienų kerčioje, paprastai, už didžiojo altoriaus. 
Kertinis akmuo primena Kristų. Tuo vardu Išganytoją vadino 

pranašai ir Jis pats save, kadangi Kristus — visko pamatas ir 
visus tikinčiuosius jungia vienybėn. 

b) Išorinės bažnyčios pusės šventimas. 
Kai bažnyčia visai pabaigta, jinai konsekruojama. Prie 
bažnyčios daroma palapinė, kur talpinamos šventųjų relikvijos, 
dėtinos altoriun. Palapinė primena, kad šventieji į žemės gyve- 
nimą žiūrėjo, kaip į kelionę. 

Vyskupas nuveda diakoną bažnyčion ir liepia būti jos sargu. 
Diakonas uždaro bažnyčios duris ir ten pats vienas pasilieka. 
Vyskupas, saviškai apsitaisęs, kalba prie bažnyčios durų visų 
šventųjų litaniją; eina triskart aplink bažnyčią ir šlaksto jos sie- 
nas vandeniu Šv. Trejybės vardan. Tai vadinama bažnyčios 
krikštu. 

Eidamas pro duris, vyskupas kiekvieną kartą stuksi į jas 
pastoralu ir kviečia atsidaryti, kad įeitų garbės karalius. 

Diakonas sargas klausia: Kas yra tas garbės ka- 
valius? Bet durų nedaro, tik kai trečią kartą vyskupas pri- 
eina prie durų ir pastoralu padaro ant slenksčio kryžiaus ženklą, 
o visi kunigai vienu balsu pareikalauja: Atidarykite, ati- 
darykite! — durys atsidaro, ir vyskupas su kunigais įeina į 
vidų. Kristaus kryžius nugali kliūtis. 

c) Vidinės bažnyčios pusės pašventimas. 
Įėjęs bažnyčios vidun, vyskupas gieda Veni Creator, 
šaukdamas Šventąją Dvasią ateiti. Tarnai barsto  asloje 
kryžiškai (raide X) pelenus, o vyskupas pastoralu rašo toje 
vietoje lotynų ir graikų abėcėles. Tuo žymima, kad kelias išga- 
nyman — per atgailą (pelenai) bei kentėjimus (kryžius), o įuo 
eiti turi visos tautos (lotynų ir graikų abėcėlės). Po to šventina 
sienas iš vidaus ir daro jose krizma 12 kryželių, prie kurių 
įtaisomos žvakės. Žvakės vaizduoja 12 apaštalų, kurie tikėjimo 
šviesą išnešiojo po visą pasaulį. 

Bažnyčios konsekracijai atminti kasmet yra keliamos me- 
tinės pašventinimo sukaktuvės — dedikacija. 

Medinės bažnyčios yra šventinamos mažiau iškilmingų 
būdu, kurs vadinamas paprastu pašventinimu ir atliekamas daž- 
niausiai kunigo. 

2. Altoriaus pašventimas. Jei bažnyčia turi altorių mūrinį, 
nekilnojamą, vyskupas jį konsekruoja. Tai daroma drauge 
su bažnyčios pašventimu, o kai kada ir atskirai. 

Altoriui šventinti vyskupas gamina ypatingą vandenį gri- 
galinį, kadangi jo pritaisymą nurodė popiežius Grigalius 
Didysis (VI amž.). Grigalinis vanduo daromas iš paprasto 
vandens, vyno, pelenų ir druskos. Vynas ir vanduo ženklina 
Kristaus Dievybę ir žmogybę, o pelenai ir druska — žmogaus 
mirtingą kūną ir nemirtingą sielą, jų jungimas draugėn vaizduo- 
ja žmogaus jungimąsi su Kristumi per komuniją. 

Paėmęs grigalinio vandens, vyskupas daro juo altoriaus 
mensoje penkis kryželius — 4 kampuos ir vieną per vidurį — 
eina 7 kartus aplink altorių ir šlaksto vandeniu; tepa šv. krizma 
karstą (įdubimą mensoje) ir įdeda ten šv. relikvijas, užmū- 
rydamas jas iš viršaus plytelė. Po to katechumenų aliejumi ir 
krizma tepa 5 altoriaus kryželius (jie iškalti mensoje), deda ten 
po 5 smilkalo grūdelius, po vieną dagties kryželį ir visa uždega. 
Taip turi degti nuolatine Dievo meile žmonių širdys. 

Tuo baigiasi altoriaus konsekracija. Dabar altorius nuva- 
lomas, apdengiamas drobėmis, ir laikomos pirmosios mišios. 

3. Aliejų šventimas. Trys yra aliejų rūšys, kurias Baž- 
nyčia vartoja išoriniame kulte, būtent: šv. krizma, katechumenų 
aliejus ir ligonių aliejus. 

Šv.krizma susideda iš alyvos ir balzamo. Ja tepamas 
vaikui viršugalvis per krikštą, kakta per sutvirtinimą, rankos 
ir galva konsekruojamam vyskupui, altoriai, bažnyčių sienų 
kryželiai ir t.t. E 

Katechumenųyaliejus — iš tikrosios alyvos. Juo 
tepama vaikui krūtinėlė ir peteliai per krikštą, kunigui delnai 
per šventimus, karaliaus galva per vainikavimą ir t.t. 

Ligoniųaliejus — taip pat iš tikros alyvos — varto- 
jamas ligonims per paskutinį patepimą. 

Visus tuos aliejus šventina vyskupas Didįjį ketvirtadienį 
su daugeliu įvairių ir gražių apeigų bei maldų. Šventinant daly- 
vauja 12 kunigų, 7 diakonai ir 7 subdiakonai. 


4. Vandens šventimas. Kas sekmadienį kunigas šventina 
vandenį. Tuo tikslu imą druskos ir vandens, kalba jiems egzor- 

cizmus ir juos sumaišo. Kartu meldžiasi, kad Dievas suteiktų 
palaimos sielai ir kūnui tų, kurie pamaldžiai vartos švęstą 
vandenį. 

Vanduo valo, o druska saugo nuo gedimo, jų sujungimas 
draugėn per tam tikras maldas turi mokyti tikinčiuosius, kad 
valytųsi nuo nuodėmių ir jų vengtų. Pamaldus švęsto vandens 
vartojimas atleidžia mažąsias nuodėmes ir teikia pagalbos pa- 
gundoms nuveikti. 

5. Kapinių pašventimas. Krikščionys savo numirėlių nede- 
gina, tik kasa į žemę arba laidoja. Vieta, kur laidojami numi- 
rėliai, vadinama kapinėmis,kapais. 

Jau pirmaisiais amžiais krikščionys turėdavo kapinėms at- 
skiras vietas, kur jie dažnai rinkdavos pamaldų laikyti. Romoje 
ir kai kuriuose kituose Italijos miestuose laidojama buvo kata- 
kombose. Persekiojimams praslinkus ir atsiradus viešoms baž- 
nyčioms, krikščionys mėgdavo laidoti numirėlius bažnyčių 
kieme. Ilgainiui dėl sveikatingumo sumetimų kapinės imta taisy- 
ti atstu nuo gyvenamųjų vietų. 

Kadangi krikščionių kūnai — Šv. Dvasios bažnyčia, tad 
jiems laidoti žemė šventinama. Tuo tikslu kapinėse statomi 
penki kryžiai, taip kad sudarytų vieną didelį kryžių. Prieš 
kiekvieną kryžių įbedamas stulpelis su trimis basleliais iš vir- 
šaus žvakėms pastatyti. Kryžius ženklina Kristų, žmonių atsi- 
kėlimą ir gyvenimą, stulpeliai — žmonių griaučius (kaulus), o 
žvakės — amžinąją teisingųjų šviesą. 

Pašventimo dieną uždegamos žvakės, vyskupas su žmonė- 
mis kalba Visų Šventųjų litaniją, eina per kapines ir šlaksto 
švęstu vandeniu; priėjęs prie kryžių, ima nuo stulpelių žvakeles 
ir stato ant kryžiaus — vieną viršūnėje, o kitas dvi — skersinio 
galuose; stulpelius išrauna. Tai susirinkusiems vaizduoja, kad 
kūnai kelsis iš karstų, o amžinoji šviesa yra gaunama per Kris- 
taus kryžių ir kančią. Pabaigus šventinti, laikomos bažnyčioje 
mišios. Katalikų yra paprotys mirusiems prie kapo statyti me- 
dinį, akmeninį ar metalinį kryžių bei paminklą. 

6. Motinos su vaikeliu ir jaunavedės palaiminimas. Sena- 
jame Įstatyme buvo įsakyta, kad motinos keturiasdešimtą ar 
aštuoniasdešimtą po pagimdymo dieną eitų bažnyčion ir čia per 


ypatingas aukas apsivalytų, o jei sūnus pirmagimis, jį Dievui 
paaukotų. Tą įsakymą laikydama, Marija keturiasdešimtą dieną 
atvyko su Jėzumi bažnyčion. 

Marijos pavyzdžiu elgiasi ir krikščionių motinos. Sulau- 
kusios iš Dievo vaikelio, eina jos pačios vienos ar vaiku nešinos 
bažnyčion ir čia prašo kunigą palaiminti. 

Kunigas pasitinka moteriškę prie bažnyčios durų, duoda 
jai degančią žvakę — tikėjimo ir meilės simbolį — ir meldžiasi. 
Po to liepia imti už stulos ir įsiveda vidun; tai reiškia, kad Baž- 
nyčia ima motiną savo globon. Bažnyčioje moteriškė klaupiasi 
prie altoriaus, o kunigas meldžiasi Dievui, kad jai ir jos vaikui 
duotų dorai gyventi ir amžina laime džiaugtis. Toks motinos pa- 
laiminimas vadinamas įsivesdinimu ar įvedybomis. 

Panašų palaiminimą Bažnyčia duoda ir jaunavedei tuoj po 
vestuvių; jis vadinamas jaunavedės palaiminimu. 

7. Vyskupo ir kunigo palaiminimas. Vyskupas, eidamas į 
pamaldas, per pamaldas ir iš jų grįždamas, o kartais ir šiaip 
prašomas, laimina žmones kryžiaus ženklu, Palaiminimo priimti 
tikintieji klaupiasi. 

Kunigas laimina žmones po mišių, po komunijos, prieš iš- 
pažintį, o ypatingu būdu per primicijas ir sekundicijas. Pri- 
micijomis vadinamos pirmosios iškilmingos naujai įšventin- 
to kunigo mišios, o sekundicijomis — mišios, laikomos 
po 50 kunigavimo metų. Vienos ir antros mišios prasideda V e- 
ni Creator, o baigiasi palaiminimu, sujungtu su atlaidais. Šis 
palaiminimas atliekamas, dedant rankas ant galvos. Per sekun- 
dicijas kunigas senelis gauna laimėjimo vainikėlį iš laurų ir 
lazdelę su kryželiu. Nuo sekundicijų dienos kunigas senelis 
vadinamas jubiliatu. 

8. Laidotuvės. Numirėlio pašarvojimas. Mirus 
katalikui, skambinama varpu. Tuo pranešama parapijiečiams, 
kad melstųs už savo brolį ar seserį, kuris nuėjo į Dievo teismą. 

Laidoti numirėlis apvelkamas išeiginiais drabužiais, duoda- 
mas jam į rankas kryželis ar paveikslėlis su ražančiumi, ir numi- 
rėlis guldomas į karstą. Prie karsto galuose statomas kryžius, o 
aplinkui — žvakės ir gėlės. Kryžius primena, kad velionis buvo 
Nukryžiuotojo garbintojas, o žvakės, — kad jis turėjo tikėjimo 
šviesą. 

Eksporta. Laidojimo laiku ateina į namus kunigas. Čia 
velkasi kamža, juoda stula, kapa ir eina prie karsto. Atėjęs 
šlaksto numirėlį švęstu vandeniu ir kalba psalmę: De pro- 
fundis (Iš gilumos), kurioje prašo, kad Dievas nežiūrėtų į 
velionies kaltybes, bet į savo gailestingumą. Po tos - psalmės 
žmonės ima karstą su numirėliu ir neša ar veža į bažnyčią, o 
kunigas gieda kitą psalmę: Miserere... (Pasigailėk). Tą 
gedulingą eiseną pradeda kryžius, mūsų išganymo bei laimė- 
jimo ženklas. Jei yra choras, gieda lotyniškai Miserere, o 
jei jo nėra, žmonės gieda Šv. Panelės litaniją ar kurią kitą tin- 
kamesnę giesmę. Tas išnešimas numirėlio iš namų vadinamas 
eksporta, arba eksportacija. 

Egzekvijos. Bažnyčioje numirėlis statomas ant ypa- 
tingo paaukštinimo — katafaliaus. Katafalius apstatomas 
žvakėmis ir gėlėmis, o jo priešakyje turi būti kryžius. Kartais 
ant karsto dedami mirusiojo ženklai: kunigui — taurė, mišiolas, 
biretas; kareiviui — kardas, šalmas ir tt. 

Atnešus numirėlį į bažnyčią, kunigas tą pačią dieną ar kitos 
dienos rytą gieda egzekvijas. Jos susideda iš psalmių, Šv. 
Rašto ištraukų ir maldų. Po egzekvijų laiko mišias juodais rū- 
bais ir eina velionies lydėti į kapus. - 

Lydėjimasį kapus. Kunigas, apsisiautęs kapa, stoja 
prie katafaliaus ir kalba jautrią maldą: Non intres — 
Neik, Viešpatie, į teismąsu tavo tarnu... Ją 
pabaigęs, gieda kitą, nemažiau jautrią ir gražią: Libera me— 
Gelbėk mane, Viešpatie, nuoamžinos mirties. 
Čia šlaksto karstą vandeniu ir smilko, o tai atlikęs gieda anti- 
foną: In paradisum — Rojun tenuveda tave an- 
gelai... Kunigui užtraukus Benedictus, žmonės ima 
karstą nuo katafaliaus ir neša į kapus. Kapinėse kunigas dar 
kartą šlaksto karstą, kalba naujas maldas ir meta tris kartus 
žemės ant karsto. Gale žmonės gieda Viešpaties an- 
gelas... 

Taip laidojami suaugę žmonės. Vaikai iki aštuonių metų dėl 
jų nekaltybės laidojami baltais rūbais, o vietoj liūdnų egzekvijų 
giedamos džiaugsmo psalmės. 

Laidotuvių iškilmingumo prasmė. Kaip ma- 
tome, mūsų Bažnyčia savo numirėlius laidoja su tam tikromis 

iškilmėmis. Gal kam rodosi, kad tos iškilmės visai nereikalin- 
gos, todėl pasiaiškinkime. — Per laidotuvių iškilmingumą Baž- 
nyčia nori išreikšti savo pagarbą mirusiųjų kūnams, Žmogaus 
kūnas — jo protingos sielos buveinė, jis nekartą esti maitina- 
mas Kristaus kūnu ir krauju, jis — Dvasios šventykla, jis — 
sielos pagalbininkas Dievo tarnyboje, — visa tai žadina gerbti 
kūną tiek gyvą, tiek ir mirusį. Tai — viena priežastis, o kita — 
mūsų šeimyniniai ir draugiški santykiai su numirėlių. Kaip su 
pagarba nelaidoti tų, kurie mums buvo tėvas, motina, brolis,. 
sesuo, draugas, vyresnysis? .. 

Be to, laidotuvių apeigos reiškia ir kelia maldingus mūsų: 
jausmus ir sako mums iškalbingą pamokslą apie paskutiniuo-- 
sius dalykus. 

V. Dievas Tobijo istorijoje parodė, kad jam numirėlių lai- 
dojimas su pagarba patinka; ten tas darbas priskaitomas prie 
tokių, už kuriuos Dievas maloniai atlygina. 

Nepeikiame tad Bažnyčios, jeigu ji per laidotuves degina 
žvakes, smilko, stato aplink katafalių gėles ir tt. Tai reikalinga 
pagarbai ir pamokymui. 


Viešosios maldos, pamaldos ir tikybinės 
eisenos bei pratimai 


27. Kunigų poteriai, Marijos valandos, 
litanijos, novenos, suplikacijos 

1. Kunigų poteriai. Pirmaisiais amžiais krikščionys laikė 
reikalingu dalyku melstis ne kartą per dieną, bet dažnai. Plačiai 
buvo įsivyravęs, Dovydo ir Danieliaus pavyzdžiu, paprotys 
melstis 7 kartus per dieną. To papročio ypač laikėsi kunigai ir 
vienuoliai, taikindami savo maldas prie žymesnių Kristaus ken- 
tėjimo valandų. Melsdamiesi kalbėdavo ar giedodavo psalmes, 
skaitydavo Šv. Raštą, žymesnių tėvų evangelijų aiškinimus, šven- 
tujų gyvenimus ir t.t. Ilgainiui popiežius tas maldas sutvarkė ir 
suvienodino. Jos dabar vadinamos breviorium, kunig ų 

poteriais, kanoninėmis valandomis. Breviorius, 
kad ir privačiai kunigo kalbamas, laikomas viešąja malda ir 
yra atliekamas kiekvieno kunigo Bažnyčios vardu už visus jos 
narius. 

2. Marijos valandos. Kunigų poterių pavyzdžiu ir tvarka, 
laikui bėgant, susidarė ypatingos maldos giesmės Nekaltai Pra- 
dėtosios Panelės garbei. Šios maldos susideda iš septynių da- 
lių arba valandų, nuo ko pareina ir jų vardas — Marijos va- 
landos. Sis būdas Marijai garbinti labai išplitęs Lietuvoje: jos 
giedamos visose parapijų bažnyčiose ir daugelyje šeimynų kas 
šventadienio rytas. Kur kitur, išskyrus Lenkiją, Marijos va- 
landos nežinomos. 


3. Litanijos. Taip vadiname iš graikų kalbos eilę malda- 
vimų, prašymų, taikomų į V. Jėzų, Šv. Panelę ar šventuosius. 
Litanijos taip atliekamos, kad vieną dalį kiekvieno prašymo 
kalba kunigas, o kitą žmonės. Visos litanijos prasideda kreipi- 
musi į Šv. Trejybę: Kyrie eleison, Christe eleison, 
Kyrie eleison. Bažnyčios liturgijai patvirtintų litanijų yra 
penkios: Visų Šventųjų, Šv. Panelės, arba Loretiškė, Jėzaus 
vardo, Jėzaus širdies, šv. Juozapo. 

Tų seniausioji ir labiausiai su liturgija sutapusioji yra Visų 
Šventųjų litanija. Ji turi tris dalis: pirmoje kreipiamės į Šv. Tre- 
jybės asmenis, antroje — į šventuosius, kur išskaičiuojame ilgą | 
jų eilę, trečioje dėstome įvairius savo reikalus ir priežastis aks- 
tinus, kad būtume išklausyti. 

Loretiškė litanija gavo savo vardą nuo Loreto miestelio 
Italijoje, kur yra laikomas Marijos namelis, perkeltas iš Na- 
zareto. Joje, išvardindami ilgą eilę Marijos dorybių ir jos gar- 
bingų vardų, prašome ją melstis už mus. 


Be čia išvardintų 5 litanijų, yra ir daug kitų, bet jos nėra 
Bažnyčios tiek patvirtintos, kad galėtų būti viešai kunigo su 
žmonėmis kalbamos; tai — privatinio pamaldumo dalykas. 

4. Suplikacijos. Daug panašumo su litanijomis savo turiniu 
ir prasme turi suplikacijos. Tas žodis lotynų kalboje reiškia 
nuolankius, karštus maldavimus. Mūsų šalyje plačiausiai 
žinomos suplikacijos, kurios prasideda prašymu: Šventas 

Dieve, šventas galingasis, šventas amžinasis, 
pasigailėk mūsų! Tose suplikacijose yra trumpai suimti 
visi svarbesnieji mūsų sielos ir kūno reikalai; jas mes giedame 
kas šventadienis, esant išstatytam Šv. Sakramentui. 

Kartais, kaip suplikacijas, giedame popiežiaus Urbono 
maldą: Prieš akis tavo, Viešpatie, kaltybes 
mūsų klojame... Be šitų maldų, suplikacijomis vadina- 
mos dar ir kai kurios kitos, giedamos atgailos dienomis. 


5. Novenos. Kad sėkmingiau palenktume Viešpatį Dievą, 
Šv. Panelę ar šventuosius mums tuo ar kitu reikalu padėti, mel- 
džiamės į juos per devynias dienas. Tuo tikslu kalbame litanijas, 
poterius, įvairias maldas, skaitymus, atliekame išpažintį, imame 
komuniją. Tokios devynių dienų pamaldos į kurį nors šventąji 
ar Dievo paslaptį vadinamos iš lotynų kalbos novenomis. 

Novenos gali būti atliekamos privačiai ir viešai bažnyčioje. 


28. Kristaus kančios stotys ir ražančius 


Du labiausiai paplitę tarp katalikų meldimosi būdai yra Kristaus kan- 
čios stočių lankymas ir ražančiaus kalbėjimas. Juodu turi tai ypatinga, 
kad nėra vien sakomosios maldos, bet ir apmąstymai drauge; juodu tad 
galima būtų pavadinti maldomis apmąstymais. 


Kristaus kančios stotys. Vietos, kuriomis Kristus ėjo savo 
kančios metu, visuomet buvo labai brangios krikščionims. Šv. 
Panelė pirmoji pradėjusi tą kelią lankyti, ilgiau sustodama ten, 
kur yra buvę žymesnių įvykių jos Sūnaus kančioje. Marijos 
pavyzdžiu sekė ir kiti krikščionys, ir, vos tik pasibaigė per- 
sekiojimai, krikščionys jau minių miniomis plaukė Jeruzalėn 
kryžiaus kelio lankyti. 

Viduriniais amžiais Palestina pateko į turkų rankas, kelio- 
nės labai pasunkėjo, nes turkai atvirai įvairiais būdais persekiojo 
ir vargino maldininkus. Tuomet popiežiai leido tapyti žymes- 
nius Kristaus kančios nuotykius, kabinti tuos paveikslus tinka- 
mose vietose, kad žmonės, juos lankydami, galėtų prisiminti 
Išganytojo kentėjimus. Tuo būdu atsirado įvairiose bažnyčiose, 
šventoriuose ir t.t. 14 Kristaus kančios stočių. Tiems, kurie 

tas stotis maldingai lankytų, popiežiai suteikė tuos pačius atlai- 
dus, kurie buvo gaunami Jeruzalėje. Stočių lankymas plito. 

Vienur kitur, kur buvo patogios vietos, ėmė taisyti ne tik 
14 stočių, bet ir visas 35, kaip kad yra Jeruzalėje, žiūrėdami, 
kad stočių nuo viena kitos tolis atitiktų Jeruzalės stotis. Pasta- 
rosios rūšies stotys vadinamos pas mus kalvarijomis. Jų 
garsiausios Lietuvoje yra Verkuose ties Vilniumi ir Žemaičių 
Kalvarijoje. 

Stotis ir kalvarijas einame 
vieni ir su kunigu. Eidami gie- 
dame kančios giesmes, darome 
prie kiekvienos stoties atitin- 
kamą kančios apmąstymą ir kal- 
bame atsiklaupę maldą. Toks 
lankymas, sujungtas su judėji- 
mu ir apmąstymu, būtinas yra, 
norint gauti skiriamus atlaidus. 

Kas dėl ligos ar kitos svar- 
bios priežasties neįstengia apeiti 
stočių, gali jų atlaidus gauti per 
stacinį kryželį, kalbėda- 
mas su juo rankoje 20 Tėve 
mūsų, 20 Sveika Marija ir tiek 
pat Garbė Dievui ir apmąstyda- 
mas Kristaus kančią. Staciniai 
"kryželiai turi būti iš tvirtos me- Kančios stotis. 
džiagos ir ypatingu būdu palai- 
minti. Jiems laiminti turi įgaliojimus tik kai kurie kunigai. 

Ražančius. Kas jis yra? Ražančių, kaip maldą, sudaro 
150 Sveika Marija, 15 Tėve mūsų ir tiek pat Garbė Dievui... 
Kalbėdami tas maldeles, taip jungiame, kad pirmiau kalbame 
vieną Tėve mūsų, paskui 10 Sveika Marija, pagaliau Garbė 
Dievui ir taip 15 kartų. Pradžioje dar paprastai pridedame 
Tikiu į Dievą... Tėve mūsų... ir 3 Sveika Marija tikėjimui, 
vilčiai ir meilei išprašyti. 


Kiekviena 10 Sveika Marija su Tėve mūsų pradžioje ir 
Garbė Dievui gale vadinama ražančiaus dekada (de- 

šimtis), o pas mus Lietuvoje paprastai paslaptimi, kadangi, 
atskiras dekadas kalbėdami, mąstome apie vieną kurią Kristaus 
ir Marijos gyvenimo paslaptį, sakysime, apreiškimą, įsikūni- 
jimą ir tt. 

Penkios paslaptys sudaro vieną ražančiaus dalį, 
arbavainikėlį (karunką), ir tokia dalis gali būti atskirai 
kalbama. Pirmoji dalis vadinama linksmąja, nes ji mini šias 
linksmas paslaptis: 1) Apreiškimą ir Įsikūnijimą, 2) Elžbietos 
aplankymą, 3) Kristaus gimimą, 4) Kristaus aukojimą bažny- 
čioje, 5) Kristaus radimą bažnyčioje. Antroji dalis vadinama 
sopulingąja, nes ji mini liūdnas, sopulingas paslaptis: 1) 
Jėzaus maldą Alyvų sode ir sugavimą, 2) Plakimą, 3) Erškėčiais 
vainikavimą, 4) Kryžiaus nešimą, 5) Nukryžiavimą. Trečioji 
dalis vadinama garbingąja, nes jos paslaptys — garbingi 
įvykiai: 1) Kristaus atsikėlimas, 2) Dangun žengimas, 3) Šv. 
Dvasios atėjimas, 4) Marijos dangun ėmimas, 5) Marijos vai- 
nikavimas. 

Kalbant ražančių, reikia ne tik žodžius tarti, bet ir mąstyti 
apie paslaptis. Kas to nedaro, negauna skiriamų atlaidų. Tam 
mąstymui palengvinti kai kur atsirado paprotys, kalbant Svei- 
ka Marija, po žodžio Jėzus dėti paslapties paminėjimą, pvz., pa- 
laimintas tavo įsčios vaisius — Jėzus, kurį tu pradėjai iš 
Šventosios Dvasios ir t.t. Tačiau tų žodžių pridėjimas nėra bū- 
tinas ir net, pagal Romos pareiškimą, nepageidaujamas. 

Ražančiaus maldelėms skaičiuoti vartojami yra rutuliukai 
iš medžio, stiklo ar kurios kitos tinkamos medžiagos, ant siūle: 
lio ar vielos reikalingoje tvarkoje suvarstyti. Kiekvienas tų ru- 
tuliukų vadinamas poteriuku, o visas jų reikalingas skaičius, 
tinkama tvarka sujungtas, — ražančiumi. Ražančius tad sako- 
ma dvejopa prasme — kaip malda ir kaip įrankis maldelėms 
skaityti. 

Ražančius — brangintina malda. Katalikai labai mėgsta 
ražančių ir ne be pagrindo. Ražančius — labai lengvas meldi- 
mosi būdas, toks lengvas, jog kiekvienam prasčiokėliui galimas, 
o drauge toks gražus ir turiningas, jog ir mokytam žmogui su- 
teikia gana peno. Mat, ražančius primena kone visas svarbią- 
sias tikėjimo paslaptis, duoda progos garbinti Šv. Trejybę, Šv. 

Panelę ir reiškia suglaustai visus mūsų sielos ir kūno reikalus. 
Dėl to ražančių Pijus IX vadino maža evangelija ir Vati- 
kano turtu. 

Ražančiui katalikai priskaito daug savo laimėjimų ir gautų 
iš Dievo malonių. Iš šito šaltinio išvedami turkų nugalėjimai 
ties Lepantu (1571), Viena (1683), Bielgradu (1717) ir tt. 

Leonas XIII savo laikų nelaimėms ir pavojams atremti ge- 
riausią ginklą matė ražančiuje; todėl žadino visus jo imtis ir 
įsakė kasmet per spalio mėnesį kalbėti bažnyčiose. 

Ražančiaus atsiradimas. Ražančius — ne vieno žmogaus darbas. Jis 
susidarė pamažu iš ilgų kartų pamaldumo. 

Jau pirmaisiais krikščionijos amžiais kilo paprotys kartoti paciliui tas 
pačias maldas. Taip antai, Povilas atsiskyrėlis (IV amž.) kasdien kalbė- 
davęs 300 maldų ir joms skaityti vartodavęs akmenukus. Kartojama buvo 
dažniausiai Tėve mūsų, bet ne vien 
jisai. Taip, rodos, gana anksti buvo 
pradėta panašiu būdu kalbėti Sveika 
Marija. Sakoma, prie tos minties Ma- 
rijos garbintojus atvedęs paprotys 
puošti Marijos paveikslus rožių vaini- 
kėliais; mat, eilė pakalbėtų Sveika Ma- 
rija turėjo sudaryti brangesnį, negu 
rožių — dvasinį vainikėlį. Iš karto 
skaičius Sveika Marija nebuvo griežtai 
nustatytas ir parėjo nuo kalbėtojo no- 
ro. — Vėliau imta kalbėti 150 pagal 
psalmių skaičių. Sis būdas Marijai 
garbinti ypač ėmė plisti nuo XII amž. 
Padavimas užrašytas XV amžiuje 
(Alano ir Rupos) jungia tai su šv. Do- 
mininko vardu, kurs ir yra paprastai 
laikomas ražančiaus išradėju. Anot 
šito padavimo, Domininkas darbavęsis 
pietų Prancūzijoje albigensų (klaida- 
tikių) atvertimui. Bet jo pastangos 
ėjusios niekais. Tuomet jis kreipęsis į 
Mariją, ir jinai jam apsireiškusi ir iš- 
mokiusi ražančių kalbėti. Sventasis 
ėmęsis ražančių platinti ir taip atver- Šv. Domininkas. 
tęs 100.000 klaidatikių. Kadangi šis 
pasakojimas pirmą kartą užrašytas 200 metų su viršum po šv. Domininko 
mirties, tai jį visai tikru sunku laikyti. Viena betgi ištirta, kad ražančiaus 
dabartinis pavidalas ne šv. Domininko galutiniai nustatytas. Taip, Domi- 

ninko laikais dar nežinota mąstomųjų paslapčių; jos atsirado tik XV amž. 
ir tai didelis skaičius (50). Tik XVI amžiuje ražančius galutinai nusistojo 
ir, beveik jau nesikeisdamas, pasiekė mūsų laikus. Taigi, ražančius išdygo 
amžių prieblandoje, o išaugo tarp XII ir XVI amž. ir yra išmėgintas pa- 
maldumo vaisius. 


29. Mišparai, keturiasdešimtė, adoracija, 
palaiminimas Sv. Sakramentu 


Mišparai. Šventomis dienomis popietinėmis valandomis 
laikomi mišparai, arba vakarinės. Jie yra dalis kunigų poterių 
ir susideda iš 5 psalmių, himno, Marijos giesmės Magnificat — 
Laimina mano sielą Viešpatį — ir vienos antros maldos. Miš- 
parus kunigas laiko, apsivilkęs kamža, stula ir kapa. Iškilmių 
dienomis per mišparus esti išstatomas Šv. Sakramentas. Mišpa- 
rų psalmes ir himnus gieda lotyniškai choras arba vargoni- 
ninkas. 

Gavėnids šiokiomis dienomis mišparai laikomi prieš 12 va- 
landą, tuojau po mišių, o popiet kai kuriose bažnyčiose esti 
kompletai. Per kompletus giedama visuotinė išpažintis 
(Confiteor), 3 psalmės, himnai ir malda. Mišparų vardas iš 
vesperae perėjęs per lenkų nieszpory. 

Keturiasdešimtė. Daugelyje bažnyčių yra paprotys laikyti 
per keturiasdešimt valandų Šv. Sakramentą išstatytą žmonių 
garbinimui. Tą laiką taip išskirsto, kad per dvi dienas Šv. Sa- 
kramentas išstatytas po 13 valandų, o paskutinę dieną 14 va- 
landų. Tam parenka didesnes, dažniausiai bažnyčios globėjų, 
iškilmes. Tokios pamaldos vadinamos keturiasdešimte 
(nuo 40 valandų). 

Keturiasdešimėmis žmonės naudojasi, kad atsilygintų Jėzui 
Kristui už savo ir kitų apsileidimus ir įžeidimus. Kadangi tai — 
labai gražus darbas, Bažnyčia yra paskyrus keturiasdešimtės da- 
lyviams visuotinius atlaidus, jei tik atlieka išpažintį, priima ko- 
muniją ir pasimeldžia Popiežiaus intencija. 

Keturiasdešimtės pamaldos sumanytos XVI amž. Italijoje, 
Milano mieste. Jų karštas šalininkas ir vienas pirmiausiųjų 
platintojų buvo šv. Karolis Baromiejus. Pirmykštis keturiasde- 
šimtės tikslas, berods, buvo pagerbti Kristaus gulėjimą karste per 


— 95 — 


40 valandų, bet prie jo tuoj prisidėjo antras — atmaldavimo už 
nuodėmes, ir tai pritraukė žmones. 

Keturiasdešimtinės ypač tinka Užgavėnių tridieniui, nes tuo- 
met pagonišku senovės papročiu daugiausia rūstinamas V. Die- 
vas. Didesniuose miestuose tai seniai įvesta. Romoje keturias- 
dešimtės laikomos kitaip: ten Šv. Sakramentas išstatytas 40 va- 
landų be perstogės. 

Adoracija. Viena kita vyskupija įvedė paskutiniais laikais 
vieną sekmadienį per mėnesį kiekvienoje bažnyčioje Šv. Sakra- 
mento adoracijos valandą. Adoracijos dieną sumos laiku Šv. 
Sakramentas išstatomas monstrancijoje, o žmonės su kunigu 
garbina jį ypatingomis maldomis ir giedojimu. Pabaigoje lai- 
komos šv. mišios, Tokie adoracijos sekmadieniai yra Vylniaus 
vyskupijoje. 

Prie kai kurių vienuolynų yra nuolatinė dieną naktį trun- 
kanti adoracija Šv. Sakramento, uždaryto tabernakulyje. Tuo 
pačiu tikslu daugelyje šalių kuriasi Šv. Sakramento adoracijos 
brolijos. 

Palaiminimas Šv. Sakramentu. Kai esti pamaldos su 
išstatytu Šv. Sakramentu, jų pabaigoje žmonės yra laiminami Šv. 
Sakramentu. Kunigas, atgiedojęs Tantum ergo, ima Šv. 
Sakramentą ir žegnoja juo susirinkusius, kurie lenkia galvas ir 
tylumoje prašo Kristų ramybės ir malonių. Kai kur vakarais 
daromas toks palaiminimas ir atskirai nuo kitų pamaldų. 


30. Procesijos, maldingos kelionės, 
rekolekcijos, misijos 


Procesijos. Kai kuriomis metų dienomis, o vienur kitur ir 
kas sekmadienis, būna atliekamos tikybinės žmonių eisenos, ar- 
ba procesijos. Procesijos daromos iš bažnyčios į bažnyčią arba 
į koplyčią, į kryžių ir aplinkui bažnyčias iš oro ar viduje. 

Priešakyje procesijų visuomet nešamas kryžius, kaip mūsų 
išganymo simbolis ir drauge priminimas, kad kelias į dangų per 
kentėjimus eina. Šalia kryžiaus ir paskui jį nešama vėliavos, 
altorėliai, Kristaus kančios įrankiai ir kiti tikybiniai ženklai. 

Paskui eina žmonės, taip sustoję, kad priešakyje būtų vaikai, 
jaunimas, viduryje kunigai, o gale suaugusieji. Eidami visi gieda 
kurią litaniją arba tikybines giesmes, destis, kokia procesija. 

Iškilmingiausios procesijos, mūsų Bažnyčios liturgijoje įsa- 
kytos, yra šios: 

1. Įvesdinimo procesija vasario 2 dieną, daroma 
su žvakėmis prisiminti 
ir išreikšti, kad Kris- 
tus, mūsų šviesa, tą die- 
ną buvo atneštas baž- 
myčion. 

2. Verbų pro- 
cesija, sekmadienį 
prieš Velykas, daroma 
su verbomis arba pal- 
mėmis. Prisimename 
Kristaus iškilmingą Je- 
ruzalėn  įjojimą ir reiš- 
kiame savo džiaugsmą. 

3. Velykų, ar- 
ba rezurekcinė, 
procesija atliekama 
su Velykų pergalės žen- 
klais tris kartus aplink 
bažnyčią. Ja reiškiame 
džiaugsmą dėl Kristaus 
ir mūsų būsimojo atsi- 
kėlimo iš numirusių. 

4. Dievo Kūno 
procesija, atliekama 
labai iškilmingai per to 
paties vardo šventę. Per 
ją nešamas Šv. Sakramentas į keturis altorius, įrengtus įvairiose 
miestų bei miestelių vietose. Prie altorių giedama evangelijų 
pradžios. Dievo Kūno procesija reiškiame savo tikėjimą į Jėzų 
Kristų, duonos ir vyno pavidaluose pasislėpusį. 

5. Šv. Morkaus procesija balandžio 25 dieną, 
atliekama atgailos bei permaldavimo tikslais ir geram derliui 


Procesija. 

išprašyti. Ją įvedė apie 600 m. Grigalius Didysis Romoje, kur 
tuomet buvo baisus maras. Per tą procesiją giedama Visų Šven- 
tųjų litanija. 

6. Kryžiaus dienų procesija, tridienyje prieš 
Šeštines (Dangun žengimą). Ji daroma tais pat tikslais, kaip ir 
šv. Morkaus procesija. Jos sumanytojas šv. Mamertas (V amž.) 
iš Vienos (Vienne) Prancūzijoje. Šv. Mamertas tomis maldomis 
gynėsi nuo žemės drebėjimo ir nederliaus, 

Procesijų tad vienos vaizduoja mums tikybinius įvykius 
(Verbų ir Įvesdinimo), kitos reiškia mūsų tikėjimą į tam tikras 
tiesas (Velykų, Dievo Kūno), kitos bendrą prašymą, kad Die- 
vas saugotų nuo nelaimių (šv. Morkaus, kryžiaus dienų). Be 
to, kiekviena procesija atvaizduoja mūsų kelionę į dangų, nes 
neturime čia pastovaus miesto, tik būsimojo 
ieškome (šv. Povilas). 

Maldingos kelionės. Kartais tikybinę eiseną darome į toli- 
mesnes vietas, brangias mums atminimais ir garsias stebuklais. 
Tokios ilgesnės eisenos vadinamos maldiūgomis kelio- 
nėmis. Tos rūšies kelionės paprastai jungiamos su išpažiniimi 
ir komunija, o už jų atlikimą skiriami atlaidai. Mūsų šalyje 
žmonės daro maldingas keliones į Vilniaus Aušros Vartų Dievo 
Motiną, į Verkų kalvariją, į Šiluvą, Žemaičių Kalvariją, Kre- 
tingą ir t.t. 

Bet yra vietų, kurios traukia į save visų šalių katalikus. 
Tokios vietos — Jeruzalė su Kristaus kančios ir atsikėlimo at- 
minimais, Roma su šv. Petro ir Povilo karstais, o paskutiniais 
laikais Liurdas (Lourdes) Prancūzijoje, garsus Marijos apsireiš- 
kimais bei stebuklais, ir kai kurios kitos. 

Maldingos kelionės daromos įvairiais tikslais, bet dažniau- 
siai atsilyginti Dievui už nuodėmes ir išprašyti malonių. Ke- 
lionės vargai ir nepatogumai, išpažintis ir komunija, pakilę 
tikybiniai jausmai, skiriami atlaidai ir t.t. yra galinga priemonė 
atsilyginti Dievui ir pasitaisyti. Prityrimas bei gyvenimo faktai 
rodo, kad ir malonės veikiau gaunamos stebuklingose vietose: 
Dievas, kad ir visur yra, bet, taikydamasis prie žmogaus pri- 
gimties, ypač kai kuriose vietose mėgsta dosnus būti. 

Rekolskcijos.  Kasdieninis gyvenimas labai blaško žmogų, 
žemės rūpesčiai atitraukia nuo amžinųjų dalykų, pagundos 

gauna viršų, ir nuodėmė nejučiomis įsigyvena sieloje. Visa tai 
sudaro rimtą pavojų išganymui. Tam pavojui atremti kone 
visur dabar bent kartą per metus daromos ypatingos sielos rei- 
kalų dienos, rekolekcijomis vadinamos. Tam imama pa- 
prastai trys, o kartais ir daugiau, net iki 30 dienų. 

Rekolekcijos taip atliekamos: žmonės, kiek galėdami, atsi- 
traukia nuo kasdienių reikalų ir rūpesčių, vengia nereikalingo“ 
kalbėjimo, kaupiasi savyje. Laisvą laiką paveda tikybos tiesų ir 
savo pareigų bei gyvenimo apmąstymui. Tame darbe padeda 
jiems kunigai, sakydami atitinkamus pamokslus, patiekdami 
apmąstymui amžinųjų tiesų, žadindami daugiau melstis, primin- 
dami apleistas pareigas. Apsiskaitę su "savo sąžinė ir padarę 
reikalingų pasiryžimų, rekolekcijų dalyviai atlieka išpažintį ir 
ima komuniją. Po to, padėkoję Dievui už suteiktas malones, 
grįžta prie savo kasdieninių darbų. 

Rekolekcijos paprastai daromos ne“ visiems iš karto, bet 
grupėmis pagal amžių ių pašaukimą; morima šitaip geriau prisi- 
taikyti prie kiekvieno reikalų. 2 

Tačiau būna ir kitaip. Sielos reikalų dienos daromos kar- 
tais visai parapijai drauge. Tuo tikslu kviečiamas vienas kitas 
geresnis pamokslininkas ir jiems pavedama per kelias dienas 
sakyti pamokslai apie paskutiniuosius dalykus ir išganymo: - 
kelią. Tarp pamokinimų taisoma kasdien bendros maldos, o- 
gale palaiminimas Šv. Sakramentu. Pabaigoje statomas švento- 
riuje kryžius. Taip atliekamos sielos reikalų dienos vadinamos 
misijomis. Misijų dalyviai gauna visuotinius atlaidus. Tam: 
misionieriai turi ypatingų įgaliojimų. Šių misijų nereikia maišyti 
su misijomis netikėlių šalyse, nes anų tikslas ir veikimo būdas 
žymiai kitoki. 

Rekolekcijos bei misijos yra labai naudingos žmonių išga- 
nymui: jos jau ne vieną žmogų yra išvedusios iš nuodėmių 
klampynės ir ne vienoje parapijoje atgaivinusios tikybos dvasią. 

Katalikiškieji suvažiavimai. Katalikai sudaro vieną šeimyną 
dr turi daug bendrų reikalų aptarti ir apginti. Tuo tikslu pasku- 
tiniais laikais sumanyta daryti platesni katalikų suvažiavimai, 
Kartais suvažiuoja katalikai tik vienos tautos, kitą kartą visų 
tautų. Ypač garsūs ir gausūs būna eucharistiniai suvažiavimai, 
kongresai. 

Per katalikiškuosius suvažiavimus esti laikomos bendros 
pamaldos, procesijos, daromos įvairiais klausimais paskaitos, 
pasitarimai ir nutarimai, užmezgamos įvairios organizacijos 
ir tt. Visa tai atliekama su vyskupų žinia, neišleidžiant iš akių 
tiesos, kad Bažnyčios valdymas — vyskupų dalykas. 

Katalikiškųjų suvažiavimų, kongresų reikšmė labai didelė. 
Jie suartina įvairių vietų katalikus, kelia tikybinį susipratimą, 
priduoda . drąsos kovai už tikėjimą, didiną Bažnyčios įtaką, 
saugo jos laisvę ir tt. Dėl to jie yra visomis jėgomis palai- 
kytini ir skatinami. 2 

1920 metais ir lietuviai katalikai buvo padarę savo pirmąjį 
visuotinį susivažiavimą. 1934 m. Lietuva turėjo ir savo pirmąjį 
tautinį eucharistinį kongresą Kaune. 


III DALIS 


Liturginis laikas, arba bažnytiniai metai - 


31. Žinios apie bažnytinius metus ir šventes 


Kas yra bažnytiniai metai? Mūsų išganymo istorija turi eilę 
svarbių bei brangių įvykių, kaip sakysime, Išganytojo pažadė- 
jimas, gimimas, kančia, mirtis, prisikėlimas, Šv. Dvasios atėji- 
mas, Marijos gimimas, dangun ėmimas ir t.t. Tie įvykiai ir jųjų 
tiesos sudaro mūsų tikybos pagrindą ir jos branduolį. Dėl to 
reikalinga, kad mes juos nuolat atsimintume ir apie juos mąs- 
tytume. Kad mums tai lengviau būtų, Bažnyčia svarbiausiuo- 
sius įvykius įstatė į atskiras metų dienas ir sujungė su metų 
laikotarpiais. Tuo būdu kasmet Bažnyčios liturgijoje atsi- 
spindi svarbesni mūsų tikybos įvykiai ir tiesos, pradedart nuo 
Išganytojo pažadėjimo ir laukimo, baigiant Šv. Dvasios atėjimu 
ir jos darbais. Tas metinis laikas, per kurį Baž- 
nyčia vaizduoja liturgijoje arba pamaldose 
svarbesniuosius įvykiusiš išganymo istori- 
jos, vadinamas bažnytiniais metais. Bažnytiniai 
metai prasideda Adventu ir susideda iš švenčių. 

Šventės. Kai kuriuos mūsų išganymo įvykius Bažnyčia taip 
mini, kad jiems paskirtomis dienomis laiko iškilmingas pa- 
maldas ir draudžia sunkius darbus dirbti. Tokios dienos va- 
dinamos šventomis, šventėmis bažnytinėmis 
iškilmėmis, j 

Prieš didesnes šventes esti viena diena prisirengimo — 
vigilija. Vigilijomis kitados žmonės tik vakarais kartą 
valgydavo ir visą naktį melsdamies budėdavo; dabar budėjimas 

visai išnyko, o pasninkas tik viso penkiomis  vigilijomis liko 
privalomas ir tas pats pieninis. 

Kai kurių švenčių pamaldos trunka aštuonias dienas, to- 
kios šventės, sakoma, turi oktavą (lot, octava = aštunta 
diena). Taip, pavyzdžiui, su oktava yra Dievo Kūno šventė. 

Vienos šventės esti nuolat tą pačią mėnesio dieną, ir tos 
vadinamos nekilnojamomis, o kitos — kasmet keliamos į 
ikitą mėnesio dieną, jos yra kilnojamos. Nekilnojama 
šventė — Kalėdos, kilnojama — Velykos. 

Pirmiau buvo kur kas daugiau švenčių, paskutiniais laikais 
daug jų buvo panaikinta, o kitos nukeltos į sekmadienius. Baž- 
nyčia tai padarė dėl to, kad dabar darbininkams sunkiau užsi- 
dirbti kasdieninės duonos, ir fabrikų darbą sunku nutraukti. Tai 
išnykusios senovės šventės dabar vadinamos grynai bažnyti- 
nėmis šventėmis: mat, žmonės jų jau nebešvenčia. Tokia 
šventė yra antroji ir trečioji Velykų „diena. Prieš šventes ir 
pačių švenčių dienomis nebėra pasninko, net jeigu šventė pasi- 
taiko ir penktadienį. 


Bažnytinių metų dalys. Trys yra visų svarbiausiosios šven- 
tės metuose, būtent: Kalėdos, Velykos, Sekminės; jos mini 3 
pagrindinius atpirkimo įvykius: Kristaus gimimą, prisikėlimą ir 
Šv. Dvasios atėjimą. Atsižiūrint į tas tris šventes, Bažnyčios 
metai dalinami į tris laikotarpius, būtent: Kalėdų, Velykų ir 
Sekminių. Ž š r 
Kalėdų laikotarpis prasideda Adventu ir trunka 
iki senųjų Užgavėnių sekmadienio (antras sekmadienis prieš 
Gavėnią). Jis mini Kristaus laukimą ir Jo atėjimą. Kalėdų lai- 
kotarpyje Bažnyčia garbina Dievą už meilę, kad teikės atsiųsti 
savo Sūnų mūsų išganymui, taigi jis pavestas Dievui Tėvui. 
Velykų laikotarpis nuo senųjų Užgavėnių iki Dan- 
gun žengimo. Čia minima Kristaus kančia, mirtis, atsikėlimas 
ir garbingas dangun įžengimas. Jis pavestas Dievo Sūnaus 
garbei. Ž Ž 
Sekminių laikotarpis nuo Šeštinių iki Advento. 
Mini Šv. Dvasios atėjimą ir Jos darbus Bažnyčioje. Pavestas 
ypatingai Šv. Dvasios garbei. Kai kas Sekminių laikotarpį jun- 
gia į vieną su Velykų ir bažnytiniuose metuose skiria 2 dalis. 

Bažnytinių metų ir švenčių tikslas. Bažnytiniai metai ir 
juos sudarančios šventės turi tikslą teikti Dievui garbę, mo- 
kyti žmones tikėjimo, patiekti jiems doro gyvenimo pavyzdžių, 
suteikti reikalingo poilsio. Gaila tik, kad žmonės dažnai prasi- 
lenkia su švenčių tikslu ir, vietoj išganymo, savo pražūčiai 
vartoja. ž 

Sekmadienis. Viena dažniausiųjų švenčių Bažnyčios me- 
tuose yra sekmadienis. Jau Senajame Įstatyme Dievas įsakė 
švęsti septintą dieną. Žydai tą dieną vadino subata. Krikščio- 
nys subatos šventimą atmainė ir jos vieton įvedė sekmadienį. 
Mat, sekmadienį krikščionims įvyko svarbių dalykų, būtent: 
Kristus atsikėlė ir Šv. Dvasia nužengė. Be to, krikščionims 
svarbu buvo ir savo šventėmis pabrėžti, kad jų tikyba nėra ta 
pati žydų tikyba. Sekmadienį garbiname Šv. Trejybę, tai — 
Viešpaties diena, 

Pagrindinės švenčių pamaldos.  Šventomis dienomis bažny- 
čiose laikomos šios pamaldos: rytą anksti laikomos iškilmingos 
mišios — primarija, o kai kur — rytmetinės maldos. 
Jos yra kunigų poterių dalis, susidedanti iš kelių psalmių, lek- 
cijų ir maldos. Po primarijos giedamos. Marijos valandos ir 
ražančius. Apie 10 valandą laikoma votyva (tokios mišios) 
ir apie 12 valandą vyriausios mišios — suma. Popiet esti 
mišparai. Kur vienas kunigas, būna tik suma. Kiekvieną 
šventadienį klebonai per sumą sako pamokslą. - 


32. Kalėdų laikotarpis 


Adventas. Rojuje Dievas pažadėjo nusidėjusiems mūsų 
protėviams atsiųsti Išganytoją, bet ne tuoj pažadėjimą įvykdė. 
Dievas norėjo, kad žmonės suprastų Išganytojo reikalingumą, 
ir davė jiems laukti ilgus metus. Kiek to laiko išėjo laukiant, 
tiksliai nežinome. Senu apskaičiavimu, kurs nėra tikras, žmonės 
laukę 4 tūkstančius metų. Išganytojo ilgesys teisinguose žmo- 
nėse vis didėjo ir veržėsi į Dievą karšta širdies malda, kaip 
šit: Rasokite, dangūs, iš aukštybių, ir tegul 
debesys išlyja Teisųjį, tegul atsiveria žemė 
ir teišželdo Gelbėtoją (Iz. 45, 8). Šitam Išganytojo 

laukimui paminėti ir atvaizduoti Bažnyčia įvedė Adventą. Jis 
turi keturias savaites, atitinkamai keturiems tūkstančiams metų. 

Advento liturgija. Advente Bažnyčia kviečia prie atgailos: 
tikintieji turi taisyti kelią gimsiančiam Išganytojui: Tas balsas 
nuolat girdėti Advento liturgijoje (pamaldose). Mišių evange- 
lijos skelbia paskutinį Dievo teismą ir stato prieš akis atgailos 
paveikslą — Jono Krikštytojo gyvenimą ir pamokslus. Links- 
mybės himnai — Gloria ir Te Deum — tilsta, muzika mąžta, 
drabužiai fioletinės spalvos. Atgailos dvasiai palaikyti Bažnyčia 
pataria Advente vengti triukšmingų pasilinksminimų. Seniau 
+uo pačiu tikslu būdavo dar trečiadieniais ir penktadieniais 
pasninkas. 

Advento ypatybė mūsų šalyje yra dar mišios rarotos. 
Tos mišios laikomos, aušrai brėkštant, Marijos garbei, kuo 
norima išreikšti, kad Marija mūsų išganymo darbe buvo aušra, 
Šiose mišiose reiškiasi Išganytojo lūkesys, jos ir prasideda 
ilgesio šauksmu: Rasokite, dangūs, lotyniškai Rorate 
coeli... nuo ko jos ir savo vardą yra gavusios. Pen rarotas, 
be 6 paprastųjų žvakių, dega viduryje septinta gražesnė, ji vaiz- 
duoja Mariją, o visos septynios drauge primena septynšakį 
Senojo Įstatymo žibintą ir tuo būdu lyg patį Senąjį Įstatymą 
vaizduoja. Kur kitur, išskyrus Lenkiją, rarotos beveik nelai- 
komos. 

Kalėdos. Vyriausioji šio laikotarpio šventė — Kalėdos, arba 
Kristaus Gimimas. Jos esti nuolat gruodžio 25 dieną. 

Kalėdų išvakarės diena vadinama vigilija, kūčiomis, pavesta 
Adomo ir Ievos atminimui. Tuo sugretinimu Bažnyčia reiškia 
tiesą, kad kaip per vieną žmogų Adomą atėjo nuodėmė ir mirtis 
pasaulin, taip per Kristų išganymas ir gyvybė. 

Kalėdos — linksma šventė, Pamaldų spalva balta, giedama 
Gloria, Te Deum, muzika ir varpai atsiliepia pilnu balsu. 

Pirmą Kalėdų dieną kiekvienas kunigas laiko trejas mišias. 
Tai — senų laikų paprotys, kai kunigai didesnėmis šventėmis 
laikydavo po keletą mišių. Kitomis dienomis Bažnyčia tą pa- 
protį panaikino. O Kalėdoms paliko trejopam Kristaus gimimui 
paminėti. Per pirmąsias mišias minime Kristaus kaip žmogaus 
igimimą Betliejuje. Tų mišių evangelija pasakoja, kaip angelai 
praneša piemenėliams linksmą naujieną ir gieda: Gloria in 

Betliejus. 


excelsis. Dėl to šios mišios vadinamos angelų mišio- 
mis. Antrosios mišios mini Kristaus gimimą ir apsigyvenimą. 
žmonių siclose. | Jų evangelija pasakoja, kaip piemenėliai pagar-- 

bino Jėzų, nuo ko jos vadinamos piemenėlių mišiomis. 
Trečiosios mišios skiriamos pagarbinti amžinajam Dievo Žodžio 
gimimui iš Dievo Tėvo. Jų evangelija tai pasakoja žodžiais: 

-Pradžioje buvo Žodis. Tas Žodis buvo pas 
Dievą, ir Žodis buvo Dievas. Tos mišios vadina- 
mos karalių mišiomis. 


Kalėdų papročiai. Su Kalėdomis iš senų laikų susiję kai 
kurie tikybinio atspalvio šeimyniniai papročiai. 

Kalėdų vigilijoje taisoma šeimynose iškilminga vakarienė — 
kūčios (kūčia). Ji valgoma sutemus, prie stalo nutiesto 
šienu (dėl Kristaus gimimo ant šieno), o pradedama paplo- 
tėlėmis, arba Dievo pyragais, kalėdaičiais. Kalėdai- 
čiai bažnyčioje laiminami ir kunigo klebono siunčiami visiems 
parapijiečiams. Ši vakarienė su palaimintais kalėdaičiais pri- 
mena mums pirmuosius amžius. Karštos pirmųjų krikščionių 
meilės laikais gimė jų tarpe paprotys — rinktis vakarais drau- 
gėn ir iš turtingesniųjų suneštų dovanų daryti bendras puotas, 
agapomis (meilės puotomis) pavadintas. Tais laikais buvo 
taip pat paprotys, kad kunigai vienybės ir meilės ženklan siųs- 
davo nesantiems bažnyčioje pašventintos duonos. 

Tų papročių šviesoje ir dvasioje ir mūsų kūčios turi būti 
meilės ir vienybės puota, agapa; per jas turime kits kitam kal- 
tybes ir įžeidimus atleisti ir iš širdies dovanoti, 

Daugelyje šeimynų taisoma dar per Kalėdas eglutė, 
Kristausmedelis. Eglutė apsagstoma vaisiais, saldainiais, 
papuošalais, žvakelėmis; po ja dedama vaikams ir namiškiams 
dovanų. Vakare uždegama žvakelės, o vaikai sustoję aplinkui 
gieda: Sveikas, Jėzau gimusis! ir gauna dovanų nuo 
eglutės. Ž 

Eglutė vaizduoja vaikams aną rojaus uždraustąjį medį, dėl 
Kurio vaisiaus nuskynimo kilo nelaimės, dabar gausiai atitai- 
sytos Kristaus gimimu. ; 

Kristaus gimimui atvaizduoti bažnyčiose įrengiamas „Bet- 
liejus“. Mažučiame trobesyje, panašiam į kūtelę, lovelyje ant 
šieno guldomas vaikelis Jėzus. Aplinkui talpinamos statulėlės 
Marijos, Juozapo, piemenėlių, karalių, na, ir jautis su asilėliu. 
Kartais Kristui esti lopšelis, kurį supa ateidami maži vaikeliai. 

Betliejus taisomas nuo XIII amž.; pirmas Betliejų įrengė šv. 
Pranciškus Asyžietis. 


Kalėdų oktava. Antra Kalėdų diena pavesta šv. Steponui. 
Steponas buvo apaštalų laikais diakonu, gynė ir platino Kristaus 
mokslą ir dėl to buvo žydų akmenimis užmuštas. Jis — pirmasis 
krikščionių kankinys, ir jo dieną Bažnyčia paskyrė tuoj po 

. Kristaus gimimo. 

Antrąją Kalėdų dieną kai kur bažnyčiose šventinamos avi- š 
žos. Kitados tą dieną šeimininkai atleisdavo tarnus, o šie, gavę 
algą avižomis, nešdavo bažnyčion šventinti. 

Trečioji Kalėdų diena pašvęsta šv. Jonui apaštalui, myli- 
miausiajam Kristaus mokiniui, o ketvirtoji — nekaltiems vaike- 
liams, Erodo išžudytiems aplink Betliejų. 

Šv. Jono dieną kai kuriose bažnyčiose šventina ir duoda 
žmonėms gerti vyną. Šio papročio pradžia remiasi padavimu, 
kad šv. Jonas Kristaus tikybos tikrumui įrodyti išgėręs: prieš 
pagonis Jėzaus vardan taurę užnuodyto vyno, ir tas Jais nepa- 
kenkęs. 


Nauji Metai. Visuotiniu krikščionių tautų papročiu, gruo- 
džio 31 dieną baigiami seni kalendoriniai metai, o sausio 1 die- 
ną pradedami nauji. Dievui padėkoti už suteiktas metuose 
malones Bažnyčia išvakarėse taiso iškilmingus mišparus su 
pamokslų ir gieda Te Deum su atitinkama padėkos malda. 

Naujųjų Metų diena Bažnyčios liturgijoje pavesta Kristaus 
apipiaustymui paminėti. Tą dieną, vadinasi, aštuntą po gimimo, 
Išganytojas gavo savo vardą Jėzus. Jėzus — labai brangus 
krikščionims vardas, kurį jie mini tik su didžiausia pagarba. 
Kitados buvo atskira Jėzaus Vardo šventė, likusi dabar vien 
kaip bažnytinė (sekmadienį tarp Naujųjų Metų ir Trijų Karalių). 

Trys Karaliai. Sausio 6 dieną yra iškilmė paminėti ir pa- 
garbinti trims žymiems atsitikimams iš Kristaus gyvenimo. 
Vienas tų atsitikimų toks: Kristui gimus, trys Rytų šalies iš- 
minčiai, savo padermių vyresnieji, pamatę danguje nepaprastą 
žvaigždę, sprendė Žydų žemėje gimus žadėtą karalių ir atėjo 
jo pagarbinti.. Radę Išganytoją, sudėjo jam dovanų — aukso, 
smilkalo, miros. Kitas atsitikimas — Kristaus krikštas Tordane, 
o trečias — pirmasis stebuklas Galiliejos Kanoje. 

Tie trys atsitikimai turi tai bendra, kad juose Jėzus Kristus 
apsireiškia žmonėms kaip Dievas. Pirmame atsitikime pagonių 
atstovams, antrame — žydams, nes visiems girdimai balsas iš 
dangaus sakė: Tai — mano mylimasis sūnus, o trečiame — ypa- 
tingu būdu, per stebuklą, mokiniams. Todėl Bažnyčios liturgi- 
joje šita šventė vadinama Epifanija, arba Apsireiškimas. Mūsų 
šalis, nusižiūrėjus į pirmąjį tų įvykių, visą šventę vadina — 
Trys Karaliai. 

Trijų Karalių vigilijoje šventinama kreida ir ja rašomos bu- 
tų duryse pirmosios raidės trijų karalių, būtent: C+ M+B+, 

nes pagal padavimą, tiesa, netikrą, jie vadinęsi Kasperas, Mel- 
chioras ir Baltazaras. Rašydami duryse karalių vardus, pave- 
dame savo namus jų, globai. 

Per pačią šventę prieš sumą šventinamas auksas, smilkalas 
ir mira; tuo daromas karalių dovanų atminimas. Šių dalykų 
reikšmė tokia: auksas reiškia Kristų esant karalių (duoklė), 
smilkalas — Dievą (auka), mira — žmogų, kadangi mira seno- 
vėje buvo vartojama lavonams balzamuoti. 

Rytų Bažnyčia ir unitai per Tris Karalius šventina upę, 
prisimindami Kristaus krikštą. Senovėje Rytuose tą dieną buvo 
krikštijami katechumenai. 

Kalėdojimas. Po Kalėdų mūsų šalyje klebonai pradeda lan- 
kyti parapijiečius. Lankymosi tikslas — pažinti savo ganomuo- 
sius, jų tikėjimo žinojimą ir gyvenimą. Prie tos progos kunigas 
klausia poterių, surašo parapijiečius, išdalina velykinei išpažin- 
čiai korteles, o žmonės duoda kunigui ir jo tarnams  pragy- 
venimui dovanų. Toks lankymas lietuvių vadinamas kalė- 
dojimu. 


33. Velykų laikotarpis: priešgavėnis 
ir Gavėnia 
Priešgavėnis. Prie Velykų rengiamės 40 dienų pasninku, 
vadinamu Gavėnia. Tačiau Velykų laikotarpis prasideda ne 
nuo Gavėnios, o 2!/5 savaitėm anksčiau, vadinamuoju Senųjų 


Užgavėnių sekmadieniu. Jau nuo šio sekmadienio nyksta iš 
pamaldų linksmybės spalvos ir ženklai, o pamaldos laikomos 

gavenine nuotaika. Šitą 21/> savaičių laiką pavadinsime prie š- 
gavėniu. Jis atsirado šitaip: 

Senovėje 40 dienų pasninką nevienodai krikščionys pas- 
ninkaudavo. Vieni pasninkaudavo visas dienas iš eilės, išskir- 
dami tik sekmadienius, kiti be sekmadienių išskirdavo dar ket- 
virtadienius, o kiti ir šeštadienius. Todėl, kad susidarytų 40 
dienų pasninkas, vieni turėdavo jį pradėti už 46 dienų (6 sek- 
madieniai), kiti net už 60 su viršum dienų, arba, kaip sakydavo, 
septintoje dešimtyje prieš Velykas ir tt: Popiežius 
Grigalius Didysis tuos papročius suvienodino, įsakydamas vi- 
siems pradėti už 46 dienų prieš Velykas, bet liturgijoje, kaip 
anų senovės papročių atminimas, liko priešgavėninis. 

Gavėnia įvesta Kristaus 40 dienų pasninkui atminti. Jėzus 
tą pasninką atliko, ruošdamasis prie viešojo darbavimosi žy- 
duose, o mes pašninkaujame, kad atsilygintume Dievui už nuo- 
dėmes, sustiprintume savo dvasią ir prisirengtume prie Velykų. 
Kristaus prisikėlimas turi būti ir mūsų prisikėlimas per atgailą 
iš nuodėmių į nekaltybės gyvenimą. 

Kadangi Gavėnia — atgailos laikas, jos pamaldos rimtos, 
graudingos. Linksmybės dalykai bei ženklai apleidžiami: ne- 
girdėti Gloria, Te Deum, aleliuja; evangelijos ir lekcijos kalba 
apie atgailos ir pasitaisymo reikalingumą; giedojimų gaida 
graudi, nutęsiama; vargonais grojama tik tiek, kiek reikia gie- 
dojimui padėti; drabužiai fioletiniai, altoriai be skaisčių pagra- 
žinimų. Žodžiu, visa liturgija ir išvaizda sakyte sako: Sustok, 
žmogeli, pagalvok, mesk nuodėmę, grįžk į Dievą. Ir juo arčiau 
Velykos, juo aiškiau ir ryškiau tas balsas girdėti. 

Gavėnią pradedame Pelenų trečiadienį. Tą dieną 
kunigas šventina iš pernykščių verbų pelenus ir barsto jais 
žmonėms galvas. Barstydamaas sako: Atmink, žmoge li š. 
kad dulkė esi ir dulkeė pavirsi. 

Ta Bažnyčios apeiga ir žodžiai stato mus prieš mirtį bei 
žemės dalykų. nykumą ir yra geras įvedimas į atgailos laiką. 
Nes kas gi, atsimindamas amžinumą, norės pasilikti nuodėmėje 
it kas gainiosis žemės gėrybių, jausdamas, kad jos virs 
dulkėmis? 

Paskutinės dvi Gavėnios savaitės pavedamos ypatingam 
Kristaus kančios apmastymui — tai Kristaus kančios 


savaitės. Per tą laiką kryžiai ir paveikslai aptiesti šydu, 
kurs esti pradžioje mėlynas, Didįjį ketvirtadienį baltas, o Didįjį 
penktadienį juodas. Tuo apdengimu reiškiamas nuliūdimas ir 
skausmas dėl Išganytojo kentėjimų, o drauge keliamas aikštėn 
Kančios sekmadienio (V gav. sekm.) evangelijos pasakojimas, 
kaip Jėzus pasislėpė nuo puolančių jį žydų. - Kryžių dengimas 
senovėje atsirado šitaip: kryžiai dar neturėjo Kristaus kančios 
ir buvo išdabinti mozaikomis ir brangiais akmenėliais. Kančios 
ir atgailos dienomis reikėjo tą žibėjmą pridengti. 

Paskutinis Gavėnios sekmadienis mini Jėzaus garbingą Je- 
ruzalėn įjojimą. Bažnyčiose šventinamos verbų ir kitų medžių 
šakelės ir su jomis daroma iškilminga procesija Kristaus Jeru- 
zalėn jojimui atvaizduoti. Grįždama procesija sustoja prieš baž- 
nyčios duris, kurios tuomet būna uždarytos. Kunigas, pagiedo- 
jęs kas giedotina, ima kryžių ir triskart stuksi į duris, durys 
atsiveria — ir procesija sueina bažnyčion. Tos apeigos prasmė 
tokia: į dangų galima įeiti tik per Kryžių ir Kristaus nuopelnus. 
Per mišias esti iškilmingos pasijos, arba Jėzaus kančios apra- 
šymo, giedojimas. Didesnėse bačnyčiose pasiją gieda trys kuni- 
gai, kurių vienas gieda evangelisto žodžius, antras — Jėzaus, o 
trečias — mokinių ir kitų asmenų. Minios balsus atlieka choras. 
Nuo verbų šventinimo visas sekmadienis gavo vardą — Verbų 
sekmadienis. Juo prasideda Didžioji savaitė, kuri 
yra paskutinė prieš Velykas. 


Graudūs verksmai. (Gavėnios sekmadieniais daugelyje 
mūsų šalies vietų popiet giedami graudūs verksmai. Graudūs 
verksmai — eilė giesmių, jautriu turiniu ir gaida, apie Išgany- 
tojo ir Jo motinos kentėjimus. Tarp giesmių yra apmąstymui 
skaitymai iš Kristaus kančios. Visos giesmės suskirstytos į 
tris dalis. 

* Graudūs verksmai giedami išstačius Šv. Sakramentą, arba 
bent baigiami Šv. Sakramento palaiminimu. : 

Iš Gavėnios giesmių dažniausiai mūsų šalyje yra giedamos 
šios Jėzau Kristau maloniausias!..  Atmink, 
krikščioni... ir Kursai kentėjai už mųs kal-“ 
tUS. 


[ 

34. Velykų laikotarpis: Šventasis tridienis 


Yrys paskutinės Didžiosios savaitės ir Gavėnios dienos 
priimta vadinti Šventuoju tridieniu. Tomis dienomis. 
atliekama daug gražių ir reikšmingų apeigų. 


Tamsiosios rytmetinės. Senovėje kasdien anksti rytais. 
kunigai ir vienuoliai giedodavo bažnyčiose rytmetines maldas 
(jutrinės). Ilgainiui šios maldos patogumo dėlei buvo nukeltos 
į išvakares, vadinasi, kad rytą nereikėtų anksti kelti, atlikdavo 
išvakarėje. Vėliau ir tai nustota daryti, paliekant kiekvienam 
kunigų atskirai kalbėti. 

Kaip tų senųjų papročių atbalsis ir liekana yra tamsiosios 
tytmetinės. Jos dabar atliekamos didesnėse bažnyčiose, kur 
daug kunigų, ir išvakarėse trijų paskutiniųjų Gavėnios dienų. 

Altoriuje degamos 6 žvakės, o prieš altorių ant tam tikro 
trikampio — 15. Po kiekvienos atgiedotos psalmės gesinama 
viena žvakė, pirmiau ant trikampio, o paskui altoriuje. Palie- 
kama tik vidurinė trikampio žvakė, bet prie galo ir ji slepiama 
už altoriaus, o baigiant pamaldas vėl statoma 2:1: trikampio ir 
gesinama. Tuomet kunigai knygomis kelia triukšmą bažnyčioje. 

Kitados toks žvakių gesinimas turėjęs paprastą priežastį, 
būtent, dienai auštant, šviesa dariusis nereikalinga ir buvusi 
pamažu mažinama, bet šiandien daroma tai simboline prasme. 
Trikampio žvakės reiškia Kristų su mokiniais ir pamaldžiomis 
moterimis. Žvakių gesinimas vaizduoja mokinių bėgimą nuo 
Kristaus po sugavimo. Paskutinės žvakės užgesinimas — Kris- 
taus mirtį, o knygų triukšmas — gamtos sąmyšį per Išgany- 
tojo mirtį. 

Tamsiose rytmetinėse giedamos iki ašarų graudžios Jere- 
mijo raudos. Jose pranašas lieja širdies skausmą dėl Jeru- 
zalės išgriovimo ir žydų vargų, patekus jiems į Babilono ne- 
laisvę. Dabar tos raudos vartojamos kita prasme: jomis aprau- 
damos sielos nelaimės dėl nuodėmių. Todėl kiekviena rauda 
baigiama šauksmu; Jeruzale, Jeruzale, grįžk į Vieš> 
patį savo Dievą. 

Didysis ketvirtadienis turi priminti mums Šv. Sakramento 
įstatymą ir pirmųjų mišių laikymą, taip pat Kristaus maldą 

Alyvų sode ir sugavimą. Pamaldos laikomos balta spalva ir 
yra linksmo pobūdžio dėl Šv. Sakramento įstatymo. 

a) Mišios tą dieną kiekvienoje bažnyčioje būna laiko- 
mos tik vienerios. Kiti esantieji kunigai ima vien komuniją, 
kadangi ir Kristus, laikydamas per paskutinę vakarienę mišias, 
laikė pats vienas, o apaštalai ėmė iš Jo rankų komuniją. 

Per mišias kunigas konsekruoja tris ostijas, kurių vieną 
priima per mišias, o kitas dvi deda į taurę. Jų viena bus Di- 
džiojo penktadienio komunijai, o kita — išstatymui karste. 

Didįjį ketvirtadienį, giedant Gloria, skambinama varpais ir 
varpeliais, ir po to iki Didžiojo šeštadienio varpų nevartojama. 
Tai nuliūdimo ženklas dėl Kristaus kančios. 

b) Išstatymo altorius. Šv. Sakramentas po mišių 
ne paliekamas didžiajame altoriuje, bet nešamas į kitą ir ten 
paliekamas žmonėms garbinti. Ta proga žmonės naudojasi ir 
dėkoja Išganytojui už pasilikimą Šv. Sakramente ir už išken- 
tėtus paniekinimus. Kai kur šį altorių žmonės neteisingai vadina 
kalėjimu, aiškindami, kad Šv. Sakramento laikymas tame alto- 
riuje reiškiąs Kristaus buvimą rūsyje pirmą naktį po sugavimo. 
Bažnyčia tą altorių vadina išstatymo altoriumi ir draudžia var- 
toti jo įtaisyme tamsias spalvas, kurios primintų kalėjimą ar rūsį. 

c) Altorių nudengimas. Sugrįžęs nuo išstatymo 
altoriaus, kunigas nurėdo bažnyčios altorius, nuimdamas drobes, 
žvakes, pagražinimus, ir mazgoja altoriaus mensą. Tuo laiku 
kalba 21 psalmę, kuri aprašo Išganytojo kančią. Altoriaus nu- 
dengimas primena Kristaus nurengimą per kančią. 

d) Kojų mazgojimas. Katedrose pamaldų gale esti 
kojų mazgojimas. Tai atlieka pats vyskupas, o Romoje popie- 
žius. Kojos mazgojamos 12 senelių, kurie atstoja apaštalus. Po 
numazgojimo vyskupas dar kiekvienam seneliui bučiuoja kojon. 
Tai — gražus nuolankumo ir krikščioniško patarnavimo pa- 
vyzdys. Ė 

Be to, katedrų bažnyčiose Didįjį ketvirtadienį šventinami 
aliejai (žr. 25, 5). 

Didysis penktadienis — Kristaus mirties ir palaidojimo 
diena. Apeigos pilnos skausmo ir nuliūdimo. 

Pamaldas pradėdamas, kunigas gulasi kryžium prieš 
altorių ir mąsto valandikę apie Išganytojo kančią. 


= 


Altoriuje nėra jokių pagražinimų, žvakės nedega, visa tai 
skausmo ir nuliūdimo ženklai. Kad būtų galima geriau suprasti 
dienos paslaptis, skaitomos Išganytojo kanči os apra Šy- 
mas (pasija). 

Kristus, mirdamas ant kryžiaus, prašė Tėvą melstis už savo 
priešininkus. Bažnyčia, tai atsimindama, atlieka eilę maldų, 
kur prašo už save, savo atstovus ganytojus, už tikinčiuosius ir 
netikėlius, už žydus, žodžiu, užs visus žmones, kad vienus jų 
tiesoje sutvirtintų, kitus prie jos pažinimo atvestų. Tos maldos 
pradedamos Oremus, Flectamus genua (klaupkimės) 
ir Levate (kelkitės). 

Po maldų eina kryžiaus adoracija. Kunigas ima 
nuo altoriaus kryžių, juodu šydu apdengtą, stoja altoriaus kai- 
Tėje, atidengia pirmiau viršų, paskui dešinę pusę, o galop visą 
kryžių ir kiekvieną kartą gieda: Ecce lignum — Štai 
kryžiaus medis, ant kurio pasaulio Išgany- 
tojas kybojo; susirinkusieji klaupiasi ir, lenkdami kry- 
žiui galvas, atsako: V enite, adoremus — Eikime, nu- 
silenkime. Dabar kunigas neša kryžių bažnyčios vidurin, 
deda ant kilimo, aunasi kojas ir basas eina kryžiaus -bučiuoti. 
Artindamasis į kryžių, triskart klaupiasi, lenkdamas galvą. Pa- 
"bučiavęs kryžių, vėl kartą klaupia ir grįžta savo sėdynėn, o tuo 
tarpu žmonės panašiu būdu artinasi kryžiaus bučiuoti. Ta 
apeiga vadinama kryžiaus adoracija, ja reiškiamas Kris- 
tui dėkingumas už kentėjimus ir mirtį. Kryžiaus dengimas dali- 
mis vaizduoja, kad Nukryžiuotąjį tautos įtikėjo tik pamažu. 
Kojų nusiavimas reiškia nuolankumą ir pagarbą. Rytų šalyse 
šventon vieton neinama su batais. 

Per kryžiaus adoraciją žmonių nedėkingumui priminti gie- 
+ dami ar kalbami Kristaus skundo priekaištai nedėkingiems žy- 
dams, kurie prasideda žodžiais: Mano tauta, ką aš tau 
padariau... 

Pasibaigus kryžiaus adoracijai, kunigas stato kryžių ant al- 
toriaus ir pradeda laikyti ypatingas tos dienos mišias, vadinamas 
pirmiau pašventintų dovanų mišiomis. 

Kunigas eina į išstatymo altorių, ima taurę su ostijomis ir 
grįžta prie didžiojo altoriaus. Čia ima vyno ir vandens į taurę, 


Liturgika, 8 

smilko altorių, plauja rankas, gieda Pater noster, kelia 
viena ranka konsekruotą ostiją į viršų, laužo ją kaip paprastai 
į tris dalis ir ima komuniją. Tuo šios dienos mišios ir baigiasi. 
Jų tikromis mišiomis, tikra auka vadinti negalima, kadangi nėra 
pagrindinio mišių veiksmo — konsekravimo. Todėl tas mišias 
žymime ypatingu vardu — pirmiau pašventintų dovanų mišio- 
mis, o tai dėl to, kad ostija, kurią kunigas ima per komuniją, 
yra išvakarėse konsekruota. 4 

Tikrųjų mišių tą dieną nelaikoma, nes Bažnyčia randa esant 
netinkama kartoti nekruvinu būdu auką, kuri tą dieną buvo 
atlikta kruvinu būdu ant kryžiaus. Tik popiežius, kaip Kristaus 
vietininkas žemėje, laiko Didįjį penktadienį mišias. 

Po komunijos kunigas įdeda likusiąją ostiją į monstranciją, 
apdengia baltu šydu ir, atkalbėjęs mišparus, neša į šone pri- 
rengtą altorių, vadinamą karst4. Šis altorius taip vadinamas 
dėl to, kad turi vaizduoti Kristaus karstą. Tuo tikslu jam duo- 
dama uolos karsto pavidalas. Karsto altorius taisomas labai 
turtingai ir gausiai nušviečiamas. Kur yra daugiau bažnyčių, 
žmonės eina karstų lankyti ir taip Jėzui padėkoti. 

Didysis šeštadienis yra atminimas to, kad Išganytojo kūnas 
gulėjo karste, o siela niužengė į pragarus. Kadangi netolimas: 
Kristaus prisikėlimas, Bažnyčia jau įterpia į liturgiją džiaugsmo: 
ženklų. 

Ugniės šventinimas. Šeštadienio apeigos pradedamos ugnies: 
šventinimu. Šventoriuje kuriama ugnis, išskeliant ją titnagu. 
Seniau manė žmonės, kad išskelta ugnis yra iš titnago (ne iš 
plieno), ir matė tame gražų simbolį Kristui, kurs, būdamas mūsų: 
Bažnyčios kertinis akmuo, yra žmonėms šviesa. Kunigas pa- 
šventinimą atlieka tinkamomis maldomis ir vandens pašlakstymu.. 

Paėmę pašventintos ugnies, visi grįžta procesija bažnyčion: 
Kunigas neša trišakį žibintą su žvakėmis. Įėjęs vidun, dega: 
vieną žvakę, rodo šviesą žmonėms ir klaupdamas gieda: Štai 
Kristaus šwyiesa. Žmonės atsako su padėka: Ačiū 
Dievui. Taip daro kunigas antru ir trečiu kartu bažnyčios 
viduje ir prie didžiojo altoriaus. Kristaus šviesa vadiname Jo: 
mokslą, evangeliją. 

Velykų žvakė. Prie altoriaus sugrįžus, šventinama didelė: 
vaškinė žvakė — Velykų žvakė, arba“ paschalas. Ji vaizduoja. 

Kristų, atsikėlusį iš numirusių. Viduryje žvakė tufi kryžmai 
penkis įgręžimus Kristaus žaizdoms priminti. Į juos šventinant 
dedami smilkalo grūdeliai, paslėpti vaško būkeliuose (skujose), 
kas primena Kristaus kūno įtepimą kvepalais per laidotuves, 
Velykų žvakę šventinant, giedamas labai gražus himnas: Exul- 
tet jam... kur garbinamas Kristaus atsikėlimas ir To atlikto 
atpirkimo gausumas. Pašventintas paschalas statomas prie alto- 
riaus ir laikomas ten iki Šeštinių. 

Vandens šventininias. Pirmaisiais amžiais buvo paprotys 
krikštyti Didįjį šeštadienį katechumenus. To liekana yra krikšto 
vandens arba šaltinio šventinimas. Prie šventinimo skaitoma 
12 pranašavimų, tūžinčių ryšio su krikštu, o gale giedama Visų 
Šventųjų litanija. 

Tuojau po litanijos — šv. mišios. 

Mišios laikomos baltais džiaugsmo drabužiais. Per mišias 
giedama Gloria, po lekcijos triskart aleliuja (garbinkite-Dievą) 
irpo Ite, missa est dukartaleliuja. Nuo Glorija skam- 
bina varpai. Didžiojo šeštadienio mišparai turi tik vieną psalmę 
ir Magnificat, jie esti drauge su mišiomis; 


35. Velykų laikotarpis: Velykos ir Šeštinės 


Rezurekcija. Velykų apeigos prasideda rezurekcija, arba 
atsikėlimu.  Rezurekcija daroma ankstį rytą „sekmadienį, o kai 
kur šeštadienio vakarą. 

Kunigas, baltais drabužiais apsitaisęs, eina prie karsto, čia 
atsiklaupęs gieda gražią antifoną: Gloria tibi, sancta 
Trinitas... Garbė tau, Švenčiausioji Trejy- 
be..., keletą psalmių ir maldą. Šlaksto karstą vandeniu ir 
ima iš ten atsikėlimo simbolius: Velykų žvakę, kuri vaiz- 
duoja Kristų mokytoją ar šviesą, kryžių, stula perrištą, 
kas ženklina Kristų kaip vyriausią kunigą aukotoją, Išga- 
nytojo statulą su vėliavuke, kaip Kristų karalių, 
mirties ir nuodėmės nugalėtoją. Tuos ženklus duoda tarnau-“ 
tojams nešti, o pats ima į rankas monstranciją 'su Šv. Sakra- 
mentu ir pradeda iškilmingą procesiją aplink bažnyčią. Pro- 
cesija laimėjimo ženklan triskart suka aplinkui, giedodama 

Velykų giesmę: Linksma diena mums prašvito. 
; Kai procesija sugrįžta prie altoriaus, kunigas ima Velykų 

kryžių su stula ir, keldamas aukštyn, gieda triskart: Surre- 
xit Dominus — Atsikėlė Viešpats, tuo žmonėms 
pabrėždamas atliekamą paslaptį. Po to! giedamos rytmetinės su 
Te Deum gale ir teikiamas palaiminimas Švenčiausiu Sakra- 
mentu. 


Prisikėlimas. 


Velykos — linksma ir iškilminga šventė. Kristaus atsikė- 
limas — mūsų atpirkimo pabaiga, Jėzaus Dievystės tvirčiau- 
siasis įrodymas, mūsų prisikėlimo laidas. Aišku, kad tokį svar- 

“bų ir reikšmingą įvykį krikščionys galėjo tik džiaugsmingai 
minėti. Tuo tikslu bažnyčios ir altoriai kuo puikiausiai puo- 
šiami, nuolat kartojama aleliuja, visur linksmybė reiškiama. 

Velykos — kilnojama šventė, skiriama pirman sekmadie- 
nin po mėnesio pilnaties, kuri esti pavasarį, susilyginus die- 
nai su nakčia: Pagal Velykas nustatoma ir visos kitos kilnoja- 
mos šventės, 

Velykų simbolinis ženklas ir būtinas valgis — kiaušinis. Kiaušinis ge- 
rai tinka bundančiai gyvybei vaizduoti: jis pažiūrėti negyvas, su kietu kevalu, 
e dėlto turi savyje paslėptą gyvybę, kuri, susidarius patogioms sąlygoms, pra- 
muša kevalą ir išeina aikštėn. Kiaušinis greta kitų velykinių valgių šventi- 
mamas; juo dalindamies, pažįstami reiškia kits kitam nuoširdžius linkėjimus. 

Turtingesnieji žmonės ruošia Velykoms ypatingą stalą“su valgiais—tai 
Velykų stalas. 


2 


Kristaus dangun žengimas. 


Povelykis. Laikas nuo Velykų iki Šeštinių vadinamas pove- 
lykiu. Jis trunka 40 dienų, kadangi tiek laiko prisikėlęs Išga- 
nytojas gyveno žemėje. Povelykio evangelijos pasakoja apie 
Kristaus pasirodymus mokiniams ir: pasikalbėjimus su jais. 
„Pirmasis povelykio sekmadienis vadinamas Atvelykiu, arba 
Velykėlėmis, o Bažnyčios kalboje — Baltųjų (suprask 
"drabužių) sekmadieniu: mat, senovėje pakrikštytus Bidįjį šeš- 
tadienį katechumenus apvilkdavo nekaltybės ženklan baltais 
rūbais ir leisdavo juos nešioti iki šio sekmadienio, Atvelykyje 
nuo baltų rūbų grįždavo vėl prie kasdienių. 5 

“ 

Šeštinės. Kristaus dangun žengimo šventė vadinama pas 

mus Šeštinėmis, kadangi esti šeštoje savaitėje po Vely- 
“ kų. Per Šeštines daroma procesija, o po jos kunigas ima vely- 
kinį kryžių su stula, klaupiasi ant altoriaus laiptų ir gieda, tris- 
kart kartodamas Kristaus žodžius: Ascendo ad patrem 
meum — Žengiu į savo tėvą ir jūsų tėvą, į 
savo Dievą ir jūsų Dievą. 

Šeštinių evangelija pasakoja, kaip:/Kristus, laimindamas 
apaštalus, įžengė į dangų; tad tuoj po jos gesinama Velykų 
žvakė, kaip atsikėlusio Kristaus simbolis, o po mišių nukeliami, 
nuo altoriaus ir kiti Velykų ženklai. Velykų laikotarpis baigtas, 
prasideda Sekminių. 

Velykų laikotarpyje esti šv. Morkaus ir 3 dienos, 
kuriomis taisomos atgailos maldavimo procesijos (žr. 30 $). 


36. Sekminių laikotarpis: Sekminės 


Sekminių laikotarpis visų ilgiausias, nes jis trunka nuo 
Šeštinių iki Advento. Jis skiriamas Šv. Dvasios atėjimui bei 
Jos darbams Bažnyčioje minėti ir garbinti. Jo vyriausioji šven- 
tė — Sekminės. 

Sekminės. Kristus žadėjo apaštalams atsiųsti Palinksmin- 
toją Dvasią ir liepė Jos laukti Jeruzalėje. Apaštalai paklausė 
ir meldėsi vakarienės kambaryje. Dešimčiai dienų praėjus po 
Išganytojo dangun įžengimo, o penkiasdešimt — po atsikėlimo, 
žydų Sekminėse (Dievo įsakymų gavimo šventė), įvyko Dievo 
Sūnaus pažadėjimas: Šv. Dvasia ugnies liežuviais nužengė į 
apaštalus... Apaštalai, patyrę savyje vidinę atmainą, išėjo į 
žmones ir savo aiškinimais atvertė 3 tūkstančius žmonių. Įtikės 
jusieji susibūrė į bendruomenę, ir taip ėmė gyvuoti Katalikų 
„Bažnyčia. Tiems linksmiems įvykiams paminėti įvesta Sekmi- 
nės, arba Šv. Dvasios atėjimo šventė. 

Prieš Sekmines Bažnyčia ruošia į Šv. Dvasią nove- 
nas. Per devynias dienas prieš Sekmines kalbama 7 po> 
teriai ir ypatingos maldos į Šv. Dvasią. Novenos turi sužadinti 
mumyse Šv. Ižvasios bei Jos dovanų troškimą ir padėti prie jų 
argaila bei gerais darbais prisirengti. Tuo pačiu tikslu pasnin= 
kaujama Sekminių vigilija, susilaikant nuo mėsiško. 

Sekminių 'šumą pradedant, giedama Veni Creator. 
Paprastai tas himnas „mūsų šalyje atliekamas prie didžiojo alto- 
riaus, bet kai kur daroma šitaip: prieš sumą rengiama procesija; 
kai procesija grįždama prieina bažnyčios vidurį, visi klaupiasi, 
i o kunigas gieda himną. Tai labai gyvai vaizduoja apaštalus, 
laukiančius ir besimeldžiančius į Šv. Dvasią. ž 


Šv. Dvasios atsiuntimas. 


Sekminių šventėje vyskupai teikia sutvirtinimo  sakra- 
mentą. Šitas sakramentas duoda Šv. Dvasios dovanų, tinka tad, 
ypačiai, kad per Šv. Dvasios iškilmes būtų teikiamas. 

Kitados Sekminių vigilijoje būdavo;katechumenų krikštas. 
Nuo to lig šiai dienai prieš Sekmines šventinamas krikšto van- 
duo, panašiai kaip prieš Velykas. . 

Šv. Trejybė. Pagrindinė mūsų tikybos tiesa — šv. Trejy 
bės paslaptis. Ką gera turime, turime iš Tėvo, Sūnaus ir Šven- 
tosios Dvasios. Dievas trijuose asmenyse vienas mus sutvėrė; 
atpirko, pašventė ir laiko. Dėl to Šv. Trejybę mes kasdien, o 
ypač kas šventadienis garbiname, dėkodami, prašydami, atsipra- 

1 . 
šydami;-dėl to paprasčiausiose ir kasdienėse savo maldose krei- 
piamės į Šv. Trejybę, kaip, sakysime, žegnodamies arba kalbė- 
dami" Garbė Dievui, Tėvuiir Sūnui ir Šv. Dva- 
siai. Tuo nesitenkindama, Bažnyčia įvedė dar atskirą Šv. 
Trejybės šventę. Po Sekminių, kai jau ypatingomis šventėmis 
ir laikotarpiais pagarbinti atškirį Dievo asmenys: Tėvas (Ka- 
lėdų laik.), Sūnus (Velykų 1.) ir Šv. Dvasia (Sekminių I), pir- 
mas sekmadienis skiriamas ypatingai visos Trejybės šventei. 
Tačiau ta šventė savotiškų apeigų neturi: ji atliekama sekma- 
dienių apeigomis. 

Dievo Kūnas. Ketvirtadienį p po Šv. Trejybės ir septynias 
sekančias dienas Bažnyčia paskyrė Šv. Sakramentui garbinti. 
Šv. Sakramento įstatymo sukaktuvės sueina Didijį ketvirtadie- 
nį, bet tuomet Išganytojo kančios ir atsikėlimo paslaptys trukdo 
ilgesnį laiką skirti Šv. Sakramentui. garbinti. Todėl Bažnyčia 
tą dieną trumpai mini šį įvykį, o visą iškilmę nukelia į laisvesnį 
povelykinių paslapčių laiką. Šv. Sakramento šventė vadinama 
Dievo Kūnu, o Lietuvoje dar ir, Devintinėmis (IX-je savaitėje 
po Velykų). Ji švenčiama nuo XIII amž. 

Dievo Kūno šventė visame katalikų pasaulyje švenčiama su 
didžiausiomis iškilmėmis, dalyvaujant minioms tikinčiųjų. Ypač 
iškilmingai atliekama procesija su Šv. Sakramentų po miesto 
gatves. Tuomet visa, kas yra katalikiška mieste ir apylinkėse, 

„ išeina lydėti Dievo Žmogaus duonos  pavidaluose. Namai, 

gatvės tikybiškai puošiama. Visas eisenos: kėlias skamba Šv. 

Sakramento garbės balsais. Visur matyti džiaugsmas ir links- 

mybė. Tai — tikrai katalikiška šventė, lygiai brangi visoms 
utoms ir šalims, Tam jos visuotinumui, kuris eina iš Kristaus 

asmens it mokslo dieviškumo, pabrėžti per procesiją Keturiose 
vietose giedamos keturių evangelijų pradžios; vadinasi, Kristaus 
mokslas ir Sv. Sakramento garbė turi plisti į visas pasaulio šalis. 

Dievo Kūno šventė ir jos oktava-atliekama su Šv. Sakra- 
mento išstatymu. Du kartu kasdien daroma procesija: rytą per 
mišias ir vakarą per vakarines (mišparus). Per procesijas vaikai 
baltais rūbais barsto Išganytojui gėles po. kojų, minia papras- 
tai gieda: Garbė ir šlovė ar KR Kitą f8V. Sakramento 
giesmę. 

Mišiose giedamas gražus ir galingas Sv. Sakramentui him- 
nas Lauda Sion — Garbink, Sione, Išganytoją. 

Dievo Kūno šventės ženklas — taurės su įdėta patena. 
Taip pritaisytos taurės, trys arba bent viena, statomos altoriaus 
priestate matomoje vietoje. Dievo Kūno oktavos pabaigoje 
šventinamos gėlės ir iš jų pinti vainikėliai. 

Mūsų šalyje yra paprotys — vesti per Dievo Kūno oktavą vaikus prie 
pirmosios komunijos, taip kad ši šventė tampa ir vaikų švente. Pirmoji 
komunija atliekama su tam tikromis apeigomis, o vaikai stengiasi būti baltais 
rūbais ir su žvakėmis rankose. Tai primena jiems, kad, einant prie Jėzaus, 
reikia būti nekaltiems ir turėti Dievo meilę širdyse, o tikėjimą prieš akis. 


Jėzaus Širdies diena. Pasibaigus Dievo Kūno oktavai, penk- 
tadienį esti Jėzaus Širdies diena. Širdis yra meilės bei kilniųjų 
jausmų simbolis. Kristaus širdis 
karšta meile pamilo mus ir visą 
kraują išliejo, kentėdama už mus; 
tinka tad ir teisinga, kad ir mes 
ją garbintume ypatinga garbe. 
XVII amž. Jėzus Kristus 4 kartus 

„ buvo apsireiškęs vienuolei  Mar- 

. garitai Alakok ir, rodydamas į 
erškččiais apsuptą ir meilės ugni- 
mi liepsnojančią širdį, sakė, kad“ 
tai yra širdis, kuri dideliai myli 
žmones; be to, žadino ją pačią 
ypatingu pamaldumu garbinti tą 
širdį ir kitus prie to paties akinti. + 
Nuo to laiko ėmė spaičiai plisti 
pamaldumas Jėzaus Širdžiai. Da- 
bar, be minėtos Jėzaus Širdies die- 
nos, daugelyje bažnyčių per visą 
birželio mėnesį laikomos tuo tiks- 
lu pamaldos. Tuomet esti mišios, 
skaitoma Jėzaus Širdies litanija, 
"skaitomi pamokymai apie jos do- 
rybes ir teikiamas palaiminimas Švenčiausiuoju. Birželio rfiėnuo 
Bažnyčios liturgijoje — Jėzaus Širdies mėnuo. Yra ir ypatinga 
Jėzaus Širdies brolija, kuri turi savo škaplierį. 


Jėzaus Širdies paveikslas. 

Sekmadieniai po Sekminių. Laikas po Sekminių turi nuo 
24 iki 28 savaičių, destis, kada esti Velykos. Sekmadienių pa-“ 
maldos, jei nėra kurios šventės kliudomos, laikomos žalios 
spalvos drabužiais, kadangi visą tą laiką turime viltimi gyventi, 
kad, laikydamies Kristaus mokslo, gausime ir malonių ir dangų. 
Sekmadienių evangelijos dėsto vis naujus Kristaus mokslo da- 
lykus ir Jo gyvenimo atsitikimus, kad galėtume geriau Kristų 
ir Jo mokslą pažinti, suprasti ir pagal jį gyventi. Paskutinis 
sekmadienis po Sekminių, kurs yra ir paskutinis bažnytinių 
metų sekmadienis, turi evangeliją apie -Dievo teismą: teisinga 
metų pabaigoje prisiminti paskutiniuosius dalykus. Tuo primi- 
nimu Bažnyčia pradeda ir kitus metus, nes pirmasis Advento 
sekmadienis. taip pat turi evangeliją apie Dievo teismą. 


37. Šv. Panelės, šventųjų ir vėlių šventės 


Šventieji ir jų garbinimas. Kai kurie žmonės gyvendami 
pasižymi nepaprastu dorumu ir tiesiog didvyriškomis pastan- 
gomis ištobulėti. Toki žmonės Dievui malonūs ir eina, be abe- 
jo, dangun po mirties. Jųjų kai kuriuos Bažnyčia yra paskelbu- 
si šventaisiais, 

Jei kas miršta su švėntumo garsu ir atsitinka prie jo karsto 
stebuklų, vyskupas, surinkęs žinias, siunčia popiežiui. Popie- 
žius paskiria tyrimo komisiją iš dvasininkų ir pasauliečių: gamti- 
ninkų, daktarų ir t.t. Komisija ima nuodugniai ir sąžiningai tirti 
šventojo gyvenimą ir jo pomirtinių stebuklų tikrumą. Jei tyri- 
mas abudu dalykus nustato kaip tikrus, popiežius skelbia miru- 
sį Dievo tarną balaimintu. Palaimintajam galima statyti 
bažnyčioje 'altorių ir kabinti jo paveikslą, bet tik popiežiaus 
leistose vietose ar šalyse, 6 ne visame katalikų pasaulyje. Jei 
po to atsitinka naujų stebuklų, tuomet daromas dar vienas ty- 
rimas, ir palaimintasis skelbiamas šventuoju. Palaimintu 
paskelbimas, paimtas drauge su tyrimu, vadinamas beatifi- 
kacija, o šventuoju paskelbimas su atitinkamu | tyrimu — 
kantėnizacija. 

Šventuosius Bažnyčia garbina. Ji teisingai mano, kad 

"kas yra tobulas, Dievo mylimas ir Jo gausiai malonėmis apdo- 

vanotas, tas vertas garbės. Garbindama šventuosius, Bažnyčia 
nemano. tuo mažinti Dievo garbės, tik šventuosiuose Dievą 
garbinti, L 

Šventųjų garbinimas, arba dulija, yra visai kitos rūšies, 
negu Dievo garbinimas, arba latrija: Dievą prašome pasi- 
gailėti, o šventuosius — tik melstis. Šventųjų garbei Bažnyčia 
yra įvedusi maldas ir:šventes. Šventėms skiria šventųjų mirties 
(ne gimimo) dieną, kadangi žmogaus išganymas tik nuo mirties 
valandos visai tikras yra. Švėntuosius garbindami, mokomės jų 
Žorybių ir patikriname sau jų užtarimą. 

Visų šventųjų labiausia garbiname Mariją, nes ji visų šokių: 

ausia, Dievo ir mūsų motina. Marijos garbinimas vadinamas 
hiperdulija ir reiškiasi daugeliu įvairių maldų ir švenčių. 

Marijos šventės. Nekaltas Prasidėjimas. Nuo 
Adomo puolimo visi žmonės gema be pašvenčiamosios malo- 
nės. Marijai šis bendras įstatymas nebuvo pritaikytas; ji nuo 
pirmos akimirkos, kai jos siela susivienijo su kūnu, turėjo pa- 
švenčiamąją malonę. Dėl tos privilegijos vadiname Mariją 
Nekaltai Pradėtąja, ir jai minėti yra paskirta gruodžio 8 diena. 

„Tai — Nekalto Prasidėjimo šventė. * 

Įvedybos, Įsivesdinimas. Mozės įstatymas liepė aukoti 
Dievui pirmagimius sūnus. Dievas to reikalavo už išgelbėjimą 
žydų pirmagimių nuo žūties, kai baudė egiptėnus. Visi pirmagi- 
miai, žmonių ir gyvulių, buvo laikomi Dievo nuosavybe: gyvu- 
liai/buvo deginami aukai, o vaikai išperkami. Be to, tas pats 
Mozės įstatymas liepė motėrims po vaiko įsivesdinti bažnyčion, 
darant apsivalymo auką. Abidvi apeigas reikėdavo atlikti, 40 
dienų praleidus po sūnaus pagimdymo. Marija tuodu įsakymus 
atliko paskirtu laiku.. Tai Bažnyčia mini vasario 2 dieną (40 
dienų po Kalėdų). Tai:Įvedybų, arba Jėzaus Aukojimo, šven- 
tė. Per įvedybas šventinamos žvakės, kad vaizduotų savo švie- 
sa Kristų, pasaulio šviesybę. Šitas žvakes vadiname įvedybinė- 
mis. Jas katalikai degina perkūnų metu ir ima rankon mirdami 
ženklan, kad.Kristus — mūsų apgynėjas ir šviesa. 2 

Marijos Apreiškimo šventė kovo 25 dieną. Minimas įvykis, 
kada angelas Gabriėlis apreiškė Marijai ją esant išrinkta Dievo 
motina. Kadangi, Marijai sutikus, Dievo Žodis tapo žmogumi, 


— 124 — 


„* arba įsikūnijo, tad 
Marijos Apreiški- 
mo šventė yra 
drauge ir Dievo 
Sūnaus  Įsikūniji- 
mo šventė. Jei ši 
iškilmė pasitaiko 
Didžiojoje savai- 
tėje, ji keliama į 
laisvą dieną po 

. Velykų. 

Dangun Ėmį 
mo, arba Žolinės, 
rugpiūčio -15 die- 
ną. Nuo apaštalų 
laikų Bažnyčioje 
gyvuoja mokslas, 
kad “Marija po 
mirties su siela ir 
kūnu buvo priimta 
dangun. Senas pa-4 
davimas, kurs sa- 

ž vo  smulkmenose 

Nekaltas Prasidėjimas. nėra tikras, tą įvy- 

kį nupasakoja to- 
kiu būdu. Prie Marijos mirties patalo susirinkę visi apaštalai, 
nebuvę tik Tomo. Po kelių dienų atvykęs ir Tomas, bet jau 
radęs Mariją palaidotą. Norėdamas paskutinį kartą pamatyti 

Dievo Motiną, Tomas pasiprašęs, kad būtų atidarytas karstas. 

Tačiau karste nebebuvę Marijos kūno, tik vienos gėlės. 

Kadangi, pagal aną padavimą, Marijos karste buvo rasta 
gėlių, kilo paprotys Dangun Ėmimo šventėje švęsti gėles, žo- 
les; varpas ir vaisius. Švenčiant prašoma, kad tie dalykai val- 
gomi, nekenktų žmonių ir gyvulių sveikatai. 

Marijos Gimimas, arba Šilinės,.rugsėjo 8 dieną. Mūsų at- 
pirkimo istorijoje Marijos gimimas — lyg aušros patekėjimas, 
po kurios turi sekti dienos šviesybė. Bažnyčia tą įvykį mini 
atskira švente. ? 


satis d |) didasdlio b' Kškikikkios 

Gegužės mėnuo. Be šių švenčių, Marijos garbei yra ir 
daugiau, o be to, jos ypatingam maldavimui pavesti du mė- 
nesiai: gegužės ir spalio. Spalio mėnesį, kaip jau minėta, kal- 
'bame ražančių, gegužės — ypatingas maldas, vadinamas gegu- 
žinėmis pamaldomis. Paprastai gegužės mėnesyje, taip daroma: 
rytą arba vakarais renkasi žmonės bažnyčion; čia gieda Ma- 
rijai pasveikinti trumpą giesmelę, kunigas skaito ar sako pamo- 
kymą apie Marijos dorybes ir gyvenimą; po to visi gieda Lo- 
retiškę litaniją ir Tavo apgynimo šaukiamės. Kunigas laimina 
Švenčiausiuoju Sakramentu, o gale “dažniausiai dar giedama 
viena kuri giesmė Marijos garbei. Mūsų šėimynose daugelyje 
vietų yra paprotys daryti panašias pamaldas namie. Kas visą 
mėnesį bažnyčioje ar namie garbina panašiu būdu Mariją, gali 
gauti visuotinius atlaidus su sąlyga, jei atliks išpažintį, priims 
komuniją ir pasimels Bažnyčios intencija. 

Taip įvyko, kad gražiausiasis mėnuo, gėlių ir žiedų mėnuo, 
liko pavestas Marijai, o žmonėms smarkiausio kūno geidulių 
kilimo metu suteiktas. kilnus nekaltybės bei skaistybės pa- 
vyzdys. - 

Šventųjų šventės. Kiekvieną metų dieną tenka daryti kelių, 
keliolikos ir daugiau šventųjų atminimą. Žymesniųjų šventųjų 


. dienos esti švenčiamos. Taip, pavyždžiui, turime šventes: Šven- 


tųjų apaštalų Petro ir Povilo birželio 29 dieną, šv. Stepono 
gruodžio 26 dieną, šv. Juozapo kovo 19 dieną ir tt. Be to, 
visiems šventiesiems, žinomiems ir nežinomiems, pavesta lap- 
kričio 1 dieną — tai Visi Šventieji, arba Visų Šven- 
+ė. Kiekviena parapija iškilmingai švenčia savo globėjo 
dien'j. Parapijos globėju vadinamas tas šventasis, kuriam 'pa- 
vesta parapijos bažnyčia; taip, sakysime, jei bažnyčia yra šv. 


Mikalojaus, parapijos globėjas bus šv. Mikalojus. Globėjo 


dieną galima jo bažnyčioje gauti visuotiniuosius atlaidus, todėl 
tos šventės paprastai žmonių atlaidais vadinamos. Į atlai- 
dus atvyksta daugiau kunigų. Žmonės turi progos atlikti iš- 
pažintį. 

Parapijų pavyzdžiu, ir ištisos šalys turi savo globėjus. 
Lietuvos globėjas — šv. Kazimieras. Jo šventė — 
kovo 4 diena. Šv. Kazimieras mūsų karalių vaikas, ilgai gy- 
venęs Vilniuje, čia ir palaidotas. 

Vėlių šventė, arba Vėlinės. Bažnyčia savo me- 
tinėje liturgijoje nėra užmiršusi ir vėlių, kur skaistykloje ken- 
čia. Lapkričio 2 diena, vadinasi, kita po Visų Šventės diena, 
pavesta visiems mirusiems atminti. s 

Tą dieną bažnyčiose laikomos gedulingos pamaldos už. 
skaistyklos vėles. Išvakarėse būva mirusiųjų vakarinės, kurios 
susideda iš psalmių. Po jų eina aplink bažnyčią procesija, gie- 
dodama graudingą Diena rūsčio ir teisimo. Procesija 
daro.4 stotis, kur meldžiamasi už vyskupus bei kunigus, už. 
gimdytojus, už gimines bei geradarius, už parapijos kapinėse 
palaidotuosiūs. Kai procesija prieina prie katafaliaus viduryje 
bažnyčios, visų numirėlių atilsiui giedama Libera me ir 
pamaldų gale — Viešpaties angelas. „Per pačias Vė- 
lines rytinėmis valandomis esti egzekvijos, arba mirusiųjų ryt- 
metinės, mišios ir procesija, kaip išvakarėse. Paskutiniaisiais. 
laikais popiežius leido visiems kunigams vėlinėse laikyti trejas. 
mišias: pirmąsias už visus mirusiuosius, antrąsias — popiežiaus. 
intencija, o trečiąsias — savo intencija. 

Per Vėlines žmonės eina vakarą į kapus ir čia meldžiasi už 
savuosius, puošdami jų kapus. 

Vėlinės — gražus Bažnyčios paprotys: jos duoda mums 
progos gelbėti kenčiančias skaistykloje vėles, kurios sau padėti 
megali, ir tuo gyvai mums primena, kad visi tikintieji, ar jie 
danguje, ar skaistykloje, ar žemėje, yra viena „didelė Kristaus 
šeimyna, ir jos nariai turi kits kitam padėti; tai — šventųjų 
bendravimas. 

